പടിപ്പുര കടന്നു വന്ന പടനായിക | kodungallur kovilakam\nകുഞ്ഞികുട്ടി തമ്പുരാട്ടിയും ഭര്‍ത്താവും\nരാജ പൈതൃകത്തിന്റെ അകത്തളങ്ങളില് നിന്ന് നവോത്ഥാന മുന്നേറ്റങ്ങളിലേക്ക് ഇറങ്ങി ചെന്നവരില് നിരവധി തമ്പുരാട്ടിമാരുണ്ടായിരുന്നു. വിഖ്യാതമായ പാലിയം സത്യാഗ്രഹത്തിന്റെ ചരിത്രത്തിനപ്പുറത്തും വീര ചരിതം രചിച്ച തമ്പുരാട്ടിമാര്. അങ്ങനെയുള്ള തമ്പുരാട്ടിമാരെയും തമ്പുരാക്കന്‍മാരെയും കണ്ട ബാല്യ കൗമാര യൗവ്വനമായിരുന്നു എന്റേത്. അദ്ഭുതത്തോടെ അതിലേറെ ആദരവോടെ കൊടുങ്ങല്ലൂര് കോവിലകങ്ങളെ നോക്കനിന്ന കാലം. വിദ്യാസ്മദ് പരദേവത അഥവാ വിദ്യാധനം സര്‍വധനാല് പ്രധാനം എന്ന ആപ്ത വാക്യത്തിന്റെ പ്രോജ്വല പാരമ്പര്യത്തില് തിളങ്ങിയ കൊടുങ്ങല്ലൂര് കോവിലകത്തിന്റെ ധൈഷണിക ,വൈജ്ഞാനിക മേഖലകളിലെ സംഭാവനകളെ മലയാളി മനസു കൊണ്ട് നമിക്കണം. കേരള വ്യാസന് കൊടുങ്ങല്ലൂര് കുഞ്ഞികുട്ടന് തമ്പുരാന് പിറന്ന കോവിലകം. മറ്റ് രാജ വംശങ്ങള് പടയെരുക്കങ്ങളുടെ പെരുമ്പറകള് മുഴക്കിയിരുന്ന കാലത്ത് ദേശങ്ങള് വെട്ടി പിടിക്കാന് പോകാതെ കലക്കും സാഹിത്യത്തിനും വേണ്ടി ജീവിച്ച രാജ വംശം. തികച്ചും വേറിട്ട ഈ സഞ്ചാരപഥത്തില് പില്‍ക്കാലത്ത് കമ്മ്യൂണിസത്തിന്റെ രണഭേരികള് മുഴങ്ങി. അവിഭക്ത കമ്മയൂണിസ്ററ് പാര്‍ട്ടിക്ക് നിരവധി നേതാക്കളെയും പ്രവര്‍ത്തകരെയും കൊടുങ്ങല്ലൂര് കോവിലകം സംഭാവന നല്‍കി. പന്തി ഭോജനത്തിലൂടെ കൊടുങ്ങല്ലൂര് കോവിലകത്തെ തമ്പുരാട്ടിമാര് വെല്ലുവിളിച്ചതും തകര്‍ത്തെറിഞ്ഞതും ജാതി വ്യവസ്ഥയുടെ കോട്ടകളായിരുന്നു. പാലിയം സത്യഗ്രഹം ഉള്‍പ്പടെ ഐതിഹാസിക സമരമുഖങ്ങളില് ധീരതയോടെ നിന്ന കൊടുങ്ങല്ലൂര് കോവിലകത്തെ തമ്പുരാട്ടിമാരുടെ വീര ചരിതം പക്ഷെ കൃത്യമായി രേഖപ്പെടുത്തിയിട്ടില്ലെന്ന് മാത്രമല്ല ഇതു ഗവേഷണ വിഷയം കൂടിയാണ്.\nകോവിലകത്തെ പലരും സഹപാഠികളായിരുന്നു. മുതിര്‍ന്നപ്പോള് കൊടുങ്ങല്ലൂര് രാമവര്‍മയും ജനയുഗം തമ്പുരാനും ജപ്പാന് മാഷും ടി.വി മാഷും മിടുക്കന് തമ്പുരാനും തുടങ്ങി നിരവധി പേരുമായി ആദരവും ബഹുമാനവും കലര്‍ന്ന സൗഹൃദം. സൈക്കിള് റിക്ഷയില് പോയിരുന്ന കൊടുങ്ങല്ലൂര് കുഞ്ഞികുട്ടി തമ്പുരാട്ടി ഒരു വിസ്മയമായിരുന്നു. മേത്തല പഞ്ചായത്ത് ഓഫീസിലേക്കായിരുന്നു അവരുടെ യാത്ര. അല്ലെങ്കില് അഞ്ചപ്പാലത്തെ കോളനികളിലേക്ക്. ഏറെ വൈകിയാണെങ്കിലും കൊടുങ്ങല്ലൂര് ഗേള്‍സ് ഹൈസ്‌കൂളിന് കുഞ്ഞികുട്ടിതമ്പുരാട്ടിയുടെ പേരു നല്‍കിയത് ഉചിതമായി. തമ്പുരാട്ടിയുടെ മകന് പ്രദീപ് എന്റെ സഹപാഠിയായിരുന്നു. എന്റെ പിതാവ് ഉമ്മര്‍കുട്ടിമാഷെ എവിടെ വെച്ച് കണ്ടാലും ഉമ്മര്‍കുട്ടീ എന്നു നീട്ടി വിളിക്കുമായിരുന്നു തമ്പുരാട്ടി. എണ്‍പതുകളില് പ്രദീപിന്റെ തോളിുല് കൈയിട്ടു കൊണ്ടാണ് ഞാന് മാളിക വീട്ടിലേക്ക് ചെല്ലുന്നത്. തമ്പുരാട്ടിയുടെ കൈയില് നിന്ന് ഒരു കത്തു വേണം. മാതൃഭൂമി വാരികക്കു വേണ്ടി കേരളത്തിലെ കോവിലകങ്ങളിലൂടെ ഒരു യാത്രക്ക് ഒരുങ്ങുകയായിരുന്നു ഞാന്. മാതൃഭൂമിയുടെ കത്തുണ്ട് കൈവശം. തമ്പുരാട്ടിയുടെ കത്തു കൂടി ആയാല് സംഗതി ഉഷാറാകും. കത്തു തന്നു.\nആ രണ്ടു കത്തുകളുമായി കേരളം മുഴുവന് കോവിലകങ്ങളുടെ പൈതൃക ചരിത്രത്തിലൂടെ യാത്ര. ഒരു മാസത്തോളം നീണ്ടു നിന്ന ആ യാത്രയിലാണ് കേരളം ശരിക്കും കാണുന്നത്. വി.ആര്.ഗോവിന്ദനുണ്ണി (ഉണ്ണിയേട്ടന്) മാതൃഭൂമി വാരികയുടെചുമതല വഹിച്ചിരുന്ന കാലം .വാരിക ഇറങ്ങിയിരുന്നത് തിരുവന്ന്തപുരത്തു നിന്നായിരുന്നു. തിരുവന്തപുരം തമ്പാന്നൂരിലെ രാജാറാം ലോഡ്ജിലിരുന്ന് എഴുതി പൂര്‍ത്തിയാക്കിയ ദീര്‍ഘമായ ആ ഫീച്ചര് കിരീടവും ചെങ്കോലും നഷ്ടപ്പെട്ടവര് എന്ന ശീര്‍ഷകത്തില് മാതൃഭൂമി വാരികയുടെ കവര് സറ്റോറിയായി. ഉണ്ണിയേട്ടനും വത്സല ചേച്ചിയും അന്നു താമസിച്ചിരുന്നത് ശാന്തിനഗറിനടുത്ത് ഒരു വീട്ടിലായിരുന്നു. അവരുടെ അയല്‍വാസിയായിരുന്നു നെഹ്റു മന്ത്രിസഭയില് സഹമന്ത്രിയായിരുന്ന ലക്ഷ്മി എന് മോനോന്. ഇന്ന് ഉണ്ണിയേട്ടനില്ല. തമ്പുരാട്ടിയും. 1923 ല് പയ്യൂര് ശങ്കരന് നമ്പൂതിരിയുടെയും മങ്കു തമ്പുരാട്ടിയുടെും മകളായി ജനിച്ച കൊടുങ്ങല്ലൂര് കുഞ്ഞികുട്ടി തമ്പുരാട്ടിയുടെ മരണം 2009 ഫെബ്രുവരിയിലായിരുന്നു. ഭര്‍ത്താവ് കിഴക്കേടത്തു മനക്കല് നാരായണന് നമ്പുതിരി. അധ്യാപകനായിരുന്നു. തമ്പുരാട്ടിയുടെ സാമൂഹ്യ പ്രവര്‍ത്തനങ്ങള്‍ക്ക് ഉറച്ച പിന്തുണ കൊടുത്തിരുന്ന നാരായണന് നമ്പുതിരി കമ്മ്യൂണിസ്റ്റ് പാര്‍ട്ടിയുടെ സജീവ പ്രവര്‍ത്തകനായിരുന്നു. ദിലീപ് രാജയും രേണുക തമ്പുരാട്ടിയും പ്രദീപ് രാജയും രാഗിണി തമ്പുരാട്ടിയും മക്കള്. ഇതില് രാഗിണി ജീവിച്ചിരിപ്പില്ല.\nകോവിലകങ്ങളെ കുറിച്ചുള്ള ഫീച്ചര് അടിച്ചു വന്ന വാരിക പുറത്തിറങ്ങുന്ന ദിവസം കൊടുങ്ങല്ലൂര് ബോയിസ് ഹൈസ്‌കൂളിനു സമീപത്തെ മട്ടിചോട്ടില് പത്ര വിതരണക്കാരന് ഭാസ്‌കരനെ കാത്തു നിന്ന നിമിഷങ്ങള് മറക്കാനാവില്ല. രണ്ട് വാരിക പറഞ്ഞേല്‍പിച്ചിരുന്നു. ഒന്ന് തമ്പുരാട്ടിക്ക് രാവിലെ തന്നെ കൊടുത്തു. വായിക്കട്ടെ. താന് അബദ്ധം ഒന്നും എഴുതീട്ടില്ലല്ലൊ . നോക്കു എന്നു പറഞ്ഞ് മടങ്ങി. രണ്ടു ദിവസം കഴിഞ്ഞാണ് പിന്നെ തമ്പുരാട്ടിയെ കാണുന്നത്. മോശമായില്ല എന്നായിരുന്നു പ്രതികരണം. പിന്നെയും വര്‍ഷങ്ങള് കഴിഞ്ഞാണ് തമ്പുരാട്ടിയെ കുറിച്ച് മാതൃഭൂമിയുടെ വനിതാ പേജില് എഴുതുന്നത്. രാജേന്ദ്രന് പുതിയേടത്തായിരുന്നു പത്രാധിപര്. ശീര്‍ഷകം, കോവിലകത്തു നിന്ന് കോളനിയിലേക്ക്. അന്ന് തമ്പുരാട്ടി മകനോടൊപ്പം കാക്കനാട് പടമുകള് ഹൗസിംഗ് കോളനിയിലാണ് താമസിച്ചിരുന്നത്. ഈ തലക്കെട്ടിന്റെ പേരില് പലരും പഴി പറഞ്ഞു. തമ്പുരാട്ടി പറഞ്ഞു, താന് കൊടുത്തത് ശറിയായ തലക്കെട്ട് തന്നെ. എനിക്ക് ഒരു പരിഭവവുമില്ല. അന്ന് ആ ഫീച്ചറില് ഞാന് തമ്പുരാട്ടിയെ കമ്മ്യൂണിസ്ററ് വേദാന്തിസ്റ്റ് എന്നു വിശേഷിപ്പിച്ചിരുന്നു. അതും വിവാദമായി. ശ്രീരാമകൃഷ്ണാശ്രമവുമായി ബന്ധമുണ്ടായിരുന്നു. മഹാകവി കുഞ്ഞികുട്ടന് തമ്പുരാന്റെ കോട്ടക്കല് വിവാഹബന്ധത്തിലെ കൊച്ചുമകന് മൈത്രാനന്ദസാമിയുായി നല്ല സൗഹൃദം സൂക്ഷിച്ചിരുന്നു. ആശ്രമത്തിലെ രംഗനാഥ സാമി തമ്പുരാട്ടിയെ കാളിയെന്നാണ് വിളിച്ചിരുന്നത്. വേദാന്തവഴികളിലെ അമൂല്യ സൗഹൃദങ്ങള്‍ക്ക് മാനവികതയുടെ മുദ്ര ചാര്‍ത്തപ്പെട്ടിരുന്നു. കേരളിയ നവോത്ഥാനത്തില് പുരോഗമനാശയക്കാരായ എല്ലാ നല്ല മനുഷ്യരും പങ്കു വഹിച്ചിട്ടുണ്ടെന്ന വിശ്വാസമായിരുന്നു തമ്പുരാട്ടിക്ക. അവര് അത് പല വേദികളിലും തുറന്നു പറഞ്ഞിട്ടുണ്ട്. ആത്യന്തികമായി മനുഷ്യന്റെ മതം സ്നേഹവും സാഹോദര്യവുമാണെന്ന ദാര്‍ശനിക വെളിച്ചമുണ്ടായിരുന്നു ആ മനസില്. അതുകൊണ്ടാണ് അകത്തമമ്മാരെ അങ്കത്തിനു ഒരുക്കാന് ഈ തമ്പുരാട്ടിക്ക് സാധിച്ചത്.\nതമ്പുരാട്ടി അന്നു പറഞ്ഞ ചില കാര്യങ്ങളുണ്ട്. ഞാന് കാറല് മാര്‍ക്സിനെ പഠിച്ച് കമ്മ്യൂണിസ്റ്റായതല്ല. എന്റെ പുരോഗമന ചിന്തകളില് മനുഷ്യന്റെ മുന്നേററത്തിനും അവന്റെ സ്വാതന്ത്ര്യത്തിനുമായിരുന്നു പ്രധാന്യം. എല്ലാവര്‍ക്കും എല്ലാം ലഭ്യമാകുന്ന കാലത്തെയല്ലെ സമത്വ സുന്ദര കാലം എന്നു പറയുന്നത്. അതുകൊണ്ടാണ് പന്തിഭോജനം നടത്തിയത്. ഇന്ദിര തമ്പുരാട്ടിയും രമ തമ്പുരാട്ടിയമൊക്കെ ചെയ്ത ത്യാഗവും കാറല് മാര്ക്സിനെ പഠിച്ചിട്ടല്ല. എടോ, ഈ കമ്മ്യൂണിസവും മായാവാദവുമൊക്കെ ഒന്നല്ലെ ? വിപ്ളവം എന്നു പറഞ്ഞാല് മാറ്റമല്ലെ ? എല്ലാറ്റിനും നമ്മള് സാക്ഷിയാകണമെന്ന് വാശി പിടിച്ചിട്ട് കാര്യമല്ല. കാലത്തിനു വലിയ പ്രാധാന്യമുണ്ട്. ഇന്നിപ്പോള് കൊടുങ്ങല്ലൂര് കുഞ്ഞികുട്ടി തമ്പുരാട്ടിയെ സവര്‍ണ മുദ്ര ചാര്‍ത്തി വിമര്‍ശിക്കുന്നവര് അവരെ പഠിച്ചിട്ടില്ല. ശ്രീനാരായണ ദര്‍ശനങ്ങളോട് വലിയ ആഭിമുഖ്യമായിരുന്നു തമ്പുരാട്ടിക്ക്. ടി.എന്.ബാലകൃഷ്ണനും ടി.എന്.കുമാരനും (കൊടുങ്ങല്ലൂരിന്റെ കുമാരേട്ടന്) ചള്ളിയില് കൃഷ്ണനുമൊക്കെ അടുത്ത സുഹൃത്തുക്കളായിരുന്നു. സി.അച്യുതമേനോനും അമ്മിണിയമ്മയും കുടുംബ സുഹൃത്തുക്കളായിരുന്നു. ഇ.എം.എസും അച്യുതമേനോനും ദീര്‍ഘകാലത്തിനു ശേഷം ഒരുമിച്ചു പങ്കെടുത്ത ചടങ്ങായിരുന്നു തമ്പുരാട്ടിയുടെ മകള് രാഗിണിയുടെ വിവാഹം. വികാരഭരിതമായ മുഹൂര്ത്തങ്ങള്‍ക്ക് സാക്ഷ്യം വഹിച്ച ഒരു വിവാഹ വേദിയായിരുന്നു അതെന്ന് പങ്കെടുത്തവര് സാക്ഷ്യപ്പെടുത്തിയിട്ടുണ്ട്.\nസ്വതന്ത്ര്യനന്തര ഇന്ത്യയില് നടന്ന ആദ്യത്തെ ഐതിഹാസിക സത്യഗ്രഹമായിരുന്ന (1947 ഡിസംബര്4ന് സി. കേശവന് ഉദ്ഘാടനം ചെയ്തു ) പാലിയം സത്യഗ്രഹത്തിന് കൊടുങ്ങല്ലൂര് കോവിലകത്തു നിന്ന് ഇന്ദിര തമ്പുരാട്ടിയെയും രമ തമ്പുരാട്ടിയെയും പറഞ്ഞയക്കുന്നതില് നിര്‍ണായക പങ്കു വഹിച്ച സംഘാടകയായിരുന്നു തമ്പുരാട്ടി. ആര്യാപള്ളവും ഇന്ദിര തമ്പുരാട്ടിയുമൊക്കെ ചരിത്രത്തിന്റെ ഭാഗമായി മാറിയ പാലിയം സത്യഗ്രഹം ഒരു പക്ഷെ ഇന്ത്യ കണ്ട വലിയ വിപല്‍വ സമരങ്ങളില് ഒന്നായിരുന്നു. വിപ്ലവ സംഘാടകയെന്ന നിലയിലാണ് തമ്പുരാട്ടിക്ക് പാലസ് സ്‌കൂളിലെ ജോലി നഷ്ടപ്പെടുന്നത്. സംസ്‌കൃതത്തിലും മലയാളത്തിലും ഇംഗ്ലീഷിലും നല്ല പാണ്ഡിത്യമുണ്ടായിരുന്ന തമ്പുരാട്ടി സ്ത്രീ ശാക്തീകരണത്തിന് വിദ്.ഭ്യാസം അനിവാര്യമാണെന്ന് കണ്ടെത്തുകയും സ്ത്രീകള്‍ക്ക് വിദ്യഭ്യാസം കൊടുക്കുന്നതില് ശ്രദ്ധിക്കുകയും ചെയ്തു. സിവില് എന്‍ജിനിയറിംഗ് ഇന്‍സ്റ്റിറ്റ്യൂട്ടും കൊടുങ്ങല്ലൂര് സംസ്‌കൃത വിദ്വത്പീഠവും അതിനോട് അനുബന്ധിച്ചുള്ള ട്യൂഷന് സെന്ററുമൊക്കെ വിദ്യഭ്യാസ രംഗത്തെ സംഭാവനകളാണ്.\nകൊടുങ്ങല്ലൂര് കുഞ്ഞികുട്ടന് തമ്പുരാന് മെമ്മോറിയല് കോളേജ് സ്ഥാപിക്കുന്നതില് നിര്‍ണായക പങ്കു വഹിച്ചു. കേരള മഹിളാ സംഘം കെട്ടിപടുക്കുന്നതിലും അതിന്റെ പ്രവര്‍ത്തനങ്ങള് മുന്നോട്ടു കൊണ്ടു പോകുന്നതിലും റോസമ്മ പൂന്നൂസിനും യശോദ ടീച്ചര്‍ക്കും സഖാവ് സാലിക്കുമൊക്കെ തമ്പുരാട്ടി നല്‍കിയ പിന്തുണ വിസ്മരിക്കാനാവില്ല. കെ.ജി സേതുലക്ഷ്മിയുടെ കേരള മഹിളാ സംഘം ലഘു ചരിത്രം എന്ന പുസ്തകത്തില് ഇക്കാര്യങ്ങള് പറയുന്നുണ്ട്. സമ്മര്‍ദങ്ങളുണ്ടായിട്ടും പാര്‍ലമെന്ററി വ്യോമോഹങ്ങളില് തമ്പുരാട്ടി വീണു പോയില്ല. അതേ സമയം 1957 മുതലും അതിനു മുമ്പും നടന്ന നിരവധി തെരഞ്ഞെടുപ്പുകളില് തെരഞ്ഞടുപ്പു കണ്‍വീനറുടെ ചുമതല വഹിച്ചിട്ടുണ്ട്. ഇടതുപക്ഷ സ്ഥാനാര്‍ഥികളുടെ വിജയത്തിനു വേണ്ടി അഹോരാത്രം പ്രവര്‍ത്തിച്ചു. തനിക്ക് ശരിയെന്ന് തോന്നുന്ന നിലപാടുകളില് ഉറച്ചു നിന്ന ജീവിതം. സുഹൃത്ത് മുസാഫിറിന്റെ ഒരു കുറിപ്പില് നിന്ന് കടമെടുക്കുന്ന വാചകങ്ങളില് ഞാനിത് അവസാനിപ്പിക്കുന്നു, മേധാശക്തിയിലും അധികാരത്തിലും തമസിന്റെ ഭൂപടം തീര്‍ക്കുന്ന പുതിയ കാലത്തെ രാജാക്കന്‍മാര് നവോത്ഥാന കേരളം രചിച്ചവരുടെ കൂട്ടത്തില് ഇങ്ങനെയും കുറെ രാജാക്കന്‍മാരും രാജ്ഞിമാരും ഉണ്ടായിരുന്നെന്ന ചരിത്രത്തിന്റെ ജ്ഞാനശ്രംഗത്തിലേക്ക് ഇരുമുടി കെട്ടേന്തി ഒന്നു പടി കയറിയെങ്കില്.


കേരളത്തെ ഭീതിയിലായ്ത്തി ഓഖി ചുഴലിക്കാറ്റ് | ViralKerala.in\nHome Latest കേരളത്തെ ഭീതിയിലായ്ത്തി ഓഖി ചുഴലിക്കാറ്റ്\n1. കേരളത്തിലെ കടല്‍തീരത്തും മലയോര മേഖലയിലും ഇന്നും നാളെയും വിനോദസഞ്ചാരത്തിനായി പോകരുത്.\n2. പത്തനംതിട്ട, കൊല്ലം, തിരുവനന്തപുരം, ഇടുക്കി, കോട്ടയം എന്നീ ജില്ലകളിലെ മലയോര മേഘലയില് വൈകിട്ട് ആറിനും പകല് ഏഴിനും ഇടയിലുള്ള യാത്ര ഒഴിവാക്കുക.\n3. വൈദ്യുതിതടസം ഉണ്ടാകുവാന് സാധ്യതയുള്ളതിനാല് മൊബൈല് ഫോണ്, എമര്‍ജന്‍സി ലൈറ്റ് എന്നിവ ചാര്‍ജ് ചെയ്തു സൂക്ഷിക്കുക.\n4. മോട്ടര് ഉപയോഗിച്ചു പമ്പ് ചെയ്തു വീട്ടിലെ ആവശ്യത്തിനുള്ള ജലം സംഭരിക്കുന്നവര് ഇന്നു പകല് സമയം തന്നെ ആവശ്യമായ ജലം സംഭരിക്കുക.\n6. വാഹനങ്ങള് ഒരു കാരണവശാലും മരങ്ങള്‍ക്കു കീഴില് നിര്‍ത്തിയിടരുത്.\n7. മലയോര റോഡുകളില്, പ്രത്യേകിച്ചു നീരുറവകള്‍ക്കു മുന്നില് വാഹനങ്ങള് ഒരു കാരണവശാലും നിര്‍ത്തിയിടരുത്.\n1. വൈകിട്ട് ആറിനും പകല് ഏഴിനും ഇടയില് ശബരിമലയിലേക്കുള്ള യാത്ര ഒഴിവാക്കുക.\n2. മൊബൈല് ഫോണ്, എമര്‍ജന്‍സി ലൈറ്റ് എന്നിവ ചാര്‍ജ് ചെയ്തു സൂക്ഷിക്കുക.\n3. കാനന പാത തീര്‍ഥാടനത്തിനായി ഉപയോഗിക്കാതിരിക്കുക.\n4. ശക്തമായ മഴ ഉള്ള അവസരത്തില് സന്നിധാനത്തും തിരകെ പോകുവാനും തിരക്ക് കൂട്ടാതിരിക്കുക.\n5. മരങ്ങള്‍ക്കു താഴെയും നീരുറവകള്‍ക്കു മുന്നിലും വിശ്രമിക്കാതിരിക്കുക.\n6. പുഴയിലും നീരുറവകളിലും ഇന്നും നാളെയും കുളിക്കുന്നത് ഒഴിവാക്കുക. പമ്പാ സ്നാന സമയത്ത് പുഴയിലെ ഒഴുക്ക് ശ്രദ്ധിക്കുക.\n1. വിനോദസഞ്ചാരികളെ ഇന്നും നാളെയും മലയോര മേഖലയിലും, ജലാശയങ്ങളിലും ഉള്ള വിനോദ പ്രവര്‍ത്തനങ്ങള്‍ക്ക് അനുവദിക്കരുത്.\n2. ജനറേറ്റർ, അടുക്കള എന്നിവയ്ക്ക് ആവശ്യമായ ഇന്ധനം കരുതുക.\n4. പത്തനംതിട്ട, കൊല്ലം, തിരുവനന്തപുരം, ഇടുക്കി, കോട്ടയം എന്നീ ജില്ലകളിലെ മലയോര മേഖലയിലെ വിനോദ സഞ്ചാര കേന്ദ്രങ്ങളില് പകല് സമയത്തു സാധാരണയില് കൂടുതല് ജാഗ്രത പുലര്‍ത്തുവാന് ഡിടിപിസി ഉദ്യോഗസ്ഥര്‍ക്കു നിര്‍ദേശം നല്‍കുക.\n1. പത്തനംതിട്ട, കൊല്ലം, കോട്ടയം, ഇടുക്കി, തിരുവനന്തപുരം ജില്ലകളിലെ ഡിസിട്രിക് എമര്‍ജന്‍സി ഓപ്പറേഷന് സെന്ററില് ഇന്ന് രാത്രി ഡെപ്യൂട്ടി കലക്ടര്,ഡിഎം-എഡിഎമ്മിന്റെ സാന്നിധ്യം ഉണ്ടാകണം.\n2. ഈ ജില്ലകളില് താലൂക്ക് കണ്‍ട്രോള് റൂമുകള് 24 മണിക്കൂറും പ്രവര്‍ത്തിക്കണം. ഈ ജില്ലകളിലെ പഞ്ചായത്ത്, വില്ലേജ് ഓഫിസുകളില് ഉദ്യോഗസ്ഥരുടെ സാന്നിധ്യം ഉണ്ടാകണം.\n3. തിരുവനന്തപുരം, കൊല്ലം, പത്തനംതിട്ട ജില്ലകളില് ആവശ്യമെങ്കില് സ്കൂള് കോളജുകള്‍ക്ക് അവധി നല്‍കാവുന്നതാണ്.\n4. ഇലട്രിക് കട്ടര്, മണ്ണു നീക്കുന്ന യന്ത്രം എന്നിവ ആവശ്യമെങ്കില് വിട്ടുനല്‍കാന് സ്വകാര്യ വ്യക്തികളോടു ദുരന്ത നിവാരണ നിയമം ഉപയോഗിച്ച് ആവശ്യപ്പെടുക.\n5. പത്തനംതിട്ട, കൊല്ലം, തിരുവന്തപുരം ജില്ലകളിലെ എല്ലാ സ്കൂളുകളുടെയും താക്കോല് അതതു വില്ലേജ് ഓഫിസര്‍മാര് വാങ്ങി സൂക്ഷിക്കുക.\n6. തിരുവനന്തപുരം ജില്ലയില് ആവശ്യമെങ്കില് ആളുകളെ ഒഴിപ്പിക്കാന് ഒരു താലൂക്കില് രണ്ടു ബസ് എങ്കിലും കരുതുക.\nPrevious articleനടനും മിമിക്രി കലാകാരനുമായ അബി അന്തരിച്ചു\nNext articleനാടും വീടും കൂട്ടുകാരും അങ്ങനെ ഒരായിരം മുഖങ്ങള് കണ്ണൊന്നടച്ചാല് മുന്നില് വന്നു നില്‍ക്കും..


മമ്മൂട്ടി ദൃശ്യം ഉപേക്ഷിച്ചതിന്റെ കാരണം പങ്കുവച്ച് മോഹൻലാൽ - metromatinee.com Lifestyle Entertainment & Sports\nമലയാളത്തിന്റെ അഭിമാന താരങ്ങളാണ് മമ്മൂട്ടിയും മോഹൻലാലും. മലയാള സിനിമയിലെ ഏറ്റവും അടുത്ത സുഹൃത്തുക്കളാണ് മമ്മൂട്ടിയും മോഹൻലാലും. ഇരുവരുടെയും പേരിൽ ആരാധകർ പരസ്പരം തർക്കിക്കുമെങ്കിലും, ഇവർ തമ്മിലുള്ള ബന്ധം എന്നും ദൃഢവും ആത്മാർത്ഥവുമാണ്. മമ്മൂട്ടിക്ക് വന്ന സിനിമകൾ മോഹൻലാലും, അതുപോലേ തിരിച്ചും ഇരുവർക്കും ചെയ്യേണ്ടി വന്നിട്ടുണ്ട്. അത്തരത്തിൽ ഒരു ചിത്രമായിരുന്നു ദൃശ്യം. ഈ സിനിമ ആദ്യം മമ്മൂട്ടിക്ക് വന്നതാണ്.പലപ്പോഴായി ഇതിന്റെ കാരണം പുറത്തുവന്നിട്ടുണ്ടെങ്കിലും സിനിമ ഏറ്റെടുത്ത മോഹൻലാൽ ഇതിനെകുറിച്ച് പ്രതികരിക്കുകയാണ്. ഒരു പ്രമുഖ ചാനലിന് കൊടുത്ത അഭിമുഖത്തിലാണ് മോഹൻലാൽ ഇക്കാര്യം വ്യക്തമാക്കിയത്.\n” ദൃശ്യം സിനിമയുടെ ഷൂട്ടിംഗ് നടക്കുന്ന സമയത്ത് എന്നോട് മമ്മൂട്ടിക്ക പറഞ്ഞു. ഈ സിനിമയുടെ കഥ അദ്ദേഹത്തോട് പറഞ്ഞതാണെന്ന്. ഇത്തരത്തിൽ ഉള്ള വേഷങ്ങൾ ഒരുപാട് അദ്ദേഹം ചെയ്തതുകൊണ്ട് ദൃശ്യം ചെയ്തില്ല എന്ന് പറഞ്ഞു. അപ്പോഴാണ് ഞാൻ ഇത് അറിയുന്നത്. ഒരു സംവിധായകൻ അദ്ദേഹത്തിന്റെ സിനിമ നടക്കാൻ വേണ്ടി മമ്മൂട്ടിക്കയുടെ അടുത്ത് പറയാം എന്റെയടുത്ത് പറയാം. സുരേഷ് ഗോപിയുടെ അടുത്തും പറയാം. അദ്ദേഹത്തിന് ആ പ്രൊജക്റ്റ് നടക്കാനായിട്ടാണ്. ഈ സിനിമ ആര് അഭിനയിച്ചാലും അത് ഈ സ്ക്രിപ്റ്റ് ആണെങ്കിൽ തീർച്ചയായിട്ടും അതൊരു സക്‌സസ്സിലേക്ക് പോകും എന്ന് തന്നെയാണ് ഞാൻ വിശ്വസിക്കുന്നത്. അത് എത്രത്തോളം വലിയ സക്സസ് എന്നുള്ളത് പിന്നീട് തീരുമാനിക്കപ്പെടണം – മോഹൻലാൽ പറഞ്ഞു.\nഅതോടൊപ്പം മമ്മൂട്ടിയോടൊപ്പമുള്ള സൗഹൃദത്തെ കുറിച്ചും മോഹൻലാൽ പറഞ്ഞു. മോഹൻലാൽ ഏറെ സ്നേഹത്തോടെ മമ്മൂട്ടിയുമായുള്ള സിനിമാ സൗഹൃദ ജീവിത യാത്ര പങ്കുവച്ച് പറഞ്ഞ വാക്കുകൾ ഇങ്ങനെ :\n” ഞാനും മമ്മൂട്ടിക്കയും ഒരുമിച്ച് 54ഓളം സിനിമകൾ ചെയ്തിട്ടുണ്ട്. ഇത്രയും സിനിമകൾ ഇന്ത്യയിൽ ഒരു ഭാഷയിലും ആരും ചെയ്തിട്ടില്ല. എല്ലാ സമയത്തും രണ്ടുപേരുണ്ടായിട്ടുണ്ട്. ഹിന്ദിയിൽ അമിതാബ് ബച്ചൻ – ധർമേന്ദ്ര, തമിഴിൽ എംജിആർ – ശിവാജി ഗണേശൻ, മലയാളത്തിൽ തന്നെ പ്രേം നസീർ – സത്യൻ, സോമൻ – സുകുമാരൻ അങ്ങിനെ, പക്ഷെ ഇവർക്കാർക്കും ഇത്രയും സിനിമകൾ ഒരുമിച്ച് ചെയ്യാൻ സാധിച്ചിട്ടില്ല. എനിക്കും മമ്മൂട്ടിക്കക്കും മാത്രമേ ഈ 54 സിനിമകൾ ചെയ്യാൻ പറ്റിയൊള്ളൂ. അത് എനിക്ക് തോന്നുന്നത് മലയാളത്തിൽ മാത്രം ഞങ്ങൾ വർക്ക് ചെയ്തതുകൊണ്ടാണ്. കേരളത്തിൽ ജനിച്ചതുകൊണ്ടാണ് എന്നൊക്കെ ഞാൻ വിശ്വസിക്കുന്നു. ഇതിന്റെ പിന്നിലുള്ള കാര്യം പരസ്പരം കൊടുക്കുന്ന ബഹുമാനമാണ്. എന്റെ നല്ല സുഹൃത്താണ് അദ്ദേഹം.”\nമമ്മൂട്ടിയും മോഹൻലാലും ഒന്നിച്ചെത്തുന്ന സിനിമകളും വേദികളും എക്കാലവും ആരാധകർക്ക് ഉത്സവപ്രതീതി സമ്മാനിക്കാറുണ്ട്. ഏകദേശം 54 സിനിമകളോളം ഇരുവരും ഒന്നിച്ചഭിനയിച്ചിട്ടുണ്ട്. ഇത് ഇന്ത്യൻ സിനിമയിൽ തന്നെ അത്ഭുതാവഹമായ ഒരു റെക്കോർഡാണ്. മറ്റൊരു ഇൻഡിസ്‌ട്രിയിലും അവിടത്തെ സൂപ്പർതാരങ്ങൾ ഇത്രയും സിനിമകൾ ഒന്നിച്ചഭിനയിച്ചിട്ടില്ല.\nmohanlal about why mammootty left drishyam\nRelated Topics:Drishyam Movie, Mammootty, Mohanlal\nഅമ്പിളി ചേട്ടന് ആശംസയുമായി മമ്മൂട്ടിയും മോഹന്‍ലാലും


വിജയ് ഇതെല്ലാം ചെയ്തത് മനഃപൂര്‍വ്വം, എല്ലാം ചീപ്പ് പബ്ലിസിറ്റിക്ക് വേണ്ടി, യേശുദാസിന്റെ മകന് എന്ന നിലയില് വേദികളിലെല്ലാം വിജയിയ്ക്ക് കിട്ടുന്നത് അമിത പ്രാധാന്യം; വെളിപ്പെടുത്തലുമായി കൗശിക് മേനോന് - BIGNEWSLIVE | Latest Malayalam News\nവിജയ് ഇതെല്ലാം ചെയ്തത് മനഃപൂര്‍വ്വം, എല്ലാം ചീപ്പ് പബ്ലിസിറ്റിക്ക് വേണ്ടി, യേശുദാസിന്റെ മകന് എന്ന നിലയില് വേദികളിലെല്ലാം വിജയിയ്ക്ക് കിട്ടുന്നത് അമിത പ്രാധാന്യം; വെളിപ്പെടുത്തലുമായി കൗശിക് മേനോന്\nഗായകനും ഗാനഗന്ധര്‍വ്വന് യേശുദാസിന്റെ മകനുമായ വിജയ് യേശുദാസുമായി ബന്ധപ്പെട്ട വാര്‍ത്തകളായിരുന്നു കുറച്ചു ദിവസങ്ങളായി മാധ്യമങ്ങളില് സ്ഥാനം പിടിച്ചത്. മലയാള സിനിമയില് ഇനി പാടില്ലെന്നുള്ള വിജയിയുടെ തീരുമാനമായിരുന്നു സമൂഹമാധ്യമങ്ങളിലടക്കം ചര്‍ച്ചയായത്.\nഅര്‍ഹിക്കുന്ന പരിഗണന ലഭിക്കുന്നില്ലെന്നും അതിനാല് വിജയ് ഇനി മലയാള സിനിമയില് പാടില്ലെന്നുമുള്ള വാര്‍ത്തകളായിരുന്നു പ്രചരിച്ചത്. ഒരു മാധ്യമത്തിന് നല്‍കിയ അഭിമുഖത്തിലായിരുന്നു വിജയ് ഇക്കാര്യം പറഞ്ഞത്. സംഭവം ചര്‍ച്ചയായതിന് പിന്നാലെ വിശദീകരണവുമായി വിജയ് വീണ്ടും രംഗത്തെത്തി.\nതാന് പറഞ്ഞതിന്റെ ഒരു ഭാഗം മാത്രമാണ് മാധ്യമങ്ങളില് പ്രചരിച്ചതെന്നായിരുന്നു വിജയിയുടെ വാദം. സംഭവത്തില് പ്രമുഖര് ആരും തന്നെ പ്രതികരിച്ചിരുന്നില്ല. ഇപ്പോഴിതാ വിജയിയെ തുറന്നുകാട്ടി രംഗത്തെത്തിയിരിക്കുകയാണ് തമിഴ് മലയാളം ഗായകന് കൗശിക് മേനോന്.\nചീപ്പ് പബ്ലിസിറ്റിക്ക് വേണ്ടി വിജയ് യേശുദാസ് ഇതെല്ലാം മനപൂര്‍വ്വം പറഞ്ഞതാണെന്ന് കൗശിക് മേനോന് പറയുന്നു. യേശുദാസിന്റെ മകന് വിജയ് യേശുദാസിന് വേദികളില് കിട്ടുന്നത് അമിതമായ പ്രാധാന്യമാണെന്നും കൗശിക് ചൂണ്ടിക്കാട്ടുകയാണ്.\nഒരു അവാര്‍ഡ് ദാനം പോലെ ഉള്ള ചടങ്ങില് പോലും അവാര്‍ഡ് വാങ്ങിക്കുന്ന ആളേക്കാള് വലിയ പരിഗണനയാണ് വിജയ് യേശുദാസിനു ലഭിക്കുന്നത്. വലിയവരായ മ്യുസീഷ്യന്മാര് എല്ലാം ഇരിക്കുമ്പോള് തന്നെയാണ് ഈ അമിത പരിഗണന.ഇതെല്ലാം അദ്ദേഹത്തിന്റെ പിതാവിന്റെ പേരിലാണ് ലഭിക്കുന്നത്.\nഒന്നിച്ചുള്ള പരിപാടിയില് ഞങ്ങള് കഴിക്കുന്ന ഭക്ഷണം ആണോ അദ്ദേഹം കഴിക്കുന്നത്. അത് കഴിക്കുമോ എന്നു പോലും അറിയില്ല. കാരണം ഇത്തരം സന്ദര്‍ഭത്തില് ഞങ്ങള് എല്ലാവരോടും ചോദിക്കാതെ വിജയ് യേശുദാസിനോട് മാത്രം ഇത് കഴിക്കുമോ എന്ന് സ്‌പെഷ്യലായി വന്ന് അന്വേഷിക്കുന്നത് ഉണ്ടായിട്ടുണ്ട്. ഒന്നിച്ച് ഭക്ഷണം കഴിക്കുമ്പോള് പോലും അവിടെ ഉണ്ടാകുന്ന വേര്‍തിരിവുകള് ആണ് കൗശിക് മേനോന് സൂചിപ്പിക്കുന്നത്.\nTags: singer kaushik menonsinger vijay yesudas\nസാമൂഹിക അകലവുമില്ല, മാസ്‌കുമില്ല; ബിഹാറില് തെരഞ്ഞെടുപ്പ് റാലികളില് ആയിരങ്ങള്\nഇന്ത്യയിലെ വായു മലിനമാണെന്ന ട്രംപിന്റെ പരാമര്‍ശം; സുഹൃത്തുക്കളെക്കുറിച്ച് ട്രംപ് ഇങ്ങനെയല്ല പറയേണ്ടതെന്ന് ബൈഡന്


ഇടുക്കി അണക്കെട്ടിന്റെ അഞ്ചാമത്തെ ഷട്ടറും തുറന്നു | Life Glint | The Clarity Portal\nHome » സ്ഥിതി-ഗതി » ഇടുക്കി അണക്കെട്ടിന്റെ അഞ്ചാമത്തെ ഷട്ടറും തുറന്നു\nFri, 10-08-2018 11:50:52 AM ;\nമഴയും നീരൊഴുക്കും കുറവില്ലാതെ തുടരുന്ന സാഹചര്യത്തില് ഇടുക്കി അണക്കെട്ടിന്റെ അഞ്ചാമത്തെ ഷട്ടറും തുറന്നു. ഇതോടെ പെരിയാര് കുത്തിയൊലിച്ച് ഒഴുകുന്ന സ്ഥിതിയാണുള്ളത്. ചെറുതോണി പട്ടണത്തിന്റെ പലഭാഗങ്ങളും ഇപ്പോള് വെള്ളത്തിനടിയിലായിരിക്കുകയാണ്. ചെറുതോണി പാലം പൂര്‍ണമായും മുങ്ങി. നിലവില് 2401.5 അടിയാണ് ജലനിരപ്പ്. അണക്കെട്ടിന്റെ സംഭരണ ശേഷി 2403 അടിയാണ്.\nജലനിരപ്പ് ഉയരുന്ന സാഹചര്യമാണുള്ളതെങ്കില് ചെറുതോണിയുടെ അഞ്ചാമത്തെയും അവസാനത്തെയും ഷട്ടറും ഉയര്‍ത്തേണ്ടി വരുമെന്ന് ഉദ്യോഗസ്ഥര് വിലയിരുത്തിയിരുന്നു. ഇന്ന് രാവിലെ പതിനൊന്ന് മണിയോട് കൂടിയാണ് നേരത്തെ തുറന്നിരുന്ന മൂന്ന് ഷട്ടറുകള് ഒരുമീറ്ററായി ഉയര്‍ത്തിയത്. എന്നിട്ടും ഡാമിലെ ജലനിരപ്പ് കൂടുന്ന സ്ഥിതായാണ് ഉണ്ടായരുന്നത്. തുടര്‍ന്ന് ഒരുമണിയോട് കൂടി നാലമത്തെ ഷട്ടറും ഉയര്‍ത്തി.\nഏകദേശം നാല് മണിയോട് കൂടിയായിരിക്കും തുറന്ന് വിട്ടിരിക്കുന്ന കൂടുതല് വെള്ളം ആലുവ പെരുമ്പാവൂര് കാലടി ഭാഗത്തേക്കെത്തുക. ഇത് ഏത് തരത്തില് പെരിയാറിന്റെ തീരത്തുള്ളവരെ ബാധിക്കുമെന്ന് പറയാന് പറ്റില്ല. തീരത്തുള്ളവരെയെല്ലാം സുരക്ഷിത സ്ഥാനത്തേക്ക് മാറ്റിയിട്ടുണ്ടെന്നാണ് എറണാകുളം ജില്ലാ ഭരണകൂടം അറിയിക്കുന്നത്.


ലോകത്തെ ഏറ്റവും വണ്ണമുള്ള യുവതി തടികൂട്ടാന് കഴിച്ചത് പ്രതിദിനം 10,000 കലോറി; പക്ഷേ ഗര്‍ഭിണിയായ ശേഷം ഇവരുടെ ജീവിതം മാറിമറിഞ്ഞു | Malayalam UK\nലോകത്തെ ഏറ്റവും വണ്ണമുള്ള യുവതി തടികൂട്ടാന് കഴിച്ചത് പ്രതിദിനം 10,000 കലോറി; പക്ഷേ ഗര്‍ഭിണിയായ ശേഷം ഇവരുടെ ജീവിതം മാറിമറിഞ്ഞു\nMarch 22 06:15 2018 by News Desk 5\tPrint This Article\nലോകത്തിലെ ഏറ്റവും വലിയ വണ്ണമുള്ള സ്ത്രീയായി മാറണമെന്ന് ആഗ്രഹിച്ചിരുന്ന മോണിക്ക റൈലിയുടെ ജീവിതം പെട്ടന്നാണ് മാറി മറിഞ്ഞത്. 29 കാരിയായ മോണിക്ക ദിവസവും ഏതാണ്ട് 10,000 കലോറി അടങ്ങിയ ഭക്ഷണ പദാര്‍ഥമാണ് കഴിച്ചിരുന്നത്. ഗണ്യമായ അളവില് കലോറികള് അടങ്ങിയിരുന്ന ഭക്ഷണവും മില്‍ക്ക് ഷെയ്ക്കുമായിരുന്നു റൈലിയുടെ ഇഷ്ട വിഭവങ്ങള്. ഇത്രയും ആഹാരം കഴിക്കുന്ന റൈലിയുടെ ശരീരം ദിനംപ്രതി വീര്‍ത്തു വരികയും ചെയ്തിരുന്നു. സന്തുഷ്ടമായ കുടുംബ ജീവിതം നയിച്ചിരുന്ന റൈലിയുടെ ഭക്ഷണ ശീലത്തില് മാറ്റം വരുന്നത് 2017ലാണ്. റൈലി ഗര്‍ഭിണിയാണെന്ന് അറിഞ്ഞ നിമിഷത്തിലാണ് താനിതു വരെ തുടര്‍ന്നു വന്ന ഭക്ഷണ രീതികളും ജീവിത ശൈലിയും മാറ്റാന് റൈലി തീരുമാനിക്കുന്നത്. കുഞ്ഞിന്റെ ആരോഗ്യം സംരക്ഷിക്കുന്നതിനായി ജീവിതത്തില് ചിട്ടയായ ഭക്ഷണ ശീലം കൊണ്ടുവന്നേ മതിയാകുവെന്നുള്ള റൈലിയുടെ തിരിച്ചറിവായിരുന്ന ആ മാറ്റത്തിന് പിന്നില്.\nഗര്‍ഭിണിയാണ് എന്ന സത്യം വലിയ ഞെട്ടലാണ് എന്നിലുണ്ടാക്കിയത്. മുന്‍പ് രണ്ട് തവണ മിസ്‌കാര്യേജ് ഉണ്ടായിട്ടുള്ളതുകൊണ്ട് എനിക്ക് ഉള്ളില് ഭയമുണ്ടായിരുന്നു. കുട്ടി ഗര്‍ഭപാത്രത്തിലിരിക്കുന്ന ആദ്യ ചിത്രം കണ്ടതുമുതല് എന്നില് വലിയ മാറ്റങ്ങളാണുണ്ടായത്. അതൊരു അദ്ഭുതമായിട്ടാണ് എനിക്ക് തോന്നിയത്. കുട്ടിയുടെ ആരോഗ്യത്തിന് പ്രശ്‌നമുണ്ടാകുമെന്ന് എനിക്ക് എപ്പോഴും ഭയമുണ്ടായിരുന്നു. സന്തോഷിക്കാന് ഞാന് മടികാണിച്ച സമയങ്ങളാണവയെന്നും റൈലി പറയുന്നു. റൈലിയുടെ ജീവിതത്തില് രണ്ട് തവണ ഗര്‍ഭിണിയായതിന് ശേഷം കുട്ടിയെ നഷ്ട്ടപ്പെട്ടിട്ടുണ്ട്. അതുകൊണ്ടു തന്നെ വളരെ നിര്‍ണായക ഘട്ടത്തിലൂടെയായിരുന്നു ആ സമയത്ത് അവര് സഞ്ചരിച്ചിരുന്നത്. ഡയറ്റില് കൃത്യമായ നിയന്ത്രണങ്ങള് കൊണ്ടു വരികയും ചെറിയ വര്‍ക്ക്ഔട്ടുകള് ശീലമാക്കുകയും ചെയ്ത റൈലി ശരീരഭാരം പതുക്കെ കുറച്ചുകൊണ്ടു വന്നു. ഏതാനും മാസങ്ങള്‍ക്ക് ശേഷം 700 പൗണ്ട് ഭാരമുണ്ടായിരുന്ന റൈലി 520 പൗണ്ടിലേക്ക് എത്തിച്ചേര്‍ന്നു. നിലവില് അത് വീണ്ടും കുറഞ്ഞ് 465പൗണ്ടിലെത്തിയിട്ടുണ്ട്.\nമാസം തികയുന്നതിന് മുന്‍പ് റൈലിക്ക് ഒരു പെണ്‍കുഞ്ഞ് പിറന്നു. പിറന്നയുടനെ കുഞ്ഞിനെ നോക്കി ഞാന് കരയുകയായിരുന്നു റൈലി പറഞ്ഞു. സ്വന്തമായി ശ്വാസിക്കാനാകാതിരുന്ന കുട്ടി ആദ്യം വെന്റിലേറ്ററിലായിരുന്നു. പക്ഷേ പിന്നീട് കാര്യങ്ങള് സാധാരണ ഗതിയിലായി. ഹൃദയത്തില് നാല് ദ്വാരങ്ങളുമായി ജനിച്ച റൈലിയുടെ മകള് ഇതുവരെ രണ്ട് ശസ്ത്രക്രിയകള്‍ക്ക് വിധേയമായിട്ടുണ്ട്. ഇനി ഒരെണ്ണം കൂടി ബാക്കിയുണ്ട്. ശരീര ഭാരം വളരെ കൂറവായിരുന്ന കുട്ടി നിരവധി ദിവസങ്ങള് ആശുപത്രിയില് കഴിയേണ്ടി വന്നു. സമ്മര്‍ദ്ദങ്ങളിലൂടെയും പ്രതിസന്ധി ഘട്ടങ്ങളിലൂടെയും കടന്നു പോയെങ്കിലും അവസാനം റൈലിയും മകളും വീട്ടിലേക്ക് ആരോഗ്യത്തോടെ തിരികെയെത്തി. തന്റെ വണ്ണമുള്ള കൂട്ടുകാര്‍ക്ക് ഇപ്പോള് തന്നോടുള്ള ചങ്ങാത്തത്തില് മാറ്റം വന്നതായി റൈലി പറയുന്നു. ഞാന് ശരീരഭാരം കുറയ്ക്കാന് തുടങ്ങിയതിനു ശേഷമാണ് അത്തരത്തിലുള്ള പ്രതികരണം അവരുടെ ഭാഗത്ത് നിന്നുണ്ടായിരിക്കുന്നതെന്നും റൈലി കൂട്ടിച്ചേര്‍ത്തു. പ്രതിസന്ധികളില് തളരാതെ റൈലിയുടെ ജീവിതം വീണ്ടും മുന്നോട്ട് തന്നെ പോയ്‌ക്കൊണ്ടിരിക്കുകയാണ്.\nഅമിതവണ്ണം കുറയ്ക്കൂ! പൗരന്‍മാര്‍ക്കായി പുതിയ കലോറി ഗൈഡ്‌ലൈനുകള് പുറത്തിറക്കി പബ്ലിക് ഹെല്‍ത്ത് ഇംഗ്ലണ്ട്; ”വണ് യൂ” ക്യാംപെയിനിന് തുടക്കം


തൊഴിൽ മേഖലയിലെ സൗദിവത്കരണം എളുപ്പമല്ല | Malayalam News\nതൊഴിൽ മേഖലയിലെ സൗദിവത്കരണം എളുപ്പമല്ല\n2018-02-10 17:00:00 റാശിദ് ബിൻ മുഹമ്മദ് അൽഫൗസാൻ\nതൊഴിൽ, സാമൂഹിക വികസന മന്ത്രാലയത്തിന് തന്ത്രപരമായ ഒരു ലക്ഷ്യമുണ്ട്, അത് സ്വദേശികൾക്കിടയിലെ ഉയർന്ന തൊഴിലില്ലായ്മ നിരക്ക് കുറയ്ക്കലാണ്. തൊഴിൽ, സാമൂഹിക വികസന മന്ത്രാലയത്തിന്റെ മാത്രമല്ല, മുഴുവൻ ഗവൺമെന്റ് വകുപ്പുകളുടെയും ലക്ഷ്യമാണിത്. പരിഹാരം കാണേണ്ട ഏറ്റവും വലിയ പ്രശ്‌നവുമാണ് തൊഴിലില്ലായ്മ. എന്നാൽ, ചെറുകിട, ഇടത്തരം സ്ഥാപനങ്ങളെ ശ്വാസംമുട്ടിക്കലും ബിനാമി വിരുദ്ധ പോരാട്ടവും വൻകിട സ്ഥാപനങ്ങളുടെ എണ്ണം കുറയ്ക്കലും തൊഴിൽ, സാമൂഹിക വികസന മന്ത്രാലയം കൂട്ടിക്കലർത്തുകയാണ് ചെയ്തതെന്ന് മന്ത്രാലയത്തിന്റെ ചുവടുവെപ്പുകൾ പിന്തുടരുന്ന നമുക്ക് കാണുന്നതിന് സാധിക്കും.\nതൊഴിൽ, സാമൂഹിക വികസന മന്ത്രാലയം ബാധകമാക്കുന്ന ലെവി ചെറുകിട, ഇടത്തരം സ്ഥാപനങ്ങളെ സംബന്ധിച്ചേടത്തോളം താങ്ങാൻ കഴിയാത്തതാണ്. ലാഭം നേടുന്നതിന് ചെറുകിട, ഇടത്തരം സ്ഥാപനങ്ങൾക്ക് ഓരോ റിയാലും ലാഭിക്കേണ്ടത് ആവശ്യമാണ്. സൗദിവൽക്കരണ ലക്ഷ്യങ്ങൾ സുവ്യക്തമാണ്. നിർണിത തൊഴിലുകളിൽ വിദേശികൾക്കു പകരം സൗദികളെ നിയമിക്കലാണ് സൗദിവൽക്കരണം. എന്നാൽ കയറ്റിറക്ക് തൊഴിലുകൾ, ലോറി ഡ്രൈവർ, വാൻ സെയിൽസ്മാൻ, നിർമാണ തൊഴിലുകൾ പോലെ സൗദികൾക്ക് നിർവഹിക്കുന്നതിന് ദുഷ്‌കരമായ ചില തൊഴിലുകൾ സൗദിവൽക്കരണത്തിന് പുറത്താണ്. നിലവിലെ സാഹചര്യത്തിൽ ഈ തൊഴിൽ മേഖലകളിൽ സൗദിവൽക്കരണം നടപ്പാക്കുക സാധ്യമല്ല. എന്നാൽ മറ്റു മേഖലകൾക്ക് ബാധകമായ അതേ ലെവിയാണ് ഈ മേഖലയിലും ബാധകം. ഇത് ഏറെ കൂടുതലും താങ്ങാൻ കഴിയാത്തതുമാണ്.\nവിദേശികളെ ജോലിക്കു വെക്കുന്നതിനുള്ള ചെലവ് ഉയരുന്നതിന് അർഥം വിലക്കയറ്റമാണ്. മുമ്പത്തെ അപേക്ഷിച്ച് ഇപ്പോൾ നിർമാണ മേഖലയിൽ തൊഴിലാളിയെ ജോലിക്കു വെക്കുന്നതിനുള്ള ചെലവ് ഏറെ കൂടുതലാണ്. ഇനിയും സൗദിവൽക്കരണം നിർബന്ധമാക്കാത്ത മേഖലകളിൽ പ്രവർത്തിക്കുന്ന ചെറുകിട, ഇടത്തരം സ്ഥാപനങ്ങളെയെല്ലാം പുതിയ ലെവി പ്രതികൂലമായി ബാധിക്കുന്നു.\nസ്വകാര്യ മേഖലുമായുള്ള പൂർണ പങ്കാളിത്തത്തോടെ തൊഴിൽ, സാമൂഹിക വികസന മന്ത്രാലയം പ്രവർത്തിക്കണമെന്നാണ് എന്റെ അഭിപ്രായം. ഏതെങ്കിലും സ്ഥാപനം അടച്ചുപൂട്ടുകയാണെങ്കിൽ അതിനുള്ള കാരണങ്ങളും അത്തരം സ്ഥാപനങ്ങൾ നേരിടുന്ന പ്രതിബന്ധങ്ങളും പ്രയാസങ്ങളും മന്ത്രാലയം കണക്കിലെടുക്കണം. ഇങ്ങിനെ ചെറുകിട, ഇടത്തരം സ്ഥാപനങ്ങൾ നടത്തുന്ന സൗദി യുവാക്കൾ നേരിടുന്ന പ്രശ്‌നങ്ങൾക്കും വെല്ലുവിളികൾക്കും പരിഹാരം കാണുകയും സ്ഥാപനങ്ങൾ നല്ല നിലയിൽ നടത്തിക്കൊണ്ടുപോകുന്നതിന് അവർക്ക് ആവശ്യമായ ഇളവുകളും സഹായങ്ങളും ചെയ്തുകൊടുക്കുകയും വേണം.\nപലവിധ ഫീസുകളും നികുതികളും നിരക്ക് വർധനവും മൂലം ചെലവുകൾ കുത്തനെ വർധിച്ചതിനാൽ സ്വകാര്യ സ്ഥാപനങ്ങൾ ഇപ്പോൾ കടുത്ത പ്രതിസന്ധിയിലാണ്. ഇതിനർഥം നിത്യോപയോഗ വസ്തുക്കളുടെയും സേവനങ്ങളുടെയും വിലയും നിരക്കുകളും ഉയരുമെന്നാണ്.\nസ്വന്തം നിലക്ക് ചെറുകിട, ഇടത്തരം സ്ഥാപനങ്ങൾ ആരംഭിക്കുന്നതിന് ആഗ്രഹിക്കുന്നവർക്ക് ആകർഷകമായ സാഹചര്യമല്ല നിലവിൽ രാജ്യത്തുള്ളത്. നിലവിലെ പരിഷ്‌കാരങ്ങൾ ചെറുകിട, ഇടത്തരം സ്ഥാപനങ്ങളെയാണ് ഏറ്റവും കൂടുതൽ ബാധിക്കുക. വൻകിട സ്ഥാപനങ്ങൾക്ക് വെല്ലുവിളികൾ നേരിടുന്നതിന് കൂടുതൽ ശേഷിയുണ്ടാകും. പടിപടിയായും ഒഴുക്കോടെയും സൗദിവൽക്കരണം നടപ്പാക്കുന്നതിന് ആഗ്രഹിക്കുന്നുവെങ്കിൽ ചെറുകിട, ഇടത്തരം സ്ഥാപനങ്ങളെ സർക്കാർ പ്രോത്സാഹിപ്പിക്കുകയാണ് വേണ്ടത്. കമ്പനികളുടെയും സ്ഥാപനങ്ങളുടെയും വളർച്ചയാണ് പുതിയ തൊഴിലവസരങ്ങളും നിക്ഷേപാവസരങ്ങളും സൃഷ്ടിക്കുക. കമ്പനികളുടെയും സ്ഥാപനങ്ങളുടെയും വളർച്ച നികുതികളും ഫീസുകളും അടക്കമുള്ള മേഖലകളിൽ നിന്നുള്ള സർക്കാർ വരുമാനവും വർധിപ്പിക്കും.\nസ്വകാര്യ കമ്പനികളെയും സ്ഥാപനങ്ങളെയും പ്രോത്സാഹിപ്പിക്കുന്നതിനാണ് തൊഴിൽ, സാമൂഹിക വികസന മന്ത്രാലയം ശ്രമിക്കേണ്ടത്. അല്ലാതെ, ശ്വാസംമുട്ടിച്ചു ഇല്ലാതാക്കുന്നതിനല്ല. സൗദിവൽക്കരണം മന്ദഗതിയിലാകുന്നതിനും സ്വകാര്യ സ്ഥാപനങ്ങളുടെ വളർച്ച മന്ദീഭവിക്കുന്നതിനുമുള്ള കാരണങ്ങൾ തൊഴിൽ, സാമൂഹിക വികസന മന്ത്രാലയം അന്വേഷിച്ച് കണ്ടെത്തണം. സ്വകാര്യ മേഖല അഭിമുഖീകരിക്കുന്ന പ്രശ്‌നങ്ങൾക്ക് പരിഹാരം കാണുന്നതിന് തൊഴിൽ, സാമൂഹിക വികസന മന്ത്രാലയം തൊഴിലുടമകളുമായി ചർച്ചകളിലും സംവാദങ്ങളിലും മുഴുകണം. ലോകത്തെ ഏതൊരു സമ്പദ്‌വ്യവസ്ഥയെയും പോലെ സൗദി സമ്പദ്‌വ്യവസ്ഥയിലും വലിയ സ്വാധീനം ചെലുത്തുന്നതിന് ചെറുകിട, ഇടത്തരം സ്ഥാപനങ്ങൾ വഴി തൊഴിലുടമകൾക്ക് സാധിക്കുമെന്ന കാര്യത്തിൽ തർക്കമില്ല. (അൽറിയാദ് ദിനപ്പത്രത്തിലെ കോളമിസ്റ്റാണ് ലേഖകൻ)\nArticles saudization Jobs Saudi Arabia malayalam news


മുത്തൂറ്റ് തര്‍ക്കം: നിലപാട് കടുപ്പിച്ച് ഹൈക്കോടതി, മുട്ടയേറ് സംഭവിക്കാന് പാടില്ലായിരുന്നെന്നും അഭിപ്രായം | muthoot labor dispute high court upholds its stand\nമുത്തൂറ്റ് തര്‍ക്കം: നിലപാട് കടുപ്പിച്ച് ഹൈക്കോടതി, 'മുട്ടയേറ്' സംഭവിക്കാന് പാടില്ലായിരുന്നെന്നും അഭിപ്രായം\nCochin, First Published 17, Jan 2020, 4:41 PM\nപ്രശ്നപരിഹാരത്തിന് താല്‍പര്യം ഇല്ലെങ്കില് കോടതിക്ക് ശക്തമായി ഇടപെടേണ്ടി വരും. ഇന്ന് കോട്ടയത്ത് മുത്തൂറ്റ് ജീവനക്കാര്‍ക്ക് നേരെ മുട്ടയേറുണ്ടായ സംഭവം ഒരിക്കലും നടക്കാന് പാടില്ലാത്തതായിരുന്നെന്നും കോടതി.\nകൊച്ചി: മുത്തൂറ്റ് തൊഴില് തര്‍ക്കത്തില് നിലപാട് കടുപ്പിച്ച് ഹൈക്കോടതി. പ്രശ്നപരിഹാരത്തിന് താല്‍പര്യം ഇല്ലെങ്കില് കോടതിക്ക് ശക്തമായി ഇടപെടേണ്ടി വരും. ഇന്ന് കോട്ടയത്ത് മുത്തൂറ്റ് ജീവനക്കാര്‍ക്ക് നേരെ മുട്ടയേറുണ്ടായ സംഭവം ഒരിക്കലും നടക്കാന് പാടില്ലാത്തതായിരുന്നെന്നും കോടതി അഭിപ്രായപ്പെട്ടു. കേസ് പരിഗണിക്കുന്നത് കേടതി വ്യാഴാഴ്ചത്തേക്ക് മാറ്റി.\nതൊഴില് തര്‍ക്കത്തില് പരിഹാര മാര്‍ഗങ്ങള് തേടുന്നതിനിടെ അനിഷ്ട സംഭവങ്ങള് ഉണ്ടാകാന് പാടില്ലാത്തത് ആണെന്ന് കോടതി പറഞ്ഞു. രാവിലെ കോട്ടയത്തെ മുത്തൂറ്റ് ബ്രാഞ്ചില് ജോലിക്കെത്തിയ വനിതാ ജീവനക്കാര്‍ക്ക് നേരെ മുട്ടയേറ് ഉണ്ടായ സംഭവം പരാമര്‍ശിച്ചായിരുന്നു കോടതിയുടെ നിരീക്ഷണം. ബേക്കര് ജംഗ്ഷനിലും ക്രൗണ്‍പ്ലാസയിലും ഇല്ലിക്കലിലും ജോലിക്കെത്തിയ വനിതാ ജീവനക്കാര്‍ക്ക് നേരെ മുട്ടയെറിഞ്ഞതായാണ് കോട്ടയം വെസ്റ്റ് പൊലീസ് സ്റ്റേഷനില് പരാതി ലഭിച്ചത്. പത്ത് വനിതാ ജീവനക്കാരാണ് പരാതി നല്‍കിയിരിക്കുന്നത്. സ്ഥലത്തെ സിഐടിയു തൊഴിലാളികളാണ് ആക്രമണത്തിന് പിന്നിലെന്നാണ് മുത്തൂറ്റ് ജീവനക്കാര് പറയുന്നത്.\nRead Also: തൊഴിൽ നിയമങ്ങൾ ലംഘിക്കുന്ന മുത്തൂറ്റ് എംഡിയെ അറസ്റ്റ് ചെയ്യണമെന്ന് ആനത്തലവട്ടം ആനന്ദൻ\nമുത്തൂറ്റ് തൊഴില് തര്‍ക്കത്തില് ചര്‍ച്ച തുടരണമെന്ന് നേരത്തെ ഹൈക്കോടതി വ്യക്തമാക്കിയിരുന്നു. ഒത്തുതീര്‍പ്പ് ചര്‍ച്ചയില് മുത്തൂറ്റ് യൂണിയൻ പ്രതിനിധി എം സ്വരാജ് എംഎല്‍എ മോശമായി പെരുമാറി എന്ന് മാനേജ്മെന്‍റ് ഹൈക്കോടതിയെ അറിയിച്ചു. അതേസമയം സിഐടിയു ജനറല് സെക്രട്ടറി എളമരം കരീം മാന്യമായാണ് പെരുമാറിയതെന്നും മാനേജ്മെന്‍റ് പറഞ്ഞു. വൈകാരികമായ സംഭാഷണത്തിനിടയില് അങ്ങനെ സംഭവിച്ച് പോകുമെന്ന് പറഞ്ഞ കോടതി തൊഴില് തര്‍ക്കത്തില് മധ്യസ്ഥ ചര്‍ച്ച തുടരണമെന്ന് വ്യക്തമാക്കിയിരുന്നു.\nRead Also: മുത്തൂറ്റ് ചർച്ച പരാജയം: പിരിച്ചു വിട്ടവരെ തിരിച്ചെടുക്കില്ലെന്ന് മാനേജ്മെന്‍റ്, സമരം തുടരും\nLast Updated 17, Jan 2020, 4:41 PM\nmuthoot labor dispute\nനിലപാട് കടുപ്പിച്ച് ഹൈക്കോടതി


ഇഗ്‌നോ മാതൃകയിൽ കേരളത്തിന് സ്വന്തം സർവകലാശാല വരുന്നു | ignou model open university in kerala\nഇഗ്‌നോ മാതൃകയിൽ കേരളത്തിന് സ്വന്തം സർവകലാശാല വരുന്നു\nവിദൂരവിദ്യാഭ്യാസം ഒരു കുടക്കീഴിലേക്ക് അടുത്ത അധ്യയനവർഷംമുതൽ നടപ്പാക്കും\nതിരുവനന്തപുരം: ദേശീയതലത്തിലുള്ള ഇന്ദിരാഗാന്ധി ഓപ്പൺ യൂണിവേഴ്‌സിറ്റി (ഇഗ്‌നോ) മാതൃകയിൽ കേരളത്തിന് സ്വന്തമായി ഓപ്പൺ സർവകലാശാല വരുന്നു. സംസ്ഥാനത്തെ എല്ലാ സർവകലാശാലകളും നടത്തുന്ന ഓപ്പൺ, വിദൂരവിദ്യാഭ്യാസ കോഴ്‌സുകളും ഒരുമിപ്പിക്കുന്നതിനാണിത്.\nആർട്‌സ് ആൻഡ് സയൻസ് സർവകലാശാലകളിൽ ഇനി വിദൂരവിദ്യാഭ്യാസ സെന്ററുകൾ ഉണ്ടാകില്ല. അടുത്ത അധ്യയനവർഷംമുതൽ ഇത്തരം കോഴ്‌സുകൾ ഓപ്പൺ സർവകലാശാലയിലേക്ക് കൊണ്ടുവരാനാണ് സർക്കാർ ഉദ്ദേശിക്കുന്നത്. യു.ജി.സി. അംഗീകാരത്തോടെയാകും ഓപ്പൺ സർവകലാശാല. കോഴ്‌സുകൾക്ക് റെഗുലർ കോഴ്‌സുകൾപ്പോലെ മറ്റ് സർവകലാശാലകളുടെയും അംഗീകാരമുണ്ടാകും.\n2017-ലെ യു.ജി.സി. ചട്ടത്തിൽ എല്ലാ സംസ്ഥാനങ്ങളും വിദൂരവിദ്യാഭ്യാസം നിലവിലുള്ള ആർട്‌സ് ആൻഡ് സയൻസ് സർവകലാശാലകളിൽനിന്ന് ഓപ്പൺ സർവകലാശാലകളിലേക്ക് മാറ്റണമെന്ന് നിർദേശിച്ചിരുന്നു. കേരളത്തിൽ മുൻ എൽ.ഡി.എഫ്. സർക്കാരിന്റെ കാലത്തുതന്നെ ഇതിന് ശ്രമം തുടങ്ങിയെങ്കിലും സാമ്പത്തികപരാധീനതമൂലം യാഥാർഥ്യമായില്ല. രാജ്യത്ത് 14 സംസ്ഥാനങ്ങളിൽ ഓപ്പൺ സർവകലാശാലകൾ നിലവിലുണ്ട്.\nബിരുദ, ബിരുദാനന്തര മേഖലകളിലായി 20 കോഴ്‌സുകൾ വിദൂരവിദ്യാഭ്യാസ മേഖലയിൽ നടക്കുന്നുണ്ട്. വിഷയങ്ങളുടെ എണ്ണമെടുത്താൽ ഇത് നൂറോളം വരും. എം.ബി.എ., എം.സി.എ. അടക്കമുള്ള പ്രൊഫഷണൽ കോഴ്‌സുകൾവരെ വിദൂരവിദ്യാഭ്യാസത്തിലൂടെ നടക്കുന്നു. വിവിധ സർവകലാശാലകൾ നടത്തുന്ന ഇത്തരം കോഴ്‌സുകൾ ഒരുമിപ്പിക്കുന്നത് ഏകീകൃതസ്വഭാവം ഉണ്ടാക്കും. നിലവിൽ റെഗുലർ, വിദൂരവിദ്യാഭ്യാസ കോഴ്‌സുകൾ തമ്മിൽ സർട്ടിഫിക്കറ്റ് നോക്കിയാൽ തിരിച്ചറിയില്ല. ഇവ വേർതിരിച്ചറിയുന്നതിനും കഴിയും.\nഓപ്പൺ സർവകലാശാല നടത്തുന്ന കോഴ്‌സുകളിൽ അധ്യയനത്തിനായി സമ്പർക്ക ക്ലാസുകളാണ് വിഭാവനം ചെയ്യുന്നത്. നിലവിലുള്ള കോളേജുകൾ വിദ്യാർഥികൾക്ക് സഹായകേന്ദ്രങ്ങളായി പ്രവർത്തിക്കും. സർവകലാശാലാ ആസ്ഥാനത്ത് ഓരോ വിഷയത്തിനും ഫാക്കൽറ്റി ഉണ്ടാകും. സിലബസും കരിക്കുലവും നിശ്ചയിക്കുന്നതും പഠനസാമഗ്രികൾ തയ്യാറാക്കുന്നതും ഫാക്കൽറ്റിയാകും. ക്രെഡിറ്റ് സമ്പ്രദായത്തിലാകും കോഴ്‌സ് നടത്തുക. സമ്പർക്ക ക്ലാസുകൾക്കുപുറമേ ഓൺലൈനായുള്ള അധ്യയനവും ഓപ്പൺ സർവകലാശാല വിഭാവനം ചെയ്യുന്നു.\ncontent highlights: ignou model open university in kerala


നിങ്ങള് പിരിമുറുക്കത്തിന് അടിമയാണോ, അല്ലയോ? | Are you stressed?/നിങ്ങള്‍ക്ക് സമ്മര്‍ദമുണ്ടോ? - Malayalam Oneindia\n9 min ago 'നിനക്കും വേണോടീ' എന്ന ചോദ്യവുമായി യുവതിക്കും മര്‍ദ്ദനം; പ്രതിഷേധം ശക്തമായപ്പോള് കേസെടുത്ത് പോലീസ്\n20 min ago ഇന്ത്യ മൂന്നാം ചാന്ദ്രദൗത്യത്തിന്; മണ്ണും കല്ലും കൊണ്ടുവരും!! ജപ്പാനുമായി ചര്‍ച്ച, ഒരുക്കം തുടങ്ങി\n47 min ago ചവിട്ടി താഴ്ത്തി, അസഭ്യം പറഞ്ഞു, സ്ത്രീയുടെ കവിളത്തടിച്ചു... അമ്പലവയലിൽ തമിഴ്‌നാട് സ്വദേശികളായ ദമ്പതികള്‍ക്ക് നടുറോഡില് മര്‍ദനമേറ്റ സംഭവത്തിൽ പ്രതിഷേധം ശക്തം, വനിത കമ്മീഷൻ സ്വമേധയാ കേസെടുത്തു!\nനിങ്ങള് പിരിമുറുക്കത്തിന് അടിമയാണോ, അല്ലയോ?\nPublished: September22007, 15:02 [IST]\nചെല്ലുന്നിടത്തെല്ലാം പിരിമുറുക്കങ്ങളാണ്. വീട്ടില്, ഓഫീസില്, സ്‌കൂളില്. ടെന്‍ഷനും സമ്മര്‍ദവും ഒഴിഞ്ഞ സമയമില്ല. ഈ മനസ്സമര്‍ദം എത്രനാള് സഹിക്കുമെന്ന് ഓര്‍ത്ത് വേവലാതിപ്പെടേണ്ട.\nഇനി സമ്മര്‍ദമൊന്നുമില്ലെങ്കില് തന്നെയും, എന്തെങ്കിലും ചെറിയ ടെന്‍ഷന് വന്നാല് പിന്നെ താന് സമ്മര്‍ദത്തിന് അടിമപ്പെട്ടിരിക്കുകയാണെന്ന് ചിന്തിച്ച് ഇല്ലാത്ത പിരിമുറുക്കങ്ങളെ ക്ഷണിച്ചുവരുത്തുന്നവരും കുറവല്ല. സമ്മര്‍ദമുണ്ടോയെന്ന് സ്വന്തം അറിയാന് പറ്റും.\nപലതാണ്. അതില് ഏറെയും ഉണ്ടെങ്കിലേ നിങ്ങള് സമ്മര്‍ദത്തിന് അടിമപ്പെട്ടിരിക്കുകയാണെന്ന് പറയാന് കഴിയൂ.\nനിങ്ങള്‍ക്ക് സമ്മര്‍ദമുണ്ടോയെന്ന് സ്വയമറിയാനുളള ഒരു രീതിയാണ് സ്‌ട്രെസ് അസസ്‌മെന്റ് സ്‌കെയില്(സാസ്). ഏഷ്യന് സാഹചര്യത്തില് പൊതുവേയിണങ്ങുന്ന ചോദ്യാവലിയാണിതെന്ന് ഉപജ്ഞാതാക്കള് അവകാശപ്പെടുന്നു.\nകഴിഞ്ഞ ഒരു മാസത്തിനിടെ താഴെപ്പറയുന്ന എന്തെങ്കിലുമുണ്ടായോ? പരിശോധിക്കുക. ഉണ്ട്/ അതേയെന്നാണ് ഉത്തരമെങ്കില് ഒരു പോയിന്‍റ് വീതം കിട്ടും.\nStory first published: Sunday, September 2, 2007, 15:02 [IST]


ഡോര്‍സ്റ്റെപ്പ് കാര് സര്‍വീസ് പദ്ധതിക്ക് തുടക്കം കുറിച്ച് ഫോക്‌സ്‌വാഗണ് - Malayalam DriveSpark\nPublished: Tuesday, December 24, 2019, 14:07 [IST]\nഡോര്‍സ്റ്റെപ്പ് കാര് സര്‍വീസ് പദ്ധതിക്ക് തുടക്കംകുറിച്ച് ജര്‍മ്മന് വാഹന നിര്‍മ്മാതാക്കളായ ഫോക്‌സ്‌വാഗണ്. രാജ്യത്തെ മുന്‍നിര വാഹന നിര്‍മാതാക്കളായ മാരുതി സുസുക്കി, ഹ്യുണ്ടായി എന്നിവര് നേരത്തെ തന്നെ ഇത്തരത്തിലൊരു പദ്ധതിക്ക് തുടക്കം കുറിച്ചിരുന്നു.\nഇതിന് പിന്നാലെയാണ് ഫോക്‌സ്‌വാഗണും പദ്ധതിയുമായി രംഗത്തെത്തിയിരിക്കുന്നത്. വാഹനങ്ങളുടെ റിപെയറിനൊപ്പം ഓയില് ചേഞ്ച്, ഫില്‍റ്റര് ക്ലീനിങ് തുടങ്ങിയ സൗകര്യങ്ങള് ഡോര്‍സ്റ്റെപ്പ് സര്‍വീസില് ലഭ്യമാകുമെന്നാണ് റിപ്പോര്‍ട്ട്. ഈ പുതിയ പദ്ധതിയുലൂടെ, കൂടുതല് ഉപയോക്താക്കള്‍ക്ക് പ്രയോജനം ഉണ്ടാകുമെന്നാണ് കമ്പനിയുടെ പ്രതീക്ഷ.\nഅതിനൊപ്പം തന്നെ ആളുകള്‍ക്ക് ഈ പദ്ധതിയിലൂടെ കൂടുതല് സമയലാഭവും ഉണ്ടാകുമെന്ന് റിപ്പോര്‍ട്ടില് പറയുന്നു. തിരഞ്ഞെടുത്ത ചില ഡീലര്‍ഷിപ്പുകളില് മാത്രമാണ് തുടക്കത്തില് ഈ പദ്ധതി നടപ്പാക്കുക. 45 നഗരങ്ങളിലായി 60 ഡീലര്‍ഷിപ്പുകളാണ് പദ്ധതിക്കായി തെരഞ്ഞെടുുത്തിരിക്കുന്നതെന്നും കമ്പനി പറഞ്ഞു.\nഈ ഡീലര്‍ഷിപ്പുകളുടെ 25 കിലോമീറ്റര് പരിധിയില് വരുന്ന ഉപഭോക്താക്കള്‍ക്കാണ് ഈ സേവനം ലഭിക്കുക. നിലവില് ബിഎസ് VI വാഹനങ്ങളെ വിപണിയില് അവതരിപ്പിക്കാനുള്ള ഒരുക്കത്തിലാണ് ഫോക്‌സ്‌വാഗണ്. ഇതിന്റെ ഭാഗമായി ഡീസല് പതിപ്പുകളുടെ വില്‍പ്പന അവസാനിപ്പിക്കുമെന്നും കമ്പനി അറിയിച്ചിട്ടുണ്ട്.\nപോളോ, വെന്റോ ഡീസല് പതിപ്പുകളുടെ വില്‍പ്പന അവസാനിപ്പിക്കുമെന്ന് കമ്പനി ഇതിനോടകം വ്യക്തമാക്കി കഴിഞ്ഞു. 2020 ഏപ്രിലിന് ശേഷം പോളോ, വെന്റോ മോഡലുകളുടെ ഡീസല് പതിപ്പുകള് വില്‍ക്കില്ലെന്നാണ് കമ്പനി അറിയിച്ചിരിക്കുന്നത്.\nവിപണിയില് ഉള്ള 1.2 ലിറ്റര് ടര്‍ബേ എഞ്ചിന് 105 bhp കരുത്തും 175 Nm torque ഉം ഉത്പാദിപ്പിക്കും. എന്നാല് പുതിയ എഞ്ചിന് 115 bhp കരുത്തം 200 Nm torque ഉം ഉത്പാദിപ്പിക്കുമെന്നാണ് റിപ്പോര്‍ട്ട്. സ്‌കോഡയുടെ സെഡാന് മോഡലായ റാപ്പിഡിലും ഈ എന്‍ജിന് നല്‍കിയേക്കും.\n1.5 TDi ഡീസല് എന്‍ജിന്, 1.2 TSi പെട്രോള് എന്‍ജിന്, 1.6 MPI പെട്രോള് എന്നീ എന്‍ജിനുകളാണ് കമ്പനി പിന്‍വലിക്കുന്നത്. പുതിയ എന്‍ജിന് കരുത്തില് എത്തുന്ന മോഡലുകള് 2020 ഡല്‍ഹി ഓട്ടോ എക്സ്പോയില് പ്രദര്‍ശിപ്പിച്ചേക്കും.\nപോളോ, വെന്റോ മോഡലുകളുടെ ഫെയ്‌സ്‌ലിഫ്റ്റ് പതിപ്പിനെ അടുത്തിടെയാണ് കമ്പനി വിപണിയില് എത്തിക്കുന്നത്. അതുകൊണ്ട് ബിഎസ് VI മോഡലുകളുടെ ഡിസൈനിലോ, ഫീച്ചറുകളിലോ മാറ്റം വരുത്താതെ എഞ്ചിനില് മാത്രം മാറ്റം വരുത്തിയാകും വാഹനം വിപണിയിലേക്ക് എത്തുക.\nVolkswagen Launches Door To Door Service Program. Read more in Malayalam.


പാട്ന: ഗ്രാമത്തെ മുഴുവന് 'ഇരുട്ടിലാക്കി' കാമുകിയെ കാണാന് പോയ ഇലക്‌ട്രീഷ്യന് പിടിയില്. രാത്രിയില് കാമുകിയെ കാണാന് പോകാന് വേണ്ടിയാണ് ഗ്രാമത്തിലെ മുഴുവന് വീടുകളിലെയും വൈദ്യുതി യുവാവ് കട്ട് ചെയ്തത്.\nബിഹാറിലെ പൂര്‍ണിയ ജില്ലയിലെ ഗണേഷ്പൂര് ഗ്രാമത്തിലാണ് സംഭവം.\nരാത്രിയില് രണ്ട് മണിക്കൂര് വീതമാണ് കറണ്ട് പോയിക്കൊണ്ടിരുന്നത്. ദിവസവും ഒരേ സമയത്ത് വൈദ്യുതി മുടങ്ങുകയും, തൊട്ടടുത്ത ഗ്രാമത്തില് ഈ പ്രശ്നം ഇല്ലാതാകുകയും ചെയ്തതോടെ നാട്ടുകാര്‍ക്ക് സംശയം തോന്നി.\nഅന്വേഷിച്ചിറങ്ങിയ നാട്ടുകാര് ഇലക്‌ട്രീഷ്യനെയും യുവതിയേയും ഗ്രാമത്തിലെ സ്‌കൂളില്‍വച്ചാണ് പിടികൂടിയത്. യുവാവിനെ നാട്ടുകാര് മര്‍ദിച്ച് അവശനാക്കുകയും ഗ്രാമത്തിലൂടെ നടത്തിക്കുകയും ചെയ്തു. ശേഷം ഗ്രാമമുഖ്യന്റെ സാന്നിദ്ധ്യത്തില് ഇലക്‌ട്രീഷ്യന്റെയും യുവതിയുടെയും വിവാഹം നടത്തിക്കൊടുത്തുവെന്നും റിപ്പോര്‍ട്ടുകള് ഉണ്ട്. ഗ്രാമത്തില് പതിവായി കറണ്ട് പോകുന്ന വിവരം അറിയാമായിരുന്നുവെന്നും എന്നാല് പരാതിയൊന്നും ലഭിച്ചിരുന്നില്ലെന്നും പൊലീസ് അറിയിച്ചു. 12/05/2022 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


യൂറോപ്പിലുടനീളം യാത്ര നടത്തുന്ന പാവ! അഭയാര്‍ത്ഥി കുട്ടികളെ പിന്തുണയ്ക്കാന് 8,000 കിലോമീറ്ററിൽ | Puppet makes 8,000 km long cross europe journey to support child refugees – News18 Malayalam\nയൂറോപ്പിലുടനീളം യാത്ര നടത്തുന്ന പാവ; അഭയാര്‍ത്ഥി കുട്ടികളെ പിന്തുണയ്ക്കാന് 8,000 കിലോമീറ്ററിൽ\nഅഭയാര്‍ഥി കുട്ടികളുടെ ദുരവസ്ഥയെക്കുറിച്ച് അവബോധം വളര്‍ത്തുന്നതിന്റെ ഭാഗമായാണ് ബ്രിട്ടീഷ് ഗുഡ് ചാന്‍സ് തിയറ്റര് കമ്പനിയാണ് ഇങ്ങനെയൊരു സംരംഭം നടത്തുന്നത്.\nLast Updated : September 29, 2021, 20:14 IST\nഅഭയാര്‍ത്ഥി കുട്ടികളെ പിന്തുണയ്ക്കുന്നതിനായി യൂറോപ്പിലുടനീളം കാല്‍നട യാത്ര ചെയ്യുന്ന പാവ, ചൊവ്വാഴ്ച സ്വിറ്റ്സര്‍ലന്‍ഡിലെ ജനീവയിലെത്തി. 3.5 മീറ്റര് (11.5 അടി) ഉയരമുള്ള പാവ, യൂറോപ്പിലുടനീളം 8,000 കിലോമീറ്റര് (4,970 മൈല്) കാല്‍നടയാത്ര നടത്തി ജനങ്ങള്‍ക്ക് അഭയാര്‍ത്ഥി കുട്ടികളുടെ അവസ്ഥയെക്കുറിച്ച് അവബോധം സൃഷ്ടിക്കാനാണ് ലക്ഷ്യമിടുന്നത്. ഒരു സിറിയന് അഭയാര്‍ഥി പെണ്‍കുട്ടിയെയാണ് പാവ ചിത്രീകരിക്കുന്നത്. അറബി ഭാഷയില് 'പ്രതീക്ഷ' എന്നര്‍ത്ഥം വരുന്ന 'ലിറ്റില് അമല്' എന്ന് പേരിട്ടിരിക്കുന്ന ഈ പാവ, സിറിയന് അതിര്‍ത്തിക്കടുത്തുള്ള തുര്‍ക്കിയിലെ ഗാസിയാന്‍ടെപ്പില് നിന്ന് ജൂലൈ 27 ന് യാത്ര ആരംഭിച്ചു. ജനീവയിലെ കാമ്പയിന് ശേഷം ലിറ്റില് അമല് തന്റെ അവസാന ലക്ഷ്യ സ്ഥാനമായ- യുകെയിലെ മാഞ്ചസ്റ്ററിലേക്ക് യാത്ര തിരിക്കും.\nസുരക്ഷ തേടുന്ന ഒന്‍പത് വയസുള്ള ഒരു അഭയാര്‍ഥി പെണ്‍കുട്ടിയെയും ഒരിക്കലും തിരിച്ചുവരാത്ത അവളുടെ അമ്മയെയും പാവയില് ചിത്രീകരിച്ചിരിക്കുന്നു. നാല് പാവകളിക്കാരാണ് അമലിന് ജീവന് നല്‍കുന്നത്. ഫ്രെയിമിനുള്ളില് ഒരാള് കയറി ഇരുന്ന് പൊയ്ക്കാലില് അവളെ നടത്തുകയും പാവയുടെ മുഖഭാവങ്ങള് നിയന്ത്രിക്കുന്ന സ്ട്രിങ്ങുകളുടെ സങ്കീര്‍ണ്ണ സംവിധാനങ്ങള് പ്രവര്‍ത്തിപ്പിക്കുകയും ചെയ്യുന്നു. ബാക്കിയുള്ള കലാകാരന്മാര് പാവയുടെ ഓരോ കൈകള് പ്രവര്‍ത്തിപ്പിക്കുമ്പോള് ഒരാള് അവളുടെ പുറകില് നിന്ന് താങ്ങി നിര്‍ത്തുന്നു.\n''ഞങ്ങള് കലാകാരന്മാരാണ്, അതിനാല് ഞങ്ങള് വികാരങ്ങളും സഹാനുഭൂതിയും സൃഷ്ടിക്കുകയും കാര്യങ്ങള് മാറ്റാന് ശ്രമിക്കുകയും ചെയ്യുന്നു,'' ഫ്രാന്‍സ്, ജര്‍മ്മനി, സ്വിറ്റ്സര്‍ലന്‍ഡ്, ബെല്‍ജിയം എന്നിവിടങ്ങളില് പാവ കളി നടത്തിയ ക്ലെയര് ബെജാനിന് പറഞ്ഞു.'' അമലിനെപ്പോലുള്ള കുട്ടികള്‍ക്കായി കത്തുകള് എഴുതാന് ഞങ്ങള് ലോകമെമ്പാടുമുള്ള കുട്ടികളോട് ആവശ്യപ്പെടുന്നു, അവളെ ഞങ്ങള് യൂറോപ്യന് പാര്‍ലമെന്റിലേക്ക് കൊണ്ടുവരും'' അവര് കൂട്ടിച്ചേര്‍ത്തു.\nഐക്യരാഷ്ട്രസഭയുടെ യൂറോപ്യന് ആസ്ഥാനത്തിന് പുറത്ത് നടന്ന പാവകളിയില് ഒട്ടേറെ കുട്ടികള് ആകൃഷ്ടരായിരുന്നു. തന്റെ സ്‌കൂളിലേക്ക് പോകുമ്പാഴായിരുന്നു ഒന്‍പത് വയസ്സുകാരി അലീഷ്യ മിനാര്‍ഡി ഈ പാവയെ കണ്ടത്. അവള്‍ക്ക് ഇത് ഒരു സന്തോഷത്തിന്റെ സങ്കടത്തിന്റെയും നിമിഷങ്ങളായിരുന്നു സമ്മാനിച്ചത്. ''എനിക്ക് സന്തോഷവും സങ്കടവും ഉണ്ട്. സന്തോഷത്തിന് കാരണം എനിക്കും എന്റെ സഹപാഠികള്‍ക്കും എല്ലാം ലഭിക്കുന്നുണ്ട്. പക്ഷേ എനിക്ക് സങ്കടമുണ്ട്, കാരണം ധാരാളം കുട്ടികള്.. അവര്‍ക്ക് ജീവിക്കാന് വളരെ ബുദ്ധിമുട്ടാണ്,'' അലീഷ്യ മിനാര്‍ഡി പറഞ്ഞു.\nഅഭയാര്‍ഥി കുട്ടികളുടെ ദുരവസ്ഥയെക്കുറിച്ച് അവബോധം വളര്‍ത്തുന്നതിന്റെ ഭാഗമായാണ് ബ്രിട്ടീഷ് ഗുഡ് ചാന്‍സ് തിയറ്റര് കമ്പനിയാണ് ഇങ്ങനെയൊരു സംരംഭം നടത്തുന്നത്. ഗുഡ് ചാന്‍സ് തിയറ്റര് കമ്പനി 2015 ല് 'ദി ജംഗിള്' എന്നറിയപ്പെട്ടിരുന്ന കാലായിസിലെ ഒരു അഭയാര്‍ത്ഥി ക്യാമ്പിലാണ് സ്ഥാപിതമായത്. അവരുടെ ആദ്യത്തെ നാടകം 'ദി ജംഗിള്' എന്ന പേരില് തന്നെയാണ് അവതരിപ്പിച്ചത്. ഇത് ലണ്ടനിലെ ഏറ്റവും പ്രധാനപ്പെട്ട തീയറ്ററുകളിലും വെസ്റ്റ് എന്‍ഡിലും നിരൂപക പ്രശംസ നേടി. പ്രശസ്തമായ സൗത്താഫ്രിക്കന് കമ്പനി ഹാന്‍ഡ്സ്പ്രിംഗ് പപ്പറ്റ്-ആണ് ഈ പാവയെ സൃഷ്ടിച്ചത്.\nFirst published: September 29, 2021, 20:14 IST


സിപിഎം പാര്‍ട്ടി കോണ്‍ഗ്രസ് വേദിയില് പ്രതിഷേധം\nThu Feb 21 2019 20:39:26 GMT+0530 (IST)\nഹൈദരാബാദ്: സിപിഎം 22ാം പാര്‍ട്ടി കോണ്‍ഗ്രസ് വേദിയില് പ്രതിഷേധം. സംഘടനാ റിപോര്‍ട്ടിലെ ചര്‍ച്ചയ്ക്കിടെ പാര്‍ട്ടി സെന്ററില് നിന്നുള്ള പ്രതിനിധിയുടെ പ്രതിഷേധമാണ് ബഹളത്തിനു കാരണമായത്. പീപ്പിള്‍സ് ഡെമോക്രസിയില് നിന്നുള്ള മമത എന്ന പ്രതിനിധിയാണ് ജഗ്മതി സാങ്‌വാളിനെ പുറത്താക്കിയ വിഷയത്തില് പ്രതിഷേധിച്ചത്.\nബംഗാള് ഘടകത്തിനും ജഗ്മതിക്കും രണ്ടു നീതിയെന്ന് മമത ആരോപിച്ചു. ഇതേത്തുടര്‍ന്ന് ബംഗാള് പ്രതിനിധികളും പ്രതിഷേധവുമായി എഴുന്നേറ്റു. ബംഗാള് ഘടകത്തിനെതിരേയുള്ള മമതയുടെ വിമര്‍ശനമാണ് ബംഗാളിനെ ചൊടിപ്പിച്ചത്. വാക്കേറ്റം രൂക്ഷമായതോടെ പ്രസീഡിയം ഇടപെട്ടാണ് പ്രതിഷേധം അവസാനിപ്പിച്ചത്.\nപാര്‍ട്ടി കോണ്‍ഗ്രസ് ഇന്നു സമാപിക്കും. ഇന്നലെ നടന്ന സംഘടനാ റിപോര്‍ട്ടിന്മേലുള്ള ചര്‍ച്ചകള്‍ക്കുള്ള മറുപടി രാവിലെ ജനറല് സെക്രട്ടറി സീതാറാം യെച്ചൂരി നല്‍കും. തുടര്‍ന്ന് പുതിയ കേന്ദ്ര കമ്മിറ്റി, പോളിറ്റ് ബ്യൂറോ എന്നിവയുടെ തിരഞ്ഞെടുപ്പ് നടക്കും. അതിനു ശേഷം പുതിയ ജനറല് സെക്രട്ടറിയെയും തിരഞ്ഞെടുക്കും. വൈകീട്ട് ഹൈദരാബാദ് സരൂര് നഗറില് നടക്കുന്ന വന് ജനാവലി പങ്കെടുക്കുന്ന പൊതുസമ്മേളനവും നടക്കും. പുതിയ ജനറല് സെക്രട്ടറി പൊതുസമ്മേളനത്തെ അഭിവാദ്യം ചെയ്യും.


വഴിയുടെ സംഗീതം: മണൽഭൂമിയുടെ നഗരന്യൂക്ലിയസിൽ...! - രണ്ട്\nമണൽഭൂമിയുടെ നഗരന്യൂക്ലിയസിൽ...! - രണ്ട്\nബാലിദ്വീപിലെ സവിശേഷവും വിചിത്രവുമായ രീതികൾ കണ്ടിട്ട് എസ്. കെ. പൊറ്റക്കാട് നടത്തിയ പ്രയോഗമാണ് "വല്ലാത്ത ബാലി" എന്നത്. രാത്രിനേരത്ത് ഗ്ലോബൽ വില്ലേജിന്റെ മായികമായ വർണ്ണലോകത്ത് വന്നുനിൽകുമ്പോൾ ഞാനും അറിയാതെ പറയുന്നു - വല്ലാത്ത ദുബായ്!\nപാർക്കിങ്ങിൽ ചെന്നിറങ്ങുമ്പോൾ അവിടെനിന്നും കവാടത്തിലേയ്ക്ക് ആളുകളെ കയറ്റിക്കൊണ്ടുപോകാൻ കാത്തുകിടക്കുന്ന കളിത്തീവണ്ടി മുതൽ തുടങ്ങുന്ന ആശ്ചര്യങ്ങൾ മണിക്കൂറുകൾക്ക് ശേഷം മടങ്ങിപ്പോകുന്നതുവരെ ഒന്നിനു പിറകേ ഒന്നായി സന്ദർശകരെ ഉത്സവമേളത്തിന്റെ മാനസികാവസ്ഥയിലേക്കുയർത്തി സജീവമായി നിർത്തും.\nദുബായിൽ സന്ദർശനത്തിനെത്തുന്നവർ, പൊതുവേ, ഗ്ലോബൽ വില്ലേജ് കാണാതെ മടങ്ങാറില്ല. എങ്കിലും കഴിഞ്ഞതവണ വന്നപ്പോൾ ഞങ്ങൾ ഇവിടം സന്ദർശിച്ചിരുന്നില്ല. പൊതുവേ ഇത്തരം അമ്യൂസ്‌മെന്റ് ഇടങ്ങൾ സന്ദർശനപ്പട്ടികയിൽ വലിയ മുൻഗണനയിൽ വരുന്നില്ലെങ്കിലും, പ്രത്യേകിച്ച് ഏതെങ്കിലും ഒരു സ്ഥലം കാണേണ്ടതില്ല എന്ന് ഞങ്ങൾ ഒരിക്കലും കരുതാറില്ല. എല്ലാം ചേർന്നതാണല്ലോ ഭൂമി!\nഗ്ലോബൽ വില്ലേജ് - പുറത്തുനിന്ന് കാണുമ്പോൾ...\nകവാടഭാഗത്തെ ഗോപുരനിർമ്മിതികൾ മാറിമാറി വരുന്ന വെട്ടത്തിൽ നിറംചാലിച്ചു നിൽക്കുന്നു. റഷ്യയിലെ ഓർത്തഡോക്സ് പള്ളികളുടെ ഗോപുരമാണ് ഇവ കാണുമ്പോൾ ഓർമ്മവരുക. കടുംനിറങ്ങൾ പൂശിയ ഇത്തരം ഗോപുരങ്ങൾ റഷ്യൻ പള്ളികളുടെ ചിത്രങ്ങളിൽ ഒരുപാട് കണ്ടിരിക്കുന്നു. പെട്ടെന്ന് ശ്രദ്ധയാകർഷിക്കുന്ന ഗോപുരനിർമ്മിതിയാണത്. അതിനാലാവാം അത്തരത്തിലുള്ളതിന്റെ മാതൃകകൾ ഇവിടെയും പരീക്ഷിക്കാം എന്ന് സംഘാടകർ കരുതിയിട്ടുണ്ടാവുക. പൊലിമയുടെ തമ്പുരാനാണല്ലോ ദുബായ്.\nഉള്ളിമകുടം (Onion Dome) പക്ഷെ റഷ്യൻ പള്ളികളുടെ മാത്രം കുത്തകയല്ല. അവിടെ വ്യാപകമാണെങ്കിലും യൂറോപ്പിന്റെ പല ഭാഗത്തും ഈ നിർമ്മാണരീതി കാണാനാവും. പ്രത്യേകിച്ച് ജർമ്മനിയിൽ. ഇന്ത്യയിലെ മുഗൾ വാസ്തുരീതിയിലും പേർഷ്യയിലും മധ്യപൂർവ്വേഷ്യൻ രാജ്യങ്ങളിലും ഇത്തരത്തിലുള്ള മകുടരൂപം കാണാനാവും. പക്ഷെ റഷ്യയ്ക്ക് പുറത്ത് അവയിൽ ഇത്രയും കടുംവർണ്ണങ്ങൾ ഉപയോഗിക്കാറില്ല. അതിനാലാണ് ഗോളബൽ വില്ലേജിന്റെ കവാടം കാണുമ്പോൾ പെട്ടെന്ന് റഷ്യൻ പള്ളികൾ ഓർമ്മവരുക.\nഅമ്യൂസ്‌മെന്റ് എന്ന വാക്ക് ഞാൻ തുടക്കത്തിൽ ഉപയോഗിച്ചുവെങ്കിലും ആ പരികല്പനയുടെ മുഴുവൻ അർത്ഥത്തിൽ ഗ്ലോബൽ വില്ലേജിനെ കാണാനാവില്ല. ഡിസ്‌നിലാൻഡോ ആൾട്ടൻടവറോ പോലുള്ള ഒരു വിനോദകേന്ദ്രമല്ല ഇത്. വിനോദത്തിന്റെ അർത്ഥവിവക്ഷകൾ വ്യത്യസ്തമാണെന്നത് ശരിയാണ്. എങ്കിലും പ്രാഥമികമായി ഗ്ലോബൽ വില്ലേജ് ഒരു കച്ചവടകേന്ദ്രമാണ്.\nവിവിധ രാജ്യങ്ങളുടെ പേരിൽ സ്ഥലങ്ങൾ വേർതിരിച്ച് കൊടുത്തിരിക്കുകയാണ്. അതാത് രാജ്യത്തിന്റെ തനതോ, അവിടുത്തെ ചില സവിശേഷതകളെ പ്രതിനിധീകരിക്കുന്നതോ ആയ വാസ്തുരീതിയിലാവും താത്കാലിക കെട്ടിടങ്ങളുടെ സാക്ഷാത്കാരം. ഏറ്റവും ആകർഷണീയമായ രീതിയിൽ, ഉപഭോഗ്താക്കളെ ആകർഷിക്കാൻ ഉതകുംവിധമാണ് എല്ലാ രാജ്യങ്ങളുടെയും ഭാഗങ്ങൾ ഒരുക്കിവച്ചിരിക്കുന്നത്.\nഎങ്കിൽപ്പോലും ഒരു അമ്യൂസ്‌മെന്റ് പാർക്കിൽ കാണുന്ന വിനോദോപാധികൾ കുറച്ചൊക്കെ ഇതിനോടൊപ്പം ഒരുക്കിവച്ചിട്ടുമുണ്ട്.\nദുബായി പൊതുവേ പ്രകാശിപ്പിക്കുന്ന ആ മായികഭാവം ഇവിടെയും കാണാം!\nഗ്ലോബൽ വില്ലേജിലെ ഒരു സ്റ്റാൾ\nവിവിധ ദേശക്കാരായ ജനങ്ങൾ അലസരായി നടക്കുന്നു. ഒരു ദിനത്തിന്റെ സായന്തനം ആസ്വദിക്കാൻ എത്തിയ പ്രദേശവാസികൾ മാത്രമല്ല അക്കൂട്ടത്തിലുള്ളത്. ഞങ്ങളെപ്പോലുള്ള വിനോദസഞ്ചാരികളുമുണ്ട്, ഒരുപാട്. പ്രശസ്തമായ ദുബായ് ഷോപ്പിംഗ് ഫെസ്റ്റിവലിന് അനുബന്ധമായാണ് ഗ്ലോബൽ വില്ലേജ് ഒരുക്കപ്പെടുന്നതെങ്കിലും, ഇപ്പോൾ ഷോപ്പിംഗ് ഫെസ്റ്റിവൽ അവസാനിച്ചാലും ഗ്ലോബൽ വില്ലേജ് കുറച്ചുകാലംകൂടി തുടരുകയാണ് ചെയ്യുന്നത്.\nലോകത്തിലെ ഏറ്റവും വലിയൊരു കച്ചവടമാമാങ്കമാണ് ദുബായ് ഷോപ്പിംഗ് ഫെസ്റ്റിവൽ. 1996 - ലാണ് ഇതാരംഭിക്കുന്നത്. ഒരു പതിറ്റാണ്ടിനിടയ്ക്ക് ലോകമറിയുന്ന ഉത്സവമായി ഇതിനെ മാറ്റിയെടുക്കാൻ ദുബായിക്ക് കഴിഞ്ഞിരിക്കുന്നു. ഏതാണ്ട് മുപ്പത് ലക്ഷത്തോളം ആളുകളാണ് ഈ ഉത്സവസമയത്ത് ദുബായിലെത്തുന്നത്. ദുബായി ഒരു വ്യാപാരകേന്ദ്രമായിരിക്കയാൽ തന്നെ, അതിന്റെ സമ്പദ്ഘടനയിലേയ്ക്ക് നല്ലൊരു സംഭാവനയാണ് ഈ ഫെസ്റ്റിവൽ നൽകുന്നത്.\nലോകത്തിന്റെ സമ്പത്ത് തങ്ങളിലേയ്ക്ക് ആകർഷിക്കാനുള്ള ഒരു പഴുതും ദുബായി പാഴാക്കുന്നില്ല. എണ്ണ അടിസ്ഥാനപ്പെടുത്തിയുള്ള സമ്പദ് രീതിയിൽ നിന്നും ദുബായ് വളരെയധികം മുന്നോട്ടുപോയിരിക്കുന്നു.\nഏക്കറുകണക്കിന് സ്ഥലം വികസിപ്പിച്ചെടുത്തിരിക്കുകയാണ്. പലവഴിക്ക് നീളുന്ന നിരത്തുകൾ. അതിന്റെ ഓരങ്ങളിലായി ഓരോ രാജ്യത്തിന്റെയും പേരിൽ വേർതിരിച്ചുവച്ചിരിക്കുന്ന ഭാഗങ്ങൾ. അവിടേയ്ക്ക് ആകർഷിക്കുന്ന, ആ രാജ്യത്തിന്റെ സവിശേഷത പേറുന്ന, കമാനകവാടങ്ങൾ. വൃത്തിയുള്ള മൈതാനം, തടാകം, ഇരിപ്പിടങ്ങൾ. അപ്പുറം അമ്യൂസ്‌മെന്റ് പാർക്ക്. അവിടെ സാവധാനം കറങ്ങുന്ന ജയന്റ് വീൽ ആകാശത്തിൽ സൃഷ്ടിക്കുന്ന പ്രകാശവൃത്തം. നടുവിലൂടെ നീണ്ടുപോകുന്ന സാമാന്യം വീതിയുള്ള തോട്. അതിലൂടെ സന്ദർശകരെ കയറ്റി, വെട്ടത്തിന്റെ തുരുത്തായി ഒഴുകിപ്പോകുന്ന ജലയാനങ്ങൾ. ഇരുകരയിലെയും നടപ്പാതകൾ. പുഴനോക്കിയിരിക്കാനാവുന്ന പടവുകൾ. ജലപ്രതലത്തിൽ മനുഷ്യമോഹത്തിന്റെ പ്രതിഫലനമെന്നോണം വർണ്ണപ്രകാശം ഓളംവെട്ടുന്നു. കരകളെ യോജിപ്പിച്ചുകൊണ്ട് അസംഖ്യം കമാനപാലങ്ങൾ.\nഒരു പരിഷ്കൃതനഗരത്തിന് നടുവിലുള്ള കച്ചവടത്തെരുവിലൂടെ നടക്കുന്ന പ്രതീതി. പട്ടണത്തിൽ നിന്നും അകലെ, വിജനമായ മരുഭൂമിയുടെ നടുവിൽ താത്കാലികമായുയർത്തിയ കച്ചവട / ഉല്ലാസകേന്ദ്രത്തിലാണെന്ന് എന്തായാലും ഇതിനുള്ളിൽ നിൽക്കുമ്പോൾ തോന്നുകയില്ല.\nഒരുഭാഗത്ത് താജ്മഹലിന്റെ രൂപത്തിലുള്ള കവാടം കണ്ടു. ഇൻഡ്യയുടെ പവലിയനായിരിക്കും എന്നാണ് കരുതിയത്. എന്നാൽ അങ്ങനെയായിരുന്നില്ല. 'കല്യാൺ ജ്യുവലറി'യുടെ കടയായിരുന്നു അത്. പൊതുവേ രാജ്യങ്ങൾക്ക് വേർതിരിച്ച് നൽകിയിരിക്കുന്ന വളപ്പിനുള്ളിലാണ് ഇത്തരം കടകൾ കാണുക. എങ്കിലും, ഇതുപോലെ ചില സ്ഥാപനങ്ങൾ സ്വന്തം നിലയ്ക്കും സ്റ്റാളുകൾ ഇട്ടിരിക്കുന്നത് കണ്ടു.\nഇതെഴുതുമ്പോൾ അറ്റ്ലസ് രാമചന്ദ്രനെ ഓർമ്മവരുന്നു. അദ്ദേഹമിപ്പോൾ ദുബായിൽ ജയിലിലാണല്ലോ. ഇന്ത്യാക്കാരും മലയാളികളുമായ മറ്റു പല വമ്പന്മാരും സാമ്പത്തികക്രമക്കേടുകളുടെ പേരിൽ ഇവിടെനിന്നും മുങ്ങിയിരിക്കുകയാണത്രേ. പൊതുസമൂഹത്തിൽ അത്രയൊന്നും അറിയപ്പെടാത്ത ചില ഇടത്തരം വ്യാപാരികൾ രാമചന്ദ്രന് കൂട്ടായി ജയിലുണ്ടെന്നുമറിയുന്നു. നാടുവിട്ട് പോയവർക്കെതിരെ ഇന്റർപോൾ വഴിയും മറ്റ് ഏജൻസികൾ വഴിയും വ്യാപകകമായ അന്വേഷണമാണ് നടന്നുകൊണ്ടിരിക്കുന്നത്. ദുബായി സർക്കാരും ബാങ്കുകളും ഇക്കാര്യത്തിൽ, ഈയടുത്തായി കർശനമായ രീതിയിലാണ് മുന്നോട്ടുപോകുന്നത്. ബിനോയി കൊടിയേരിയുടേയും മറ്റും പ്രശ്നങ്ങൾ ഉയർന്നുവന്നതും ഈ പശ്ചാത്തലത്തിൽ കാണേണ്ടതാണ്.\nഏതൊരു വ്യാപാരകേന്ദ്രിതപ്രദേശവും പോലെ ദുബായിയും, ഇവിടുത്തെ ബാങ്കുകളും വളരെ ഉദാരമായ സാമ്പത്തികനയങ്ങളാണ് പിന്തുടർന്നിരുന്നത്. എന്നാൽ അത് വ്യാപകമായി ദുരുപയോഗം ചെയ്യപ്പെട്ടു. ഇടക്കാലത്ത് ദുബായിയെ ബാധിച്ച സാമ്പത്തികമാന്ദ്യം അവരെ പുനർവിചിന്തനത്തിന് പ്രേരിപ്പിച്ചു. തുടർന്ന് എമിറേറ്റിന്റെ സാമ്പത്തിക രംഗം ഒട്ടൊന്നു വെടിപ്പാക്കാൻ അവർ തീരുമാനിച്ചു എന്നുവേണം സമകാല സംഭവങ്ങളിൽ നിന്നും മനസ്സിലാക്കാൻ.\nഗ്ലോബൽ വില്ലേജിലെ ചായവിൽപ്പനക്കാരൻ\nതുർക്കിയുടെ വളപ്പ് ആകർഷണീയമാണ്. അവരുടെ വാസ്തുവിദ്യ പൊതുവേ പ്രകടിപ്പിക്കുന്ന കലാരീതിയെ അല്പംകൂടി നിറക്കൂട്ട് നൽകി ഉണ്ടാക്കിയെടുത്ത ഒരു പവലിയൻ. അവിടെ ഒരു ടർക്കിഷ് നൃത്തം നടക്കുകയാണ്. വളരെ ചടുലമായ ചലനങ്ങളോടെയുള്ള ആ നൃത്താവിഷ്കാരത്തിൽ ചെറുപ്പക്കാരായ ഏതാനും സ്ത്രീകളും പുരുഷന്മാരും പങ്കെടുക്കുന്നു.\nതുർക്കി എന്ന് കേൾക്കുമ്പോൾ എപ്പോഴും ഒർഹാൻ പാമുക്കിനെ ഓർമ്മവരും. അദ്ദേഹത്തിന്റെ ഏതാനും പുസ്തകങ്ങൾ വായിച്ചിട്ടുണ്ട്. 'മ്യൂസിയം ഒവ് ഇന്നസെൻസ്' എത്തുമ്പോഴേയ്ക്കും പക്ഷെ വായന വിരസമാവാൻ തുടങ്ങി. ഫിക്ഷൻ വായന പൊതുവേ എന്നെ കാര്യമായി ത്രസിപ്പിക്കാതായി എന്നതും ഒരു കാരണമാവാം. കിരൺ ദേശായിയുടെ 'ദ ഇൻഹെറിറ്റൻസ് ഒവ് ലോസ്' എന്ന നോവൽ വായിച്ചതിന് ശേഷം അവരുടെ വ്യക്തിവിശേഷങ്ങൾ തിരക്കിയപ്പോഴാണ് പാമുക്കും കിരൺ ദേശായിയും ഒന്നിച്ചാണ് ജീവിക്കുന്നത് എന്ന കാര്യം മനസ്സിലാക്കുന്നത് - ഒരു തുർക്കി-ഇന്ത്യ സംഗമം! എന്തായാലും തുർക്കി എന്നാൽ എന്റെ സങ്കല്പത്തിൽ വിന്യാസിതമാവുന്നത് പാമുക് സൃഷ്‌ടിച്ച ലോകമാണ്. അതിൽ സംശയമില്ല.\nതൊട്ടടുത്തു തന്നെയുള്ള പാകിസ്ഥാന്റെ വളപ്പിലെ കടകളിൽ നിന്നാണ് ഉപയോഗപ്രദമായ ചില സാധനങ്ങൾ വാങ്ങാനായത്. വിശേഷാവസരങ്ങളിൽ ധരിക്കാവുന്ന, കണ്ണാടിച്ചില്ലുകളും വർണ്ണമുത്തുകളും പിടിപ്പിച്ച തുകൽ ചെരുപ്പ്, ഒന്നവൾക്കും മറ്റൊന്ന് മകൾക്കുമായി ഭാര്യ വാങ്ങി. ഹൃദ്യമായ ഒരു കാശ്മീരിഷാളും ആദായവിലയ്ക്ക് കിട്ടി. എത്രത്തോളം വേണമെങ്കിലും വിലപേശാനാവുന്ന രീതിയിലാണ് ഇവിടുത്തെ കച്ചവടം. അതിൽ ഉപേക്ഷവിചാരിക്കേണ്ട കാര്യമില്ല. നമ്മുടെ ഉത്സവപ്പറമ്പിന്റെ പരിഷ്കൃതമായ രൂപം എന്ന് കരുതിയാൽ മതി.\nഉത്തരാധുനികതയുടെ മുഖ്യമുദ്രകളിലൊന്ന് സംസ്കാരങ്ങളുടെ ഓവർലാപ്പിങ്ങായിരുന്നു. ഇൻഡ്യപോലുള്ള വികസ്വരരാഷ്ടരങ്ങൾ ഈ കവിഞ്ഞുകടക്കലിനെ അധിനിവേശമായിപ്പോലും മനസിലാക്കി. അത്തരം ആശയനിർമ്മിതികൾ നിലനിന്നില്ല. സാംസ്കാരികഭൂമികയിലെ കൊടുക്കൽവാങ്ങലുകൾ, മാറിയ ലോകക്രമത്തിൽ, അനസ്യൂതം തുടർന്നു. മനുഷ്യമൂലമായ ആ സ്വാഭാവിക വിനിമയത്തെ അത്തരത്തിൽ പ്രതിലോമ ഛായയോടെ കാണുന്നതിൽ കാര്യമുണ്ടായിരുന്നില്ല. പ്രതിരോധിക്കുകയും സാധ്യമായിരുന്നില്ല.\nഉത്തരാധുനികോത്തരത എന്നൊരു പരികല്പനയെക്കുറിച്ച് ഇപ്പോൾ പറഞ്ഞുകേൾക്കുന്നുണ്ട്. സമകാലത്തിന്റെ സാമൂഹ്യവിമർശനപദ്ധതിയത്രേയത്. ഡിജിറ്റൽയുഗത്തിൽ ജനിച്ച തലമുറ യൗവ്വനത്തിലെത്തിയ കാലം. ഇവിടെ പ്രാദേശിക സംസ്കാരങ്ങൾ ദേശാതിരുകൾ കടന്ന് ലോകവിപണിയിലെത്തുന്നു. ഒരു സംസ്കാരത്തിന് മറ്റൊരു സംസ്കാരത്തിന് മേലുള്ള ആധിപത്യമെന്നോ അല്ലെങ്കിൽ അവ തമ്മിലുള്ള സങ്കലനമെന്നോ നിരീക്ഷിച്ചിരുന്ന ഉത്തരാധുനിക സങ്കൽപം കടന്നുപോയിരിക്കുന്നു. സംസ്കാരത്തിന് വിപണിമൂല്യം വന്നിരിക്കുന്നു. ആഗോളചന്തയിൽ അമൂർത്തമായിത്തന്നെ അവയെത്തുന്നു.\nആ നിരീക്ഷണം ഏറെക്കൂറെ ശരിയാണെന്ന് തോന്നും ദുബായ് ഗ്ലോബൽ വില്ലേജിൽ നിൽക്കുമ്പോൾ. സംസ്കാരങ്ങളെ വില്പനയ്ക്ക് വച്ചിരിക്കുകയാണ് ഇവിടെ!\nഗോളബൽ വില്ലേജിലെ ആഫ്രിക്കൻ പാട്ടുകാർ\nആഫ്രിക്കയുടെ പവലിയനിൽ ചെല്ലുമ്പോൾ, തട്ടിൽ "വക്കാ വക്കാ, ദിസ് ടൈം ഫോർ ആഫ്രിക്കാ" പാട്ടും നൃത്തവും നടക്കുകയാണ്...\nഈ പതിറ്റാണ്ടിൽ ഇത്രയും ജനകീയമായ ഒരു പോപ് സംഗീതം മറ്റൊന്നുണ്ടാവില്ലല്ലോ. പോപ്യുലർ കായികവിനോദമായ കാൽപ്പന്ത് കളിയോടൊപ്പം ചേർന്നുവന്നത് അതിനെ ജനകീയമാക്കുന്നതിൽ നല്ല കാരണമായിട്ടുണ്ടാവും. എങ്കിലും ആ സംഗീതത്തിന്റെ, ഒരേസമയം ലളിതവും ചടുലവുമായ താളം തന്നെയാവും അതിന്റെ മുഖ്യ ആകർഷണം.\n"സാമിനാ മീനാ" പക്ഷെ അടിസ്ഥാനത്തിൽ ഒരു മൊറോക്കൻ ബാൻഡ് അവരുടെ 'മക്കോസ' എന്ന നാടൻ സംഗീത ശൈലിയിൽ അവതരിപ്പിച്ച പാട്ടത്രേ. അതിനെ, 2010 - ലെ ലോകകപ്പ് ഫുട്ബോളിനായി ഷക്കിറ പുനരാവിഷ്കരിക്കുകയായിരുന്നു...\nമറ്റൊരുഭാഗത്ത് സർക്കസ് നടക്കുന്നുണ്ട്. കുറച്ചുസമയം അതുനോക്കി നിന്നു. അപ്പോൾ ആകാശത്ത് കരിമരുന്ന് പ്രയോഗം ആരംഭിച്ചിരിക്കുന്നു. ഇതെല്ലാം കണ്ടുകണ്ട് ഞങ്ങൾ ഒരുപാട് ദൂരം നടന്നുതീർത്തു.\nഇടയ്ക്ക് ചൈനയുടെ വളപ്പിൽ കയറി. അവിടെ ഒരു കടയിലെ സ്ത്രീയ്ക്ക് ഞങ്ങൾ വിലപേശിയത് അശേഷം ഇഷ്ടമായില്ല. അവർ നീരസത്തോടെ സാധനം പിടിച്ചുവാങ്ങി വലിപ്പിൽ തിരിച്ചുവച്ചു.\nനമ്മൾ ചീനരെ കാണുന്നത് ഏത് നിലയ്ക്കായാലും, 1866-67 കാലഘട്ടത്തിൽ ഹിമാലയം കടന്ന് ടിബറ്റ് - ചൈന പ്രദേശങ്ങൾ സർവ്വേ ചെയ്യാൻ പോയ ബ്രിട്ടീഷുകാരൻ സായിപ്പ്, ക്യാപ്റ്റൻ മോണ്ട് ഗോമറി, ചീനർ എങ്ങനെയാണ് ഇന്ത്യാക്കാരെ നോക്കിക്കാണുന്നതെന്ന് തന്റെ ഡയറിയിൽ എഴുതിവച്ചിട്ടുണ്ട്: "ഭൂമിശാസ്ത്രപരമായി ഉയർന്നതലത്തിൽ കഴിയുന്ന ചൈനാക്കാർ താഴേയ്ക്ക് നോക്കിയാൽ കാണാവുന്ന ഇന്ത്യയോട് ഒരുതരം ഔന്നത്യഭാവത്തിലായിരുന്നു പെരുമാറിയത്. അതവരുടെ മനോഭാവത്തിലും പ്രവൃത്തികളിലും പ്രകടമായിരുന്നു." (1) നൂറ്റാണ്ടുകൾ ഒന്നുരണ്ട് കഴിഞ്ഞിട്ടും ചീനരുടെ മനോഭാവത്തിൽ വലിയ മാറ്റമൊന്നും വന്നിട്ടില്ലെന്നുവേണം ഈ ഗ്ലോബൽ വില്ലേജ് സംഭവത്തിൽ നിന്നും മനസ്സിലാക്കാൻ. ഒരുപക്ഷെ, ഞങ്ങളുടെ വിലപേശൽ അല്പം അതിരുകടന്നിരുന്നുവെന്ന് മൂന്നാമതൊരാൾക്ക് തോന്നിയിട്ടുണ്ടെങ്കിൽ അതിലും അതിശയോക്തി കാണേണ്ടതില്ല.\nഉത്സവത്തിന്റെ പിന്നണിയിൽ - ഗ്ലോബൽ വില്ലേജിലെ പോർട്ടർമാർ\nസുധാമൂർത്തി പറയുന്നു: "If you want to experience the atma or soul ofacountry, you should visit its markets. I go to the market to watch life; the sound and smell ofaland. Markets are the reflections ofaculture ofacountry; except in Dubai and Singapore. There is no atma there. Just imported goods." (2) എഴുത്തുകാരിയും സാമൂഹ്യപ്രവർത്തകയുമാണ് സുധാമൂർത്തി. ഇൻഫോസിസ് ഫൌണ്ടേഷന്റെ മേധാവിയുമാണ്.\nഅവർ പറയുന്നതിനെ മറ്റൊരു തരത്തിൽ കാണാനാണ് എനിക്ക് താല്പര്യം...\nലണ്ടനും പാരിസും റോമും തുടങ്ങി യൂറോപ്പിലെ പല നഗരങ്ങളും, ന്യൂയോർക്കും ലോസാഞ്ചലസും ഷിക്കാഗോയും തുടങ്ങി അമേരിക്കയിലെ പല പട്ടണങ്ങളും ജാപ്പാനിലെ ടോക്യോയും ചൈനയിലെ ഷാങ്‌ഹായും തുടങ്ങി പല ഏഷ്യൻ പട്ടണങ്ങളും ദുബായിയെക്കാൾ വലുതാണ്, ഏത് നിലയ്ക്കും. പക്ഷെ അവയെ ഒന്നും കോസ്മോപോളിറ്റൻ എന്ന് പറയാനാവില്ല. അവയൊക്കെ മെട്രോപൊളിറ്റൻ നഗരങ്ങളാണ്. ബൃഹൃത്തായ പട്ടണങ്ങളായിരിക്കുമ്പോൾ തന്നെ കൃത്യമായ പ്രാദേശികസ്വത്വം ഉൾക്കൊള്ളുന്നവ. ചരിത്രവും സംസ്കാരവും അതിന്റെ സത്തയിലുണ്ട്. (ചില അമേരിക്കൻ പട്ടണങ്ങളെക്കുറിച്ച് ഇക്കാര്യത്തിൽ തർക്കമുണ്ടാവാം.) ആ ജനപഥങ്ങൾ വളർന്നുവന്നിരിക്കുന്നത് പ്രശ്‍നവൽക്കരിക്കാനാവുന്ന ചരിത്ര, സാംസ്കാരിക ഭൂമികയിലാണ്. ആ പട്ടണങ്ങളെ മനസ്സിലാക്കാനും അവയെ ആശയപരമായി വ്യവഹരിക്കാനും താരതമ്യേന എളുപ്പമാണ്.\nഎന്നാൽ ദുബായി പോലുള്ള ഒരു പട്ടണത്തെ ഇത്തരത്തിൽ എളുപ്പത്തിൽ സമീപിക്കാനാവില്ല. അതിനെ മുൻനിർത്തിയുള്ള ആശയനിർമ്മിതികൾ ലളിതയുക്തിക്ക് പ്രാപ്യമല്ല. ആത്മാവില്ലായ്മയായി സുധാമൂർത്തി തെറ്റിദ്ധരിക്കുന്നത്, അവർക്ക് മനസിലാക്കാനോ ആവിഷ്കരിക്കാനോ സാധിക്കാനാവാതെ പോകുന്ന ആധുനികമായ ഈ സാമൂഹ്യാശയത്തിന്റെ, പരികല്പനയുടെ വിവക്ഷകളെയാണ്. ഒട്ടും മൂർത്തമല്ലാത്ത ആ കോസ്മോപോളിറ്റൻ ആന്തരികതയാണ് ദുബായിയുടെ ആത്മാവ്!\n1. ഭൗമചാപം, സി. എസ്. മീനാക്ഷി\n2. നാഷണൽ ജ്യോഗ്രഫിക് ട്രാവലർ, ജൂലൈ 2017\nMuralee Mukundan , ബിലാത്തിപട്ടണം 2018, മാർച്ച്67:15 PM\nസുധാമൂർത്തി പറഞ്ഞത് ശരിതന്നെയാണ്..\nആത്മാവില്ലാത്ത മാർക്കറ്റുകൽ തന്നെയാണ് യു.എ .യി .ൽ\nകാണുവാൻ കഴിയുക. എന്നാൽ ദുബായ് പോലുള്ള ഒരു കോസ്മോപൊളിറ്റിക്കൻ\nസിറ്റിയിലെ ഗ്ളോബ്ബ്ൾ വില്ലേജിൽ പോയാൽ പല രാജ്യങ്ങളുടെയും ആത്മാവ് കാണുവാൻ\nപറ്റും എന്നുള്ളത് ഒരു നേരുതന്നെയാണെന്ന് , 2016 ൽ അവിടെ സന്ദർശിച്ചപ്പോൾ എനിക്ക്\nബോധ്യമായ കാര്യമാണ് .\nഭായ് ആയതെല്ലാം ഒപ്പിയെടുത്ത ഇവിടെ കാഴ്ച്ചവെച്ചിരിക്കുന്നു ...\nLazar D'silva 2018, മാർച്ച് 10 7:58 AM


ഹര്‍ത്താല്: പിടിയിലായവര് മുഴുവന് കേസുകളിലും പ്രതികളാവും, കാത്തിരിക്കുന്നത് നൂറിലേറെ കേസുകള്!\nTue Feb 19 2019 17:33:50 GMT+0530 (IST)\nമഞ്ചേരി: സാമൂഹിക മാധ്യമങ്ങള് വഴി ഹര്‍ത്താലിന് ആഹ്വാനം ചെയ്ത സംഭവത്തില് പിടിയിലായ സംഘപരിവാര് പ്രവര്‍ത്തകര് ഹര്‍ത്താലിന്റെ മറിവില് സംസ്ഥാനത്തെ പോലിസ് സ്‌റ്റേഷനുകളില് രജിസ്റ്റര് ചെയ്ത മുഴുവന് കേസുകളിലും പ്രതികളാവുമെന്ന് പോലിസ് വ്യക്തമാക്കി. ഇതോടെ സംസ്ഥാനത്തെ വിവിധ സ്‌റ്റേഷനുകളിലായി രജിസ്റ്റര്‍ചെയ്ത നൂറിലേറെ കേസുകളില് ഇവര് പ്രതികളായി മാറും. മഞ്ചേരി പോലിസ് സ്‌റ്റേഷനില് മാത്രം 18 കേസുകളാണ് ഇവരുടെ പേരിലുള്ളത്.\nസജീവ ആര്‍എസ്എസ് പ്രവര്‍ത്തകനായിരുന്ന കൊല്ലം തെന്മല ഉഴുക്കുന്ന് അമരാലയത്തില് അമര്‍നാഥ് ബൈജു (21), തിരുവനന്തപുരം സ്വദേശികളായ നെല്ലിവിള വെണ്ണിയൂര് കുന്നുവിള അഖില് (23), വെണ്ണിയൂര് പുത്തന്‍വീട്ടില് സുധീഷ് (22), കുന്നപ്പുഴ നിറക്കകം സിറില് നിവാസില് സിറില് (22), നെയ്യാറ്റിന്‍കര വഴുതക്കല് ഇലങ്ങം റോഡ് ഗോകുല് ശേഖര് (21) എന്നിവരെയാണ് മലപ്പുറം ജില്ലാ പോലിസ് മേധാവിയുടെ കീഴില് രൂപീകരിച്ച രണ്ടു ഡിവൈഎസ്പിമാരുടെ നേതൃത്വത്തിലുള്ള പ്രത്യേക അന്വേഷണ സംഘം പിടികൂടിയത്.\nകലാപം, കലാപത്തിന് ആഹ്വാനം ചെയ്യല്, പൊതുമുതല് നശിപ്പിക്കല്, ഗതാഗതം തടസപ്പെടുത്തല്, ആക്രമം നടത്തല്, അനുമതിയില്ലാതെ പ്രകടനം നടത്തല്, പെണ്‍കുട്ടിയെ അപമാനിക്കല്, പോക്‌സോ വകുപ്പുകള് പ്രകാരം കേസെടുത്ത ശേഷം പ്രതികളെ പെരിന്തല്‍മണ്ണ മജിസ്‌ട്രേറ്റിനു മുന്നില് ഹാജരാക്കി. പെരിന്തല്‍മണ്ണ ഡിവൈഎസ്പി മോഹനചന്ദ്രന്, മലപ്പുറം ഡിവൈഎസ്പി ജലീല് തോട്ടത്തില് എന്നിവരുടെ നേതൃത്വത്തില് രണ്ടു സംഘമായി പിരിഞ്ഞ് കൊല്ലത്തേയും തിരുവനന്തപുരത്തേയും വീടുകളിലെത്തിയാണ് അഞ്ചുപേരേയും പിടികൂടിയത്. ഹര്‍ത്താല് അക്രമാസക്തമാവുന്നതിനു കാരണമായ വാട്‌സാപ്പ് സന്ദേശങ്ങള് പരിശോധിച്ചാണ് അന്വേഷണ സംഘം പ്രതികളിലേക്കെത്തിയത്.\nസജീവ ആര്‍എസ്എസ് പ്രവര്‍ത്തകനായിരുന്ന അമര്‍നാഥാണ് സോഷ്യല് മീഡിയ ഹര്‍ത്താലിനുള്ള വഴിയൊരുക്കിയത്. ഇയാളുടെ പിതാവും ആര്‍എസ്എസ് പ്രവര്‍ത്തകനായിരുന്നു. പ്രാദേശിക കാരണങ്ങളാല് ഇരുവരും ശിവസേനയിലാണ് പ്രവര്‍ത്തിക്കുന്നതെന്നും വിവരമുണ്ട്. സംസ്ഥാന വ്യാപകമായി ഹര്‍ത്താലിന്റെ മറവില് കലാപം ലക്ഷ്യമിട്ട് സന്ദേശങ്ങള് പ്രചരിപ്പിച്ചത് അമര്‍നാഥായിരുന്നു. ഇതിനു പിന്തുണയേറിയതോടെ വോയ്‌സ് ഓഫ് യൂത്ത്, ജസ്റ്റിസ് ഫോര് സിസ്‌റ്റേഴ്‌സ് എന്നീ ഗ്രൂപ്പുകള്‍കൂടി അമര്‍മാഥ് നിര്‍മ്മിച്ചു. 13ന് സ്വന്തം മൊബൈല് നമ്പര് ഉപയോഗിച്ചായിരുന്നു ഇത്. പതിനൊന്നു പേരെ ഇതിന്റെ അഡ്മിന്‍മാരാക്കി തുടര്‍ന്ന് ഇവയിലൂടെയായിരുന്നു ചര്‍ച്ചകള്.\nകഠ്‌വ പെണ്‍കുട്ടിയുടെ പേരില് തുടങ്ങിയ ഗ്രൂപ്പ് പിന്നീട് കോടതിയുടെ നിര്‍ദേശം വന്നതോടെ വോയ്‌സ് ഓഫ് സിസ്‌റ്റേഴ്‌സ് എന്ന പേരിലേക്ക് മാറ്റി. ബാലികയ്ക്കു നീതി ഉറപ്പാക്കാന് സാമൂഹിക മാധ്യമങ്ങളിലെ പ്രതികരണങ്ങള് മാത്രമല്ല തെരുവിലിറങ്ങണം എന്ന വിധത്തിലുള്ള ചര്‍ച്ചയ്ക്കു ശേഷമാണ് ഹര്‍ത്താലിന് തീരുമാനമായത്. 14നാണ് 16ന് ഹര്‍ത്താല് നടത്താന് തീരുമാനിച്ചത്. പിന്നീട് 14 ജില്ലകളിലും സമാനരീതിയില് വാട്‌സ്ആപ്പ് ഗ്രൂപ്പുകളുണ്ടാക്കി സന്ദേശങ്ങള് പ്രചരിപ്പിക്കുകയായിരുന്നു. വോയ്‌സ് ഓഫ് യൂത്ത്, ജസ്റ്റിസ് ഫോര് സിസ്‌റ്റേഴ്‌സ് എന്നീ ഗ്രൂപ്പുകളുടെ അഡ്മിന്‍മാരാണ് അറസ്റ്റിലായ മറ്റു നാലു പേരും. 14 ജില്ലാ ഗ്രൂപ്പുകളുമായി അമര്‍നാഥിന് നേരിട്ട് ബന്ധമുണ്ട്. ഇതിന് കീഴിലായി ഓരോ പ്രദേശത്തും നൂറുക്കണക്കിന് ഗ്രൂപ്പുകള് രൂപീകരിച്ചതായും തെളിഞ്ഞു. ഈ ഗ്രൂപ്പുകളിലൂടെയാണ് ഹര്‍ത്താലും ആക്രമണവും ചര്‍ച്ചചെയ്തത്. അമര്‍നാഥ് രൂപീകരിച്ച രണ്ട് ഗ്രൂപ്പുകളിലെ മറ്റു അഡ്മിന്‍മാരെ കുറിച്ചും അന്വേഷിച്ചു വരികയാണ്.


പോലീസ് മർദ്ദിച്ചതിന് തെളിവിന്റെ ആവശ്യമില്ല; കാനം രാജേന്ദ്രൻ – East Coast Daily Malayalam\nJul 27, 2019, 01:10 pm IST\nകണ്ണൂര് : മാർച്ചിനിടെ എൽദോ എബ്രഹാം എംഎൽഎയെ പോലീസ് മർദ്ദിച്ചതിന് തെളിവിന്റെ ആവശ്യമില്ലെന്ന് സിപിഐ സംസ്ഥാന സെക്രട്ടറി കാനം രാജേന്ദ്രൻ.പോലീസ് ലാത്തിച്ചാര്‍ജ്ജിനിടെ എൽദോ എബ്രഹാമിന്റെ കൈ ഒടിഞ്ഞിട്ടില്ലെന്ന മെഡിക്കൽ റിപ്പോർട്ടിനോട് പ്രതികരിക്കുകയായിരുന്നു കാനം.\nഎംഎൽഎയെ പോലീസ് മര്‍ദ്ദിച്ചിട്ടുണ്ട്. എൽദോയെ കണ്ട തനിക്ക് അത് ബോധ്യപ്പെട്ടിട്ടുണ്ടെന്നും കാനം രാജേന്ദ്രൻ പറ‍ഞ്ഞു. എന്നാൽ പരിക്ക് ഉണ്ടോ ഇല്ലയോ എന്ന് പറയേണ്ടത് നമ്മളല്ലല്ലോ എന്നും ജില്ലാ കളക്ടറുടെ റിപ്പോര്‍ട്ട് കിട്ടിയ ശേഷം ബാക്കി പ്രതികരണം ആകാമെന്നും കാനം രാജേന്ദ്രൻ കണ്ണൂരിൽ പറഞ്ഞു.\nഎംഎൽഎയുടെ കൈയ്ക്ക് ഒടിവില്ലെന്ന മെഡിക്കല് റിപ്പോര്‍ട്ട് എറണാകുളം സിപിഐ ജില്ലാ സെക്രട്ടറി പി. രാജു തള്ളിയിരുന്നു. കൈയ്ക്ക് ഒടിവുണ്ടെന്ന് എക്സ് റേയിൽ പറയുന്നു. എല്ലിന് പൊട്ടലുള്ളതായി ഡോക്ടർ നൽകിയ റിപ്പോർട്ട് കളക്ടർക്ക് കൈമാറി.\nസിപിഐ എറണാകുളത്ത് നടത്തിയ മാർച്ചിൽ പോലീസ് ആക്രമണത്തിൽ എൽദോ എബ്രഹാം എംഎൽഎയുടെ കൈ ഒടിഞ്ഞത് വ്യാജമാണെന്ന് പോലീസുകാർ കളക്ടർക്ക് റിപ്പോർട്ട് നൽകിയിരുന്നു.ഈ വിഷയത്തിൽ വിശദീകരണവുമായി എൽദോ എബ്രഹാം രംഗത്തെത്തി. കൈ ഒടിഞ്ഞുവെന്ന് താൻ പറഞ്ഞിട്ടില്ല. കൈയ്ക്ക്പരിക്കുണ്ടെന്ന് പറഞ്ഞത് ഡോക്ടർമാർ. കൈ ഒടിഞ്ഞുവെന്ന് മാധ്യമങ്ങളാണ് പ്രചരിപ്പിച്ചതെന്നും അദ്ദേഹം പറഞ്ഞു.\ncpi police report FEATURED kanam rajendran\nഅമ്പൂരി കൊലപാതകം ; രണ്ടാം പ്രതി അറസ്റ്റിൽ


Oct 18, 2020, 11:06 am IST\nതിരുവനന്തപുരം: മഹാനവമി- വിജയദശമി അവധി ദിനങ്ങളോടുനുബന്ധിച്ച് തിരക്ക് അനുഭവപ്പെടാന് സാധ്യതയുള്ളതിനാല് കെഎസ്‌ആര്‍ടിസി പ്രത്യേക അന്തര് സംസ്ഥാന സര്‍വീസുകള് നടത്തുമെന്ന് ഗതാഗത മന്ത്രി എ.കെ.ശശീന്ദ്രന് അറിയിച്ചു.സംസ്ഥാന സര്‍വീസിലെ ബസ്സുകള് ഇതിനായി ഉപയോഗപ്പെടുത്തുമെന്നും മന്ത്രി വ്യക്തമാക്കി.\nബാംഗ്ലൂര്, മൈസൂര് എന്നിവിടങ്ങളില് നിന്ന് കേരളത്തിലെ വിവിധ ഇടങ്ങളിലേക്കും കേരളത്തില് നിന്ന് കൊല്ലൂര് – മൂകാംബികയിലേക്കും തിരിച്ചും യാത്രക്കാരുടെ തിരക്ക് അനുഭവപ്പെടാനിടയുള്ള സാഹചര്യത്തിലാണ് സര്‍വ്വീസുകള് ആരംഭിക്കുന്നത്. ഇതിനായി ഓണ്‍ലൈന് റിസര്‍വേഷന് സൗകര്യം ഏര്‍പ്പെടുത്തും. ഒക്ടോബര് 21 മുതല് നവംബര് മൂന്ന് വരെയാണ് സര്‍വ്വീസുകള് നടത്തുക.\nകേരള, കര്‍ണ്ണാടക, തമിഴ്നാട് സര്‍ക്കാരുകള് തീരുമാനിച്ചിരിക്കുന്ന കൊറോണ പ്രോട്ടോകോള് കര്‍ശനമായി പാലിക്കാന് യാത്രക്കാര് ബാധ്യസ്ഥരാണെന്ന് മന്ത്രി ചൂണ്ടിക്കാട്ടി. യാത്രക്കാര് തീരെ കുറവുള്ള പക്ഷം ഏതെങ്കിലും സര്‍വ്വീസ് ഒഴിവാക്കേണ്ടി വന്നാല് യാത്രക്കാര്‍ക്ക് മുഴുവന് തുകയും തിരിച്ച് നല്‍കും. സര്‍വ്വീസുകള്‍ക്ക് കേരളം, തമിഴ്‌നാട്, കര്‍ണാടക സര്‍ക്കാരുകള് യാത്രാനുമതി നിഷേധിക്കുന്ന സാഹചര്യമുണ്ടായാല് യാത്രക്കാര്‍ക്ക് ബുക്ക് ചെയ്ത മുഴുവന് തുകയും തിരിച്ച് നൽകും.\nകേരള, കര്‍ണ്ണാടക, തമിഴ്നാട് സര്‍ക്കാരുകള് നല്‍കുന്ന നിര്‍ദ്ദേശങ്ങള് പാലിക്കാനും യാത്രക്കാര് ബാധ്യസ്ഥരാണ്. ഇത് ലംഘിക്കുന്നവര്‍ക്ക് ടിക്കറ്റ് ചാര്‍ജ്ജ് റീഫണ്ട് ചെയ്ത് നല്‍കില്ല. യാത്രക്കാര് നിര്‍ബന്ധമായും കൊറോണ മാനദണ്ഡങ്ങൾ യാത്ര നടത്തേണ്ടത്. യാതക്കാര് യാത്ര തുടങ്ങുന്നതിന് മുന്‍പ് തന്നെ ആരോഗ്യ സേതു ആപ്പ് മൊബൈലില് ഇന്‍സ്റ്റാള് ചെയ്യണമെന്നും ഗതാഗത മന്ത്രി എ.കെ.ശശീന്ദ്രന് അറിയിച്ചു.\nവൈക്കം മഹാദേവ ക്ഷേത്രത്തിലെ അഷ്ടമി ഉത്സവത്തിന് ആനയെ എഴുന്നള്ളിപ്പിക്കാൻ പാടില്ല; വിവാദ ഉത്തരവുമായി ദേവസ്വം ബോർഡ്


Malayalam news || മാര് ജോസഫ് പൗവത്തിലിന്റെ പൗരോഹിത്യ-മെത്രാഭിഷേക ജൂബിലി ആഘോഷിച്ചു\nമാര് ജോസഫ് പൗവത്തിലിന്റെ പൗരോഹിത്യ-മെത്രാഭിഷേക ജൂബിലി ആഘോഷിച്ചു\nകോട്ടയം: സീറോ മലബാര് സഭയുടെ ചൈതന്യസ്രോതസുമായ ആര്‍ച്ച്‌ബിഷപ് മാര് ജോസഫ് പൗവത്തിലിന്റെ പൗരോഹിത്യസുവര്‍ണ ജൂബിലിയും മെത്രാഭിഷേക റൂബി ജൂബിലിയും അതിരൂപതയുടെ ആഭിമുഖ്യത്തില് ആഘോഷിച്ചു. ചങ്ങനാശേരി കത്തീഡ്രല് പള്ളിയില് വിവിധ മെത്രാന്മാരോടും അതിരൂപതയിലെ നാനൂറിലേറെ വൈദികരോടും ചേര്‍ന്നു മാര് പൗവത്തില് കൃതജ്‌ഞതാബലി അര്‍പ്പിച്ചു. വികാരി ജനറാള് മോണ്. ജെയിംസ് പാലയ്‌ക്കല് സ്വാഗതമാശംസിച്ചു. പള്ളിയിലെത്തിയ ആര്‍ച്ച്‌ബിഷപ്പിനെ കത്തിച്ച മെഴുകുതിരി നല്‌കി വികാരി ഫാ. തോമസ് തുമ്പയിലാണ് സ്വീകരിച്ചത്. ബിഷപ് മാര് ജോസഫ് പള്ളിക്കാപ്പറമ്പില് വചനസന്ദേശം നല്‌കി. എസ്‌ബി കോളജ് കാവുകാട്ട് ഹാളില് നടന്ന ജൂബിലി സമ്മേളനത്തില് മാര് പൗവത്തിലിനെ അതിരൂപതയിലെ വിവിധ സംഘടനാ പ്രതിനിധികള് ചേര്‍ന്നു സ്വീകരിച്ചു. ആര്‍ച്ച്‌ബിഷപ് മാര് ജോസഫ് പെരുന്തോട്ടം സ്വാഗതം ആശംസിച്ചു. മുഖ്യമന്ത്രി ഉമ്മന്‍ചാണ്ടി ടെലിഫോണിലൂടെ ചടങ്ങ് ഉദ്‌ഘാടനം ചെയ്യുകയും മാര് പൗവത്തിലിന് ആശംസയര്‍പ്പിക്കുകയും ചെയ്‌തു. ആര്‍ച്ച്‌ബിഷപ് മാര് ജോര്‍ജ് വലിയമറ്റം അധ്യക്ഷത വഹിച്ചു. മന്ത്രി തിരുവഞ്ചൂര് രാധാകൃഷ്‌ണന്, തിരുവല്ല ആര്‍ച്ച്‌ബിഷപ് തോമസ് മാര് കൂറിലോസ്, ചെങ്ങന്നൂര് ആര്‍ച്ച്‌ബിഷപ് തോമസ് മാര് അത്തനാസിയോസ്, പിഎസ്‌സി ചെയര്‍മാന് ഡോ. കെ.എസ്. രാധാകൃഷ്‌ണന് തുടങ്ങിയവര് പ്രസംഗിച്ചു. സി.എഫ്. തോമസ് എംഎല്‍എ അതിരൂപതയുടെ ഉപഹാരം മാര് ജോസഫ് പൗവത്തിലിനു സമ്മാനിച്ചു.


ചൈനയിലെ ഈ പാലം നിങ്ങളുടെ നെഞ്ചിടിപ്പ് കൂട്ടും തീർച്ച | Gulongxia glass bridge\nചൈനയിലെ ഈ പാലം നിങ്ങളുടെ നെഞ്ചിടിപ്പ് കൂട്ടും തീർച്ച\nമനോരമ ലേഖകൻ August 19, 2019 11:09 AM IST\nമെയ്ഡ് ഇൻ ചൈന എന്ന ലേബൽ ഇല്ലാത്ത എന്തെങ്കിലും കാര്യം ഈ ലോകത്തുണ്ടോ. സംശയമാണ്. ചൈന കൈവെക്കാത്ത മേഖലകൾ ചുരുക്കം. ലോകമെമ്പാടുമുള്ള വിനോദ സഞ്ചാരികൾ ഒരു നടപ്പാലം കാണാൻ വേണ്ടി മാത്രം ചൈനയിലേയ്ക്ക് പോകുന്നു. അത്രമാത്രം എന്ത് പ്രത്യേകതയാണ് ഈ പാലത്തിന് ഉള്ളതെന്നാണോ. എങ്കിൽ ഈ നടപ്പാലം നിർമിച്ചിരിക്കുന്നത് ഗ്ലാസ് കൊണ്ടാണ്.\nതെക്കൻ ചൈനയിലെ ഗുവാങ്‌ഡോംഗ് പ്രവിശ്യയിലെ ഗുലോങ്‌സിയ സിനിക് ഏരിയയിലാണ് ഈ തകർപ്പൻ ഗ്ലാസ് സ്കൈ വാക് സ്ഥിതി ചെയ്യുന്നത്. ക്വിങ്‌യുവാൻ ഗുലോംഗ് മലയിടുക്കിലായി 2018 ലാണ് ഗ്ലാസ് കൊണ്ടുള്ള ഈ പാലം നിർമ്മിച്ചത്. ഇതിലൂടെ നടക്കാൻ അൽപം ധൈര്യമൊന്നും പോരാ. ശരിക്കും ആകാശത്തിലൂടെ നടക്കുന്നതായി തോന്നും. താഴോട്ട് നോക്കിയാൽ തല കറങ്ങാൻ ചാൻസുണ്ട്. കാരണം താഴെ അഗാധമായ താഴ്‌വരയാണ്.\nകൊളറാഡോയിലെ ഗ്രാൻഡ് കാന്യോണിലെ യു-ആകൃതിയിലുള്ള സ്കൈവാക്ക് പാലത്തിന്റെ മൂന്നിരട്ടിയിലധികം വലുപ്പമുള്ളതാണിത് എന്ന് ചൈന അവകാശപ്പെടുന്നു. ലോകത്തിലെ ഏറ്റവും നീളമേറിയതും വീതിയേറിയതുമായ ഗ്ലാസ് സ്കെ വാക് ആണിത്. കൂടാതെ ആറ് റെക്കോർഡുകൾ വേറെയും ഈ പാലം തകർത്തിട്ടുണ്ട്. താഴെ നിന്നും ഏകദേശം 72 അടി ഉയർച്ചയിലാണ് ഈ ആകാശപാലത്തിന്റെ നിൽപ്.\nഓവൽ ആകൃതിയിലുള്ള ഗ്ലാസ് നടപ്പാതയുടെ പ്ലാറ്റ്ഫോമിന്റെ അടിയിൽ നിന്ന് വെള്ളം താഴേയ്ക്ക് പതിക്കുന്ന കാഴ്ച്ച വിസ്മയകരമാണ്. നടപ്പാതയുടെ അറ്റത്തായുള്ള പ്ലാറ്റ്ഫോമിൽ നിന്നാൽ ചുറ്റുമുള്ള മലയുടേയും വെള്ളച്ചാട്ടങ്ങളുടേയും സൂപ്പർ വ്യൂ ലഭിക്കും.\nഇനി രാത്രിയായാൽ ഇതിലും ഗംഭീരമാണ്. പാലത്തിൽ ഘടിപ്പിച്ചിരിക്കുന്ന 2000 ലധികം വരുന്ന ലൈറ്റുകൾ രാത്രിയിൽ അതിശയകരമായ ലൈറ്റ് ഷോ സൃഷ്ടിക്കുകയും താഴേയ്ക്ക് പതിക്കുന്ന ജലത്തെ വർണ്ണ വെള്ളച്ചാട്ടമാക്കി മാറ്റുകയും ചെയ്യുന്നു. 4.5 സെന്റിമീറ്റർ കട്ടിയുള്ള 20 ടണ്ണിലധികം ഭാരം താങ്ങാൻ കഴിയുന്ന മൂന്ന് പാളികളുള്ള ടെമ്പർഡ് ഗ്ലാസ് പാനലുകൾ ആണ് ഈ സ്കൈ വാക്കിന്റേത്. ധൈര്യശാലികളും സാഹസികരുമായ സഞ്ചാര പ്രിയർക്ക് ഈ ഗ്ലാസ് സ്കൈ വാക്കിലേയ്ക്ക് ഒരു ട്രിപ്പ് പ്ലാൻ ചെയ്യാം.


rahna fathima sabarimala | ശബരിമല പ്രശ്‌നത്തിനിടയിലും ചർച്ചയാകുന്നത് സെക്‌സ് റാക്കറ്റ് കേസ്; പൊലീസ് യൂണിഫോം നൽകി രഹ്നാ ഫാത്തിമയെ മലകയറ്റിയത് ശരീരം വിറ്റ് രശ്മി പശുപാലൻ അഴിക്കുള്ളിലായതുമായി ബന്ധപ്പെട്ട കേസിലെ അന്വേഷണ ഉദ്യോഗസ്ഥൻ; കെ സുരേന്ദ്രനുമായി രഹ്ന കൂടിക്കാഴ്ച നടത്തിയെന്ന് രശ്മി ആരോപിച്ചത് ഇരുവരോടുമുള്ള പഴയ പകതീർക്കാൻ; രശ്മിയുടെ പ്രസ്താവന വിശ്വസിച്ച് പ്രതികരിച്ച മന്ത്രി കടകംപള്ളിയും വെട്ടിലായി - MarunadanMalayali.com\nOctober 20, 2018 | 10:13 AM IST | Permalink\nകോട്ടയം: കേരളം ഞെട്ടലോടെയാണ് ഓപ്പറേഷൻ ബിഗ് ഡാഡിയിലെ കേരളാ പൊലീസിലെ വെളിപ്പെടുത്തലുകൾ മലയാളി ഉൾക്കൊണ്ടത്. ചുംബന സമരനായികയായ രശ്മി പശുപാലനെ കുടുക്കിയ ഓപ്പറേഷൻ. രശ്മിയും ഭർത്താവ് രാഹുൽ പശുപാലനും ഏറെ നാൾ അഴിക്കുള്ളിലും കിടന്നു. ഈ കേസിന് പിന്നിലെ ചാലശക്തിയായിരുന്നു ഐജി ശ്രീജിത്ത്. ഈ കേസുമായി ബന്ധപ്പെട്ട് കിസ് ഓഫ് ലൗ പ്രവർത്തകരെ മുഴുവൻ പൊലീസ് നിരീക്ഷിച്ചിരുന്നു. ഇതിൽ രഹ്നാ ഫാത്തിമയും ഉണ്ടായിരുന്നതായാണ് സൂചന. എന്നാൽ ബി എസ് എൻ എൽ ഉദ്യോഗസ്ഥയ്‌ക്കെതിരെ പൊലീസ് കേസൊന്നും എടുത്തില്ല. എന്നാൽ പല വിവാദങ്ങളും രഹ്ന പിന്നീടുണ്ടാക്കി. വത്തക്ക കൊണ്ട് മാറുമറയ്ക്കൽ സമരമുൾപ്പെടെ. അതുകൊണ്ട് തന്നെ രഹ്നയുടെ ശബരിമല ദർശനത്തിന് മാനങ്ങൾ പലതായി.\nഇതിനിടെയാണ് ഓൺലൈൻ സെക്‌സ്‌റാക്കറ്റ് കേസിലെ മുഖ്യപ്രതിയും മോഡലുമായ രശ്മി നായരുടെ ആരോപണം എത്തുന്നത്. ഇതോ ഓപ്പറേഷൻ ബിഗ് ഡാഡിയിൽ വന്ന കഥകൾ വീണ്ടും ചർച്ചയായി. ഇതിനിടെ രഹ്നാ ഫാത്തിമയ്ക്കും ബിജെപി നേതാവ് കെ സുരേന്ദ്രനുമെതിരെ വ്യാജ ആരോപണവും ഉയർത്തി. ബിജെപി നേതാവ് കെ.സുരേന്ദ്രനുമായി രഹ്ന മംഗലാപുരത്തു കൂടിക്കാഴ്ച നടത്തിയെന്നും കലാപമുണ്ടാക്കാനുള്ള ഗൂഢാലോചനയുടെ ഭാഗമായാണു ശബരിമല സന്ദർശനമെന്നുമായിരുന്നു രശ്മി നായർ സമൂഹമാധ്യമത്തിൽ കുറിച്ചത്. ഇത് ഫെയ്‌സ് ബുക്കിൽ എത്തിയപാടെ സുരേന്ദ്രനെതിരെ ആരോപണവുമായി ദേവസ്വം മന്ത്രി കടകംപള്ളി സുരേന്ദ്രനും എത്തി. സൈബർ സഖാക്കൾ രശ്മി നായരുടെ വാക്കുകൾ ഏറ്റെടുത്തു. എന്നാൽ കെ സുരേന്ദ്രനെതിരായ ആരോപണം തെറ്റാണെന്ന് തെളിഞ്ഞതോടെ കടകംപള്ളി വെട്ടിലായി. രശ്മിയെ കൊണ്ട് സിപിഎമ്മുകാർ വ്യാജ ആരോപണം ഉയർത്തിയെതന്ന് പോലും വാദമെത്തി.\nവെള്ളിയാഴ്ച രാവിലെ ശബരിമലയിലെ നടപ്പന്തൽ വരെ എത്തിയെങ്കിലും നടിയും മോഡലുമായ രഹ്നയ്ക്കു പ്രതിഷേധത്തെത്തുടർന്നു തിരികെ പോരേണ്ടി വന്നിരുന്നു.2വർഷം മുൻപ് കെ.സുരേന്ദ്രന്റെ പേരിലെ ഫേസ്‌ബുക്കിൽ ശബരിമലയിലെ യുവതീപ്രവേശത്തെ അനുകൂലിച്ചു പോസ്റ്റിട്ടിരുന്നു. ഇതിനു തന്റെ സുഹൃത്തുക്കളാരോ തന്നെ ടാഗ് ചെയ്തിരുന്നു. തന്റെ നിലപാട് സമാനമായതിനാൽ അന്ന് ടാഗ് ആക്‌സപ്റ്റ് ചെയ്തിരുന്നു. ഇതു മാത്രമാണു കെ.സുരേന്ദ്രനുമായി തനിക്കുള്ള പരിചയം. അല്ലാതെ അദ്ദേഹത്തെ താൻ മംഗലാപുരത്തു കണ്ടെന്നും അതിന് അവർക്ക് നേരിട്ട് അറിവുണ്ടെന്നുമെല്ലാം രശ്മി പറയുന്നതു നുണയാണ്. സെക്‌സ് റാക്കറ്റ് കേസിൽ രശ്മിയും രാഹുൽ പശുപാലനും അറസ്റ്റിലായപ്പോൾ അവർക്കെതിരെ മൊഴി നൽകിയതിലുള്ള പകപോക്കലാണ് ഇതെന്നും രഹ്ന പറയുന്നു. ഇതോടെയാണ് സെക്‌സ് കേസും സജീവ ചർച്ചാ വിഷയമായത്. അതിനിടെ സുരേന്ദ്രന്റെ വ്യാജ പേരിലുള്ള പോസ്റ്റാണ് സിപിഎം സഖാക്കൾ ആഘോഷമാക്കിയതെന്നും വ്യക്തമായി. ഇതോടെ സുരേന്ദ്രനെ കരുതിക്കൂട്ടി പ്രതിസ്ഥാനത്ത് നിർത്താനാണ് ശ്രമമെന്നും വ്യക്തമായി.\nരഹ്നയുടെ ഭർത്താവ് മനോജ് ശ്രീധർ നിർമ്മിക്കാനിരുന്ന 'പ്ലിങ്' എന്ന സിനിമയ്ക്കു വേണ്ടി വന്ന സാമ്പത്തിക ബാധ്യത തീർക്കാനാണ് അന്നു താൻ സെക്‌സ്‌റാക്കറ്റിൽ പ്രവർത്തിക്കുന്നതെന്നായിരുന്നു രശ്മിയും രാഹുലും പൊലീസിനോടു പറഞ്ഞിരുന്നത്. ഇതു ശരിയല്ലെന്നും സിനിമയ്ക്കു വേണ്ട ചെലവുകൾ താനാണു വഹിച്ചതെന്നും ഇതുവഴി അവർക്കു യാതൊരു ബാധ്യതയുമുണ്ടായിട്ടില്ലെന്നും മനോജും രഹ്നയും പൊലീസിനു മൊഴി നൽകിയിരുന്നു. ചുംബന സമരവുമായി ബന്ധപ്പെട്ടു പരിചയപ്പെട്ട ഇവരുമായുള്ള ബന്ധം പിന്നീടു ശരിയല്ലെന്നു ബോധ്യമായതിനെ തുടർന്നു വിച്ഛേദിച്ചിരുന്നതായി മനോജും രഹ്നയും മാധ്യമങ്ങളിൽ വെളിപ്പെടുത്തിയിരുന്നു. ഇതിന്റെ വിഡിയോകൾ ഇപ്പോഴും യുട്യൂബിൽ ലഭ്യമാണെന്നും സംശയമുള്ളവർക്കു പരിശോധിക്കാമെന്നും രഹ്ന പറയുന്നു. ഇതോടെയാണ് ശബരിമലയിൽ രശ്മിയുടെ ഗൂഢാലോചന പൊളിഞ്ഞത്. രാവിലെ കുടുംബവുമായി ശബരിമല കയറാനെത്തിയ രഹ്നയെ വിശ്വാസികൾ നടപ്പന്തലിനു സമീപം തടഞ്ഞിരുന്നു. ഹെൽമറ്റ് ധരിച്ച് കനത്ത പൊലീസ് സുരക്ഷയിലാണ് നടപ്പന്തൽ വരെ എത്തിയത്. ബിഗ് ഡാഡി കേസ് അന്വേഷിച്ച ഐജി ശ്രീജിത്താണ് രഹ്്‌നയ്ക്ക് സുരക്ഷ ഒരുക്കാനായി മല കയറിയത്. രഹ്നയുടെ രാഷ്ട്രീയം അറിയാമായിരുന്നിട്ടും ഐജി ശ്രീജിത്ത് കൂടെ പോയത് ഏറെ ചർച്ചാ വിഷയവുമായിട്ടുണ്ട്.\nഓൺലൈൻ പെൺവാണിഭ സംഘങ്ങളെ പിടികൂടാൻ സംസ്ഥാനവ്യാപകമായി പൊലീസ് നടത്തിയ റെയ്ഡിൽ പ്രമുഖ മോഡലും കേരളത്തെ ഇളക്കിമറിച്ച ചുംബന സമരത്തിന്റെ സംഘാടകനും ഉൾപ്പടെ എട്ടു പേർ പിടിയിലായിരുന്നു. പ്രായപൂർത്തിയാവാത്ത കുട്ടികളെ ഉപയോഗിച്ചുള്ള പെൺവാണിഭ സംഘം കേരളത്തിൽ പ്രവർത്തനം നടത്തുന്നതായുള്ള വിവരത്തെ തുടർന്ന് നടത്തിയ റെയ്ഡിലാണ് രശ്മിയും ഭർത്താവും അറസ്റ്റിലായത്. രശ്മിയെ ഇടപാടുകാർക്ക് എത്തിച്ചു കൊടുക്കവെയാണ് രാഹുൽ പശുപാലൻ പൊലീസ് പിടിയിലാവുന്നത്. ചുംബന സമരത്തിലൂടെ അറിയപ്പെട്ട രാഹുൽ പശുപാലനും അദ്ദേഹത്തിന്റെ ഭാര്യയായ മോഡലും. തങ്ങളുടെ ഫേസ്‌ബുക്ക് പേജിലൂടെ പുരോഗമനവാദവുമായി സജീവമായിരുന്ന ഇരുവരും കേസിൽ ശിക്ഷിക്കപ്പെടുമോ എന്ന് പറയാറായിട്ടില്ലെങ്കിലും ഇതോടെ സംശയത്തിന്റെ നിഴലിലായിരിക്കുകയാണ്.\nകുട്ടികളെക്കുറിച്ച് ലൈംഗിക പരാമർശങ്ങൾ നടത്തിയിരുന്ന ഒരു ഫേസ്‌ബുക്ക് പേജാണ് അന്വേഷണ സംഘത്തെ പ്രതികളിലേക്ക് നയിച്ചത്. കൊച്ചുസുന്ദരികൾ എന്ന പേരിൽ തുടങ്ങിയ ഈ പേജിൽ കമ്മന്റുകളും പോസ്റ്റുകളും ഇടുന്നവരെ ഏറെക്കാലമായി സൈബർ സെൽ നീരിക്ഷിച്ചിരുന്നു. കൂടുതൽ അന്വേഷണം നടത്തിയപ്പോൾ ഈ പേജ് വഴി പെൺവാണിഭം നടത്തുന്നതായി പൊലീസ് സംഘത്തിന് വിവരം ലഭിച്ചു. പൊലീസിന്റെ നിർദ്ദേശപ്രകാരം ഈ പേജ് ഫേസ്‌ബുക്ക് ബ്ലോക്ക് ചെയ്തപ്പോൾ മറ്റൊരു പേജ് തുടങ്ങിയ സംഘം വാണിഭം തുടർന്നു. ഇതെത്തുടർന്ന് പേജ് തുടങ്ങിയ പ്രവാസി മലയാളി നാട്ടിലെത്താൻ പൊലീസ് കാത്തിരുന്നു. കല്ല്യാണത്തിനായി നാട്ടിലെത്തിയപ്പോഴാണ് ഇയാളെ പൊലീസ് അറസ്റ്റ് ചെയ്യുന്നത്. പേജുമായി ബന്ധപ്പെട്ട് വാണിഭം നടത്തുന്നവരെ പിടികൂടാനായി പിന്നീടുള്ള നീക്കം. ഇടപാടുകാരെന്ന വ്യാജേന പൊലീസ് നടത്തിയ ഓപ്പറേഷനിലാണ് രാഹുൽ പശുപാലനടക്കമുള്ള പ്രതികൾ വലയിലായത്.\nപ്ലേബോയ് എന്ന മാസികയുടെ മോഡലായിപുന്നു് രാഹുൽ പശുപാലന്റെ ഭാര്യയായ രശ്മി അന്ന്. പൊതുനിരത്തിൽ ഒരു പുരുഷനും സ്ത്രീക്കും ചുംബിക്കുന്നതിൽ യാതൊരു തടസ്സവുമില്ലെന്ന വാദവുമായി രാഹുൽ പശുപാലനും രശ്മിയുമാണ് കിസ് ഓഫ് ലവ് ക്യാമ്പെയ്നിന് തുടക്കമിടുന്നത്. ചുംബന സമരത്തിനെത്തിയ പശുപാലനും ഭാര്യയും പൊലീസ് വാഹനത്തിൽ ചുംബിച്ചിരിക്കന്ന ചിത്രം അന്താരാഷ്ട്ര മാധ്യമങ്ങളിൽക്കൂടി പ്രത്യക്ഷപ്പെട്ടതോടെ ഇവർക്ക് കേരളത്തിൽ സെലിബ്രിറ്റി ഇമേജും ലഭിച്ചു. പിന്നീട് ഇടതുപക്ഷ ചായ്വോടുകൂടിയുള്ള പോസ്റ്റുകളിലൂടെ ഇവർ സോഷ്യൽ മീഡിയായ ഫേസ്‌ബുക്കിൽ സജീവമായിരുന്നു. ചുംബന സമരം കേരളത്തിന് പുറത്തേക്ക് കൂടി വ്യാപിച്ചതോടെ സമരവും കേരളത്തിന്റെ സമകാലിക രാഷ്ട്രീയ സംഭവങ്ങളും വിഷയമാക്കി 'പ്ലിങ്' എന്ന പേരിലൊരു സിനിമയുടെ അണിയറപ്രവർത്തനത്തിലായിരുന്നു അറസ്റ്റിലാവുമ്പോൾ രാഹുൽ പശുപാലൻ. ഈ സിനിമയുടെ അണിയറ പ്രവർത്തകരായിരുന്നു രഹ്നാ ഫാത്തിമയും പങ്കാളിയായ മനോജും.\nകെ സുരേന്ദ്രനുമായി രശ്മി നായർക്ക് ഏറെ പ്രശ്‌നങ്ങളുണ്ട്. കിസ് ഓഫ് ലൗവിനെതിരെ പ്രതികരിച്ച പ്രധാന നേതാവ് സുരേന്ദ്രൻ. ഓപ്പറേഷൻ ബിഗ് ഡാഡിയും ചർച്ചയാക്കി. ഈ വൈരാഗ്യം തീർക്കലാണ് രഹ്നയുമായി ബന്ധപ്പെട്ടുയർത്തിയ വിവാദം. സുരേന്ദ്രനെ മോശക്കാരനാക്കുകയാണ് ഇതിന് പിന്നിലെ ലക്ഷ്യമെന്നും വ്യക്തമായിട്ടുണ്ട്.


ഡിജിറ്റൽ മീഡിയയുടെ സ്വാധീനം വായനക്കാരിൽ - Kottayam Pushpanath Publications\nയുവതലമുറയിൽ സാഹിത്യത്തിൻറെ പ്രാധാന്യം\nഡിജിറ്റൽ മീഡിയയുടെ വർദ്ധിച്ചുവരുന്ന ഉപയോഗം ആളുകളുടെ ദൈനംദിന ജീവിതത്തെയും വിശാലമായ സാമൂഹിക പശ്ചാത്തലത്തെയും ജോലിസ്ഥലത്തെയും സമൂഹത്തിലും അവർ ബന്ധിപ്പിക്കുകയും സഹകരിക്കുകയും ചെയ്യുന്ന രീതിയെയും മാറ്റുന്നു.\nഎന്താണ് ഡിജിറ്റൽ മീഡിയ എന്ന് ലളിതമായി പറഞ്ഞാൽ,ഡിജിറ്റൽ ഉപകരണങ്ങളിലൂടെ ഡിജിറ്റൽ രൂപത്തിൽ അഭിപ്രായങ്ങളോ ആശയങ്ങളോ പ്രകടിപ്പിക്കാനുള്ള ഒരു മാർഗമാണ്. ആശയവിനിമയത്തിനും അറിവുകളുടെ വിതരണത്തിനുമുള്ള വേഗമേറിയതും എളുപ്പമുള്ളതും ഫലപ്രദവുമായ മാർഗമാണിത്.ഇന്റർനെറ്റിലൂടെയോ ടെലിവിഷൻ റേഡിയോ പോലുള്ള മറ്റ് ഡിജിറ്റൽ മാധ്യമങ്ങളിലൂടെയോ കൈമാറ്റം ചെയ്യപ്പെടുന്ന ടെക്‌സ്‌റ്റ്, ഓഡിയോ, വീഡിയോ, ഗ്രാഫിക്‌സ് എന്നിവ ഇതിൽ ഉൾപ്പെടുന്നു.\nഡിജിറ്റൽ മീഡിയ ഉള്ളടക്കം ഡിജിറ്റൽ ഉപകരണങ്ങൾ വഴി സൃഷ്ടിക്കാനും വിതരണം ചെയ്യാനും പരിഷ്‌ക്കരിക്കാനും കഴിയും, ഇത് പരമ്പരാഗത മാധ്യമങ്ങളിൽ നിന്ന് വ്യത്യസ്തമാക്കുന്ന ഒന്നാണ്.\nഇന്ത്യയിലെ കണക്കനുസരിച്ചു ആളുകൾ പ്രതിദിനം ശരാശരി 2.25 മണിക്കൂർ സോഷ്യൽ മീഡിയയിൽ ചെലവഴിക്കുന്നു. ഇന്ത്യയിൽ, ആളുകൾക്കിടയിൽ ഇന്റർനെറ്റ് കണക്റ്റിവിറ്റിയുടെ ആഴത്തിലുള്ള നുഴഞ്ഞുകയറ്റം കാരണം സോഷ്യൽ മീഡിയ ഉപയോക്താക്കളുടെ എണ്ണം 2021-ൽ 448 ദശലക്ഷത്തിന്റെ സ്ഥിരമായ നിരക്കിൽ വളരുകയാണ്. ഇതുമൂലം ഇന്ത്യയിലെ ഇന്റർനെറ്റ് ഉപയോക്താക്കളുടെ എണ്ണം 624 ദശലക്ഷമായി വർദ്ധിച്ചു, കണക്കുകൾ അനുസരിച്ചു ഇത് ഇന്ത്യയിലെ മൊത്തം ജനസംഖ്യയുടെ ഏകദേശം 45% ആണ്. ഇപ്പോൾ, സോഷ്യൽ മീഡിയ ഇന്ത്യയിലെ ദൈനംദിന ഇന്റർനെറ്റ് ഉപയോഗത്തിന്റെ ഏറ്റവും പ്രധാനപ്പെട്ട ഭാഗങ്ങളിലൊന്നായി മാറിയിരിക്കുന്നു. ഇതേ രീതിയിൽ തന്നെയാണ് ഡിജിറ്റൽ മീഡിയയുടെ ഉപയോഗവും കണക്കാക്കുന്നത്. ഇത്തരം നൂതന ഉപകരണങ്ങളുടെ ഉപയോഗം ഇപ്പോൾ ജീവിതചര്യകളുടെ ഭാഗമായി തീർന്നിരിക്കുന്നു എന്ന് തന്നെ പറയാം.\nഡിജിറ്റൽ മീഡിയ വായനയിലും പുസ്തകങ്ങളിലും വരുത്തിയ മാറ്റങ്ങളെക്കുറിച്ചു വിശകലനം ചെയ്യുമ്പോൾ, ആധുനിക ഉപകരണങ്ങളുടെ ആവിർഭാവവും വിവര സാങ്കേതിക വിദ്യയുടെ വളർച്ചയും അനുസരിച്ച് ലൈബ്രറി ഉപയോക്താക്കളുടെ പരമ്പരാഗത വായനാ ശീലങ്ങൾ മാറിക്കൊണ്ടിരിക്കുന്നു എന്ന് മനസിലാക്കാൻ സാധിക്കും. ആളുകൾ തന്റെ വായനകൾക്കായി ഇപ്പോൾ കൂടുതലായി ഇലക്ട്രോണിക് മാധ്യമങ്ങളെ ആശ്രയിക്കുന്നു. ഇവയുടെ കാരണം തന്നെ യാത്ര ചെയ്യുമ്പോഴോ ലോകമെമ്പാടും സഞ്ചരിക്കുമ്പോഴോ ഒരാൾക്ക് ആവശ്യാനുസരണം പുസ്തകങ്ങൾ വായിക്കാനും മറ്റു സംവിധാനങ്ങളും ഒരു നൊടിയിടയിൽ ലഭിക്കും എന്നതിനാലാണ്.\nഅതുകൊണ്ട് തന്നെ വിവിധ തരത്തിലുള്ള വായനക്കാരുടെ ആവശ്യങ്ങൾ നിറവേറ്റുന്നതിനായി ലൈബ്രറികൾ ഡിജിറ്റൽ ലൈബ്രറി സവിധാനങ്ങൾ ഒരുക്കുകയും മറ്റു പുസ്തക പ്രസാധകരും എഴുത്തുകാരും ഇപ്പോൾ ഓൺലൈൻ പ്ലാറ്റ്ഫോംസിലൂടെ തങ്ങളുടെ പുസ്തകങ്ങൾ ലഭ്യമാക്കുകയും ചെയ്യുന്നു.\nഇന്ന് വായനാശീലം പരിപോഷിപ്പിക്കാൻ അനേകം ഓൺലൈൻ പ്ലാറ്റ്ഫോംസ് നിലവിലുണ്ട്. ഉദാഹരണത്തിന് Amazon Kindle, Kobo, Google Play Books, Apple Books മുതലായവയാണ്.യുവതലമുറയിലെ ആളുകൾ ഇത്തരം സൗകര്യങ്ങൾ ഉപയോഗപ്പെടുത്താൻ ഇഷ്ട്ടപ്പെടുന്നു.വായനാശീലം വളർത്തിയെടുക്കുന്നതിനുള്ള ഫലപ്രദമായ മാർഗമായി ഇത്തരം നൂതന വിദ്യകളെ ഉപയോഗപ്പെടുത്താം.ചുരുക്കി പറഞ്ഞാൽ ആധുനിക സാങ്കേതികവിദ്യകളുടെ സ്വാധീനത്തിലാണ് ജീവിതത്തിന്റെ എല്ലാ മേഖലകളും.\nഇൻറർനെറ്റ് ലോകത്തെ എണ്ണമറ്റ വഴികളിലൂടെ മാറ്റിമറിച്ചു. ഇതുമൂലംആളുകൾ തടസ്സങ്ങളില്ലാതെ ആശയവിനിമയം നടത്തുന്നു, ബിസിനസ്സ് ചെയ്യുന്നു, വിവരങ്ങൾ പങ്കിടുകയും സ്വീകരിക്കുകയും ചെയ്യുന്നു. ഇന്റർനെറ്റ് ആളുകളുടെ വായനാ ശീലങ്ങളിലും വലിയ സ്വാധീനം ചെലുത്തിയിട്ടുണ്ട്, അറിവും വിനോദവും ലഭിക്കാൻ പറ്റിയ ഒരു മികച്ച മാർഗമാണ് വായന ഇത് സാങ്കേതിക വിദ്യയുടെ സഹായത്തോടെയാണെങ്കിൽ പിന്നെ അവയെ ഉപയോഗിക്കാൻ അനായാസം കഴിയുന്നു എന്നുള്ളതാണ് സത്യം.ലോകത്തിന്റെ ഏതുകോണിൽ നിന്നുംകൊണ്ട് അവ കൈപ്പിടിയിലാക്കാൻ ഉതകുന്ന തരത്തിലാണ് നൂതന വിദ്യകളുടെ വളർച്ച. ഇതുമൂലം വായനയെ കൂടുതൽ പരിപോഷിപ്പിക്കാൻ കഴിയുന്നു.\nഒരു കാലത്ത് വീട്ടിലൂടെയോ നാട്ടിലെ വായനശാലകളിലൂടെയോ പൈതൃകമായി സിദ്ധിച്ച ശീലമായിരുന്നു വായന. മാതാപിതാക്കളുടെ കഥ കേട്ടുറങ്ങിയ കാലത്തിനു ശേഷം വായനയിലേക്ക് കടന്ന ഘട്ടം എല്ലാവര്‍ക്കും ഓര്‍ത്തെടുക്കാന് സാധിക്കുന്ന ഒന്നാണ്. എന്നാല് മറ്റെന്തിനേയും പോലെ വായനയും ഇന്ന് മാറിയിരിക്കുന്നു. പുസ്തകങ്ങളില് മാത്രം ഒതുങ്ങാതെ, വായന ഇന്ന് ഇ-ബുക്കുകളിലേക്കും ഡിജിറ്റല് ലോകത്തേക്കും വ്യാപിച്ചിരിക്കുന്നു. ഏതൊരു ശരാശരി അനുവാചകനും നേരിടുന്ന പ്രധാന പ്രശ്നമാണ് സ്ഥല ദൗര്‍ലഭ്യം. എന്നാല് ഒരു ചെറുപുസ്തകത്തിന്റെ വലിപ്പമുള്ള ഇ-റീഡറുകള് വിപണിയില് സുലഭമായതോടെ ഈ പ്രശ്നത്തിന് ഒരു പരിധിവരെ പരിഹാരമായി.\nസോഷ്യല് മീഡിയയുടെ ആഗമനത്തോടെ വായനയുടെയും പ്രസാധനത്തിന്റെ ലോകവും മാറിയിരിക്കുന്നു. കഥകളേയും കവിതകളേയും പുസ്തകങ്ങളേയും സ്നേഹിക്കുന്ന ഒരുകൂട്ടം ആളുകള് എന്നും സോഷ്യല് മീഡിയയുടെ ഒരു സജീവ സാന്നിധ്യമാണ്. ഫേസ്ബുക്കിലും ട്വിറ്ററിലും അതുപോലെ ഇന്‍സ്റ്റാഗ്രാമിലും പുസ്തകപ്രേമികള് അവര് വായിച്ച പുസ്തകങ്ങളുടെ വിശേഷങ്ങള് പങ്കുവയ്ക്കുന്നു.\nഏതൊരു വിഷയത്തിലും ലോകത്തെവിടെ നിന്നും രസകരമായ ലേഖനങ്ങള് തിരഞ്ഞെടുക്കാനും വായിക്കാനും മൊബൈല് ആപ്പുകള് ഉപകരിക്കും. ‘പോക്കറ്റ് കാസ്റ്റ്സ്’, ‘ഫീഡ്‌ലി’, ‘ഫ്ലിപ്‌ബോര്‍ഡ്’ എന്നീ മൊബൈല് ആപ്പുകളാണ് ഇത്തരത്തിലുള്ള വായനയ്ക്ക് ഉപകരിക്കുക.\nകണക്കുകള് പോലും സൂചിപ്പിക്കുന്നത് അച്ചടി മാധ്യമത്തിന് ഡിജിറ്റലിനെയോ ഡിജിറ്റല് മാധ്യമത്തിന് അക്ഷരത്തെയോ സ്വാധീനിക്കാനായിട്ടില്ല എന്നാണ്. അതായത്, ഇരു മാധ്യമങ്ങള്‍ക്കും അതതിന്റേതായ അനുവാചകർ ഉണ്ട്.\nപുതിയൊരു പുസ്തകം തുറക്കുമ്പോള് പുത്തന് കടലാസിന്റെയും അച്ചടിമഷിയുടെയും മണം ആസ്വദിച്ചുകൊണ്ട് വായനയാരംഭിക്കുന്നതിന്റെ ഗൃഹാതുരത ഇന്ന് കാലഹരണപ്പെട്ടുകഴിഞ്ഞു. അച്ചടിച്ച പുസ്തകത്താളുകളില്‍നിന്ന് ഇന്ന് വായന കമ്പ്യൂട്ടറിലേയ്ക്കും മൊബൈല് ഫോണിലേയ്ക്കും വായനയ്ക്കായുള്ള പ്രത്യേക ഉപകരണങ്ങളിലേയ്ക്കും (ഇ-ബുക്ക് റീഡറുകള്) വികസിച്ചിരിക്കുന്നു. പുസ്തകം ഇല്ലാതെയായാലും വായന മരിക്കുകയല്ല വളരുകയാണെന്ന് ഏറെക്കുറെ വ്യക്തമായിക്കഴിഞ്ഞു. അച്ചടിച്ചതും അല്ലാത്തതുമായ പുസ്തകങ്ങളുടെ പ്രചാരവും വില്‍പനയും നാള്‍ക്കുനാള് വര്‍ധിച്ചുവരുന്ന സാഹചര്യം ഇതാണ് നമ്മോട് പറയുന്നത്.\nഇന്റര്‍നെറ്റിന്റെയും കമ്പ്യൂട്ടര് അടക്കമുള്ള പുതുതലമുറ സാങ്കേതികവിദ്യകളുടെയും വരവോടെ വായന മരിക്കുന്നതായുള്ള ഭീതി ശക്തമായിത്തീര്‍ന്നിരുന്നു. വായന എന്നത് അച്ചടിച്ച പുസ്തകങ്ങളിലൂടെയും പ്രസിദ്ധീകരണങ്ങളിലൂടെയും മാത്രം സാധ്യമാകുന്ന ഒന്നാണെന്ന ധാരണയായിരുന്നിരിക്കാം ഈ ആശങ്കയ്ക്ക് കാരണമായത്.\nപുതിയതലമുറ ഉപകരണങ്ങള് മനുഷ്യജീവിതത്തിന്റെ അവിഭാജ്യ ഘടകമായതോടെ വായനയുടെ ആകാശം വികസിക്കുകയായിരുന്നു. ഇന്റര്‍നെറ്റ് അടക്കമുള്ള വിവര സാങ്കേതികവിദ്യകളും ഉപകരണങ്ങളും വായനയ്ക്ക് പുതിയ ആകാശങ്ങള് തുറന്നുതരികയാണ് ചെയ്തതെന്ന് കാലം തെളിയിക്കുന്നു. വായനയല്ല, വായനയുടെ പരമ്പരാഗത രീതിയാണ് മാറുന്നതെന്നതാണ് സത്യം.\nവായന എന്ന പ്രക്രിയ ഇപ്പോഴും സജീവമായിത്തന്നെ നിലനില്‍ക്കുന്നു എന്നുവേണം കരുതാന്. അതേസമയം, വായനക്കാരുടെ അഭിരുചിയില് മാറ്റംവരുന്നുണ്ടാകാം. പുസ്തകം, ആനുകാലികം എന്നിവയിലൂടെ വായനക്കാരന് ചെന്നെത്തുന്ന ലോകത്തിനേക്കാള് കൂടുതല് സമ്പന്നമായ ലോകമാണ് പുതിയ കാലത്ത് ലഭ്യമായിട്ടുള്ളത്.\nപുസ്തകം തന്നെ അത്യാവശ്യമല്ലാത്ത, പുതിയ വായനയുടെ ലോകമാണ് സാങ്കേതികത ഒരുക്കിത്തരുന്നത് എന്നതാണ് യാഥാര്‍ഥ്യം. ഇന്ന് ലോകമെമ്പാടും പുതിയ പുസ്തകങ്ങള് പുറത്തിറങ്ങുമ്പോള്‍ത്തന്നെ അതിന്റെ ഇ-ബുക്ക് പതിപ്പുകളും വിപണിയിലെത്തുന്നുണ്ട്. പുസ്തകത്തേക്കാള് കുറഞ്ഞ വിലയ്ക്ക് അവ ലഭ്യമാകും എന്നതു മാത്രമല്ല ഇ-ബുക്കുകളെ വായന പ്രേമികള്‍ക്ക് പ്രിയങ്കരമാക്കുന്നത്, അതിന്റെ ഉപയോഗ ക്ഷമത കൂടിയാണ്.\nഇ റീഡിങ് ഇന്റര്‍നെറ്റിന്റെയും കമ്പ്യൂട്ടര് അടക്കമുള്ള പുതുതലമുറ സാങ്കേതികവിദ്യകളുടെയും വരവോടെ വായന മരിക്കുന്നതായുള്ള ഭീതി ശക്തമായിത്തീര്‍ന്നിരുന്നു. വായന എന്നത് അച്ചടിച്ച പുസ്തകങ്ങളിലൂടെയും പ്രസിദ്ധീകരണങ്ങളിലൂടെയും മാത്രം സാധ്യമാകുന്ന ഒന്നാണെന്ന ധാരണയായിരുന്നിരിക്കാം ഈ ആശങ്കയ്ക്ക് കാരണമായത്.\nഇ-ബുക്ക് റീഡറുകള് ഉപയോഗിച്ച് സൗകര്യപ്പെടുമ്പോഴൊക്കെ ഒരാള്‍ക്ക് വായനയുടെ ലോകത്തേയ്ക്ക് പ്രവേശിക്കാനാവുന്നു. നൂറുകണക്കിനു പേജുകളുള്ള ആയിരക്കണക്കിന് പുസ്തകങ്ങള് ഒരു ഇ-റീഡറില് സമാഹരിച്ചുവയ്ക്കാം. വായനാമുറിയില് ഇരുന്നു മാത്രമല്ല, പോകുന്നിടത്തൊക്കെ ഈ പുസ്തക ശേഖരം കൊണ്ടുനടന്ന് വായിക്കാം. അക്ഷരങ്ങളുടെ വലിപ്പം, ക്രമീകരണം, വെളിച്ചം തുടങ്ങിയവയൊക്കെ വായനക്കാരന് ക്രമീകരിക്കാനാകുമെന്ന് മാത്രമല്ല, പുസ്തക വായനയുടെ അനുഭവം നല്‍കുന്ന വിധത്തില് പേജുകള് മറിച്ച് വായിക്കാനും ഇത്തരം ഇ-ബുക്ക് റീഡറുകള് അവസരമൊരുക്കുന്നു.\nതിരക്കേറിയ പുതിയ ജീവിതത്തില് വായനയെ കൂടുതല് സൗകര്യപ്രദമാക്കുകയാണ് സാങ്കേതികത ചെയ്യുന്നതെന്ന് പറയാം. വായനയുടെ സമയം, സ്ഥലം, ചിലവ് എന്നിവയിലൊക്കെ മാറ്റങ്ങള് കൊണ്ടുവരാന് സാങ്കേതികതയ്ക്ക് സാധിച്ചിട്ടുണ്ട്. മറ്റു ജോലികളെല്ലാം തീര്‍ത്ത് വായനയ്ക്കായി മാറ്റിവയ്ക്കുന്ന സമയം മാത്രമല്ല, ഇന്ന് വായനാസമയം. യാത്രചെയ്യുമ്പോഴും അപ്രധാനമായ മറ്റു കാര്യങ്ങള് ചെയ്യുമ്പോഴും ആരെയെങ്കിലും കാത്തുനില്‍ക്കുമ്പോഴും എന്നുവേണ്ട, ദൈനംദിന ജീവിതത്തിലെ ഓരോ നിമിഷവും വായനയ്ക്കായി നീക്കിവയ്ക്കാന് വായനാപ്രേമിയെ പ്രേരിപ്പിക്കുന്നുണ്ട് പുതിയ കാലത്തെ മാധ്യമങ്ങള്.\nപുസ്തകങ്ങളായി അച്ചടിച്ചിറക്കുന്നവയുടെ ഇലക്ട്രോണിക് പതിപ്പുകളായ ഇ-ബുക്കുകള് മാത്രമല്ല ഇ-വായന. സോഷ്യല് മീഡിയ എന്നത് വായനയുടെയും വലിയൊരു ലോകമാണ്. സാഹിത്യം, രാഷ്ട്രീയം, ശാസ്ത്രം തുടങ്ങി എല്ലാ മേഖലകളിലും ഗൗരവതരമായ എഴുത്തും വായനയും ഇന്ന് സോഷ്യല് മീഡിയയിലൂടെ നടക്കുന്നുണ്ട്. ബ്ലോഗുകള്, ഇ-മാഗസിനുകള്, ഓണ്‍ലൈന് പത്രങ്ങള് എന്നിങ്ങനെയുള്ളവയും ഇ-വായനതന്നെയാണ്. വിവര ശേഖരണവും നേരംപോക്കും മാത്രമല്ല ഇവയുടെ ലക്ഷ്യം, ഗൗരവമുള്ള വായനയ്ക്കും ഇ-മാഗസിനുകളും പോര്‍ട്ടലുകളും വായനക്കാര് ഉപയോഗപ്പെടുത്തുന്നുണ്ട്.\nപുസ്തകവായനയുടെ ചില പരിമിതികളെ മറികടക്കാനോ വായനയ്ക്ക് പുതിയ അനുബന്ധങ്ങള് സൃഷ്ടിക്കാനോ ഇ-വായനയ്ക്ക് സാധിക്കുന്നുണ്ട്. ശാസ്ത്രം, വൈജ്ഞാനികം തുടങ്ങിയ മേഖകളിലെ പുസ്തകങ്ങള് വിഷയം ആവശ്യപ്പെടുന്നതനുസരിച്ച് ചിത്രങ്ങള്, ഗ്രാഫുകള് തുടങ്ങിയ ഉള്‍പ്പെടുത്തി പുസ്തകങ്ങള് രൂപകല്‍പന ചെയ്തിരുന്നു. പ്രതിപാദ്യ വിഷയത്തിന് അനുപൂരകമായി ലിങ്കുകള്, വീഡിയോകള്, ഓഡിയോ, ജിഫ് ഇമേജുകള്, മോഷന് ഗ്രാഫിക്‌സ് എന്നിങ്ങനെ എല്ലാ മാധ്യമങ്ങളുടെയും സാധ്യതകള് സമന്വയിപ്പിക്കുകുകയാണ് ഇ-ബുക്കുകളും ഇന്റര്‍നെറ്റും ചെയ്യുന്നത്.\nപുസ്തകം പുറത്തിറങ്ങുന്നതോടെ ‘മരിക്കുന്ന’ ഒരാളല്ല ഇന്നത്തെ എഴുത്തുകാരന്. മുന്‍പ്, വായനക്കാരനെ സംബന്ധിച്ചിടത്തോളം എത്തിപ്പിടിക്കാന് സാധിക്കാത്തത്രയും വിദൂരതയിലുള്ള ഒരു സാന്നിധ്യമായിരുന്നു എഴുത്തുകാരനെങ്കില് ഇന്ന് അങ്ങനെയല്ല. വിഖ്യാതരായ പല എഴുത്തുകാരും സോഷ്യല് മീഡിയകളില് സജീവമാണിന്ന്. വായനക്കാരന് അയാളുടെ വായനാനുഭവത്തെക്കുറിച്ച് എഴുത്തുകാരനുമായി സംവദിക്കാന് ഇന്ന് അവസരമുണ്ട്. എഴുത്തുകാരനാകട്ടെ തന്റെ രചനയെക്കുറിച്ച് വ്യക്തികളില്‍നിന്ന് നേരിട്ട് പ്രതികരണങ്ങള് ലഭിക്കുന്നു. വായനയുടെയും ആസ്വാദനത്തിന്റെയും തലംതന്നെ അങ്ങനെ മാറിമറിയുകയാണ്.\n2002നു ശേഷം മലയാളം കമ്പ്യൂട്ടിങ്ങിലുണ്ടായിട്ടുള്ള മുന്നേറ്റങ്ങള് വായനയിലും എഴുത്തിലുമൊക്കെ മാറ്റങ്ങളുണ്ടാക്കിയിട്ടുണ്ട്. 2010ഓടുകൂടി യൂണികോഡ് സര്‍വ്വസാധാരണമാവുകയും ഏത് കമ്പ്യൂട്ടറിലും മലയാളം എഴുതാനും വായിക്കാനും സാധിക്കുകയും ചെയ്യുന്ന സ്ഥിതിയുണ്ടാവുകയും ചെയ്തു. ബ്ലോഗുകളും സോഷ്യല് മീഡിയ വെബ്‌സൈറ്റുകളും വഴി വായനയുടെയും എഴുത്തിന്റെയും പുതിയ ലോകമാണ് മലയാളിയുടെ മുന്നിലും തുറക്കപ്പെടുന്നത്.\nഇ-ബുക്കുകളുടെ ട്രെൻഡ് മലയാളത്തിൽ വേണ്ടത്ര വ്യക്തമായിത്തുടങ്ങിയിട്ടില്ലെങ്കിലും അപസർപ്പക എഴുത്തുകളുടെ അമരക്കാരനായ കോട്ടയം പുഷ്പനാഥിന്റെ രചനകൾ കോട്ടയം പുഷ്പനാഥ് പബ്ലിക്കേഷനിലൂടെ ഇ-ബുക്കായും ഓഡിയോ ബുക്കായും ഓൺലൈൻ പ്ലാറ്റുഫോമുകളിൽ ലഭ്യമാണ്. നൂതന സാങ്കേതിക വിദ്യയുടെ വളർച്ചയിൽ വായനക്കാരുടെ താല്പര്യങ്ങളെ പരിഗണിച്ചുകൊണ്ടാണ് കോട്ടയം പുഷ്പനാഥ് പുബ്ലിക്കേഷൻ പ്രസിദ്ധീകരണങ്ങൾ പുറത്തിറക്കുന്നത്. അതോടൊപ്പം തന്നെ പുസ്തകരൂപത്തിലുള്ള പ്രസിദ്ധീകരണങ്ങളും പുറത്തിറക്കുന്നുണ്ട്.\nകോട്ടയം പുഷ്പനാഥിന്റെ ഇ-ബുക്കുകളും ഓഡിയോ ബുക്കുകളും പരിശോധിക്കുമ്പോൾ അദ്ദേഹത്തിന്റെ പ്രധാനപ്പെട്ട രചനകൾ ഡിജിറ്റൽ പ്ലാറ്റഫോംസിൽ ഇടം നേടിയതായി കാണാൻ സാധിക്കും. മുന്നൂറിലധികം നോവലുകൾ മലയാള സാഹിത്യത്തിന് സമ്മാനിച്ച കോട്ടയം പുഷ്പനാഥിന്റെ മറ്റു രചനകൾ ഡിജിറ്റൽ പ്ലാറ്റഫോംസിൽ എത്തിക്കാനായി കോട്ടയം പുഷ്പനാഥ് പബ്ലിക്കേഷൻ പ്രവർത്തിച്ചു കൊണ്ടിരിക്കുകയാണ്. അധികം താമസിയാതെ നമുക്കു പുസ്തകങ്ങൾ എല്ലാം ഇ-ബുക്കുകളുടെയും ഓഡിയോ ബുക്കുളുടെയും രൂപത്തിൽ ആസ്വദിക്കാൻ സാധിക്കും.\nഅപ്സരസ്സ്, മരണം പതിയിരിക്കുന്ന താഴ്വര, ആറുവിരൽ, കഴുകന്റെ നിഴൽ, ഡിക്ടറ്റീവ് മാർക്സിനും ഭീകരസത്വവും, കമ്പ്യൂട്ടർ ഗേൾ, ലേഡീസ് ഹോസ്റ്റലിലെ മരണം, ചുവന്ന നീരാളി തുടങ്ങിയവയാണ് ഇ-ബുക്കുകൾ.\nമരണം പതിയിരിക്കുന്ന താഴ്വര, കർദിനാളിന്റെ മരണം, ലണ്ടൻ കൊട്ടാരത്തിലെ രഹസ്യങ്ങൾ, , Death Circle, ദുർഗാക്ഷേത്രം, നെപ്പോളിയന്റെ പ്രതിമ, നിഴലില്ലാത്ത മനുഷ്യൻ, Revenge, സൂര്യരഥം, താണ്ഡവം, Tornado, Ward no. 9. തുടങ്ങിയവയാണ് ഓഡിയോ ബുക്കുകൾ.\nഇതുകൂടാതെ സോഷ്യൽ മീഡിയ പ്ലാറ്റുഫോമുകളിലും പുഷ്പനാഥിന്റെ രചനകളുടെയും അനുബന്ധ വിഷയങ്ങളുടെയും സജീവ സാനിദ്ധ്യം കാണാനാകും.\nനൂതന സാങ്കേതിക വിദ്യകളെ ഉപയോഗിച്ചു വായനക്കാരിൽ കൂടുതൽ ഉപയോഗപ്രദമായ മാർഗങ്ങളിലൂടെ വായന വളർത്തുക എന്ന ലക്ഷ്യവും ഇതോടൊപ്പം വായനക്കാരുടെ ആവശ്യകത മനസ്സിലാക്കി അവരെ വായനയുടെ തലത്തിലേക്ക് എത്തിക്കാനുമാണ് കോട്ടയം പുഷ്പനാഥ് പബ്ലിക്കേഷൻ ശ്രമിക്കുന്നത്.


പുത്തന് മേക്കോവറുമായി അനുഷ്‌ക ഷെട്ടി | The Indian Telegram\nപുത്തന് മേക്കോവറുമായി അനുഷ്‌ക ഷെട്ടി\nചെന്നൈ: തെന്നിന്ത്യന് താരം അനുഷ്‌ക ഷെട്ടിയുടെ പുതിയ മേക്കോവര് ചിത്രങ്ങള് സോഷ്യല് മീഡിയയില് വൈറലാകുന്നു. വണ്ണം കുറച്ച് കൂടുതല് ചെറുപ്പമായാണ് അനുഷ്‌ക്ക പ്രത്യക്ഷപ്പെടുന്നത്. പ്രമുഖ ലൈഫ്‌സ്‌റ്റൈല് പരിശീലകന് ലൂക്ക് കൗട്ടിന്‍ഹോയാണ് അനുഷ്‌ക്കയുടെ പുതിയ ചിത്രങ്ങള് സമൂഹമാധ്യമങ്ങളില് പങ്കുവച്ചത്.\nവണ്ണം കൂടിയത് കൊണ്ട് പല ചിത്രങ്ങളില് നിന്നും അനുഷ്‌ക്കയെ മാറ്റി നിര്‍ത്തിയ സംഭവങ്ങള് ഉണ്ടായിരുന്നു. ബാഗ്മതി മാത്രമാണ് അനുഷ്‌ക്കയുടേതായി കഴിഞ്ഞ വര്‍ഷം പുറത്തിറങ്ങിയത്. ഇതോടെയാണ് താരം വണ്ണം കുറയ്ക്കാന് തീരുമാനിച്ചത്.\nRead more on: anushka shetty NEW MAKEOVER\nസോനത്തിന്റെ വിവാഹ വസ്ത്രത്തിന്റെ വില കേട്ടാല് ഞെട്ടും; ഇതിന് മുന്നില് അനുഷ്‌കയും ബിപാഷയും…\nസൗന്ദര്യത്തിന്റെ രഹസ്യമെന്ത്? ആരാധകരുടെ ചോദ്യത്തിന് അനുഷ്‌കയുടെ മറുപടി\nതടി കുറയ്ക്കാനുള്ള ശ്രമം, ജാതക ദോഷം മാറാന് ക്ഷേത്ര ദര്‍ശനം; അനുഷ്‌ക സിനിമകള്…\nയോഗാദിനത്തില് പങ്കാളികളായി താരങ്ങള്; ചിത്രങ്ങള് കാണാം\nഇത്രയും സൗന്ദര്യമുള്ള ഒരു സ്ത്രീയോട് ഇതുവരെ ആശയവിനിമയം നടത്തിയിട്ടില്ലെന്ന് ഉണ്ണി; നന്ദിയറിയിച്ച് അനുഷ്‌ക\nഇവരെ തിരിച്ചറിയാമോ ? പ്രിയ താരങ്ങളുടെ കുട്ടിക്കാല ചിത്രങ്ങള്


Mon Jun 27 2022 19:37:04 GMT+0530 (India Standard Time)\nBY TMY26 Nov 2020 4:46 PM GMT\nTMY26 Nov 2020 4:46 PM GMT\nബാംബോളിം (ഗോവ): ഐഎസ്എല് ഏഴാം സീസണിലെ രണ്ടാം മല്‍സരത്തില് നോത്ത് ഈസ്റ്റ് യുണൈറ്റഡിനെതിരെ വിജയം തേടി ഇറങ്ങിയ കേരള ബ്ലാസ്റ്റേഴ്സ് സമനിലയില് കുരുങ്ങി. ആദ്യപകുതിയില് രണ്ടു ഗോളിന് മുന്നില് നിന്ന ബ്ലാസ്റ്റേഴ്സിനെ രണ്ടാം പകുതിയിലെ രണ്ടു ഗോള് നേട്ടത്തോടെ നോര്‍ത്ത് ഈസ്റ്റ് യുണൈറ്റഡ് സമനിലയില് തളയ്ക്കുകയായിരുന്നു. സമനിലയോടെ ആദ്യ പോയിന്റ് നേടി പട്ടികയില് ബ്ലാസ്റ്റേഴ്സ് എട്ടാം സ്ഥാനത്തേക്ക് കയറി. അഞ്ചാം മിനുറ്റില് നായകന് സെര്‍ജിയോ സിഡോഞ്ചയും 45ാം മിനിറ്റില് പെനാല്‍റ്റിയിലൂടെ ഗാരി ഹൂപ്പറുമാണ് കേരള ബ്ലാസ്റ്റേഴ്സിനായി വല ചലിപ്പിച്ചത്. 51ാം മിനുറ്റില് അപിയയും 90ാം മിനുറ്റില് ഇദ്രിസ സില്ലയും നോര്‍ത്ത് ഈസ്റ്റിനായി മറുപടി ഗോള് നേടി.\nഎടികെ മോഹന്‍ബഗാനെതിരായ മത്സരത്തില് നിന്ന് നാലു മാറ്റങ്ങളാണ് നോര്‍ത്ത് ഈസ്റ്റ് യുണൈറ്റഡിനെതിരെ കോച്ച് കിബു വികൂന ബ്ലാസ്‌റ്റേഴിസില് വരുത്തിയത്. ആല്‍ബിനോ ഗോമെസിനെ തുടര്‍ച്ചയായ രണ്ടാം മല്‍സരത്തിലും വലയ്ക്ക് മുന്നില് നിര്‍ത്തി. പ്രതിരോധത്തില് ബകാരി കോനെ, കോസ്റ്റ ന്യമോയിന്‍സു, ജെസെല് കര്‍ണെയ്റോ എന്നിവര്‍ക്കൊപ്പം നിഷു കുമാറും അണിനിരന്നു. മധ്യനിരയില് ക്യാപ്റ്റന് സെര്‍ജിയോ സിഡോഞ്ച, വിന്‍സെന്റെ ഗോമസ്, രോഹിത് കുമാര്, ലാല്‍താതാംഗ ഖാല്‍റിങ്, സെയ്ത്യസെന് സിങ് എന്നിവരും മുന്നേറ്റത്തില് ഗാരി ഹൂപ്പറും. അണി നിരന്നു. ക്വേസി അപിയ, ഖുമാന്തേം മീറ്റെയ് എന്നിവരെ നോര്‍ത്ത് ഈസ്റ്റ് യുണൈറ്റഡ് മുന്നേറ്റത്തില് അണിനിരത്തി. ലാലെങ്മാവിയ, ഖാസാ കാമറ, ഫെഡറികോ ഗാലെഗോ എന്നിവര് മധ്യനിരയില്. പ്രതിരോധത്തില് രാകേഷ് പ്രധാന്, ഗുര്‍ജീന്ദര് കുമാര്, ഡൈലാന് ഫോക്സ്, ബെഞ്ചമിന് ലാംബോത്, അശുതോഷ് മേത്ത എന്നിവരെയും ഗോള്‍വല കാക്കാന് സുഭാശിഷ് റോയ് ചൗധരിയെയും നിയോഗിച്ചു.\nവിടപറഞ്ഞ ഇതിഹാസ താരം ഡീഗോ മറഡോണയ്ക്ക് ആദരാഞ്ജലികള് അര്‍പ്പിച്ചാണ് മല്‍സരം തുടങ്ങിയത്. കളിയുടെ മൂന്നാം മിനിറ്റില് തന്നെ നോര്‍ത്ത് ഈസ്റ്റ് യുണൈറ്റഡിന് ഫ്രീകിക്ക് അവസരം കിട്ടി. ഗാലോഗോയുടെ കിക്ക്, ബോക്സില് എത്തിയെങ്കിലും അപകടം സൃഷ്ടിക്കാതെ കടന്നു പോയി. അഞ്ചാം മിനുറ്റില് കേരള ബ്ലാസ്റ്റേഴ്സ് സ്വപ്ന തുല്യമായ ലീഡെടുത്തു. ബോക്സിനടുത്ത് നിന്ന് കിട്ടിയ ഫ്രീകിക്കില് നിന്നായിരുന്നു ഗോള് പിറന്നത്. സെയ്ത്യസെന് സിങിന്റെ കിക്ക് കൃത്യമായി ബോക്സിനകത്ത് നിന്ന സെര്‍ജിയോ സിഡോഞ്ചയിലേക്ക്. നായകന് ഒരു പിഴവും വരുത്താതെ ഹെഡറിലൂടെ പന്ത് കൃത്യം വലയിലാക്കി(1-0). ആദ്യമിനിറ്റിലെ ഗോള് ബ്ലാസ്റ്റേഴ്സിന് ഊര്‍ജം പകര്‍ന്നു. പിന്നാലെ നോര്‍ത്ത് ഈസ്റ്റിന്റെ ഒരു അപകടരമായ നീക്കം ബ്ലാസ്റ്റേഴ്സ് പ്രതിരോധം വിഫലമാക്കി. 15ാം മിനുറ്റില് മറ്റൊരു അവസരം കൂടി ബ്ലാസ്റ്റേഴ്സിന്. ജെസെല് ഇടതുവിങിലൂടെ കുതിച്ച് സിഡോഞ്ചയ്ക്ക് നല്‍കിയ ക്രോസില് ക്യാപ്റ്റന് ബോക്സിനകത്ത് മികച്ച നീക്കം നടത്തിയെങ്കിലും, വലയ്ക്ക് മുന്നില് നിന്ന ഗാരിഹൂപ്പറിന് ഡ്രിബിള് ചെയ്ത് കൈമാറാന് ശ്രമിച്ച പന്ത് സുഭാശിഷ് ചൗധരി ഡൈവ് ചെയ്ത് അനായാസം കൈകളില് ഒതുക്കി. പന്തടക്കത്തില് ബ്ലാസ്റ്റേഴ്സ് ആധിപത്യം കാട്ടി. ഇതിനിടെ അപിയയുടെയും മീറ്റെയുടെയും ഒരു തിരിച്ചടി ശ്രമം ബ്ലാസ്റ്റേഴ്സ് പ്രതിരോധിച്ചു.\nഇടത് വിങിലൂടെ മറ്റൊരു നീക്കം കൂടി ബ്ലാസ്റ്റേഴ്സ് നടത്തി. ബോക്സിനകത്തേക്ക് ഹൂപ്പറിനെ ലക്ഷ്യമാക്കി ലാല്‍താതാംഗ മികച്ചൊരു ക്രോസ് നല്‍കിയെങ്കിലും ബോക്സിന് മുന്നില് നോര്‍ത്ത് ഈസ്റ്റ് ഹൂപ്പറെ പ്രതിരോധിച്ചു. തുടര്‍ച്ചയായ നീക്കങ്ങളാല് ബ്ലാസ്റ്റേഴ്സ് എതിരാളികളില് സമ്മര്‍ദം സൃഷ്ടിച്ചു. 24ാം മിനുറ്റില് മികച്ച ഒരു അവസരം ബ്ലാസ്റ്റേഴ്സിന് നഷ്ടമായി. ഒറ്റയ്ക്ക് പന്തുമായി കുതിച്ച ഹൂപ്പര് ബോക്സിനകത്ത് സിഡോഞ്ചയ്ക്ക് പന്ത് മറിച്ചു. സിഡോഞ്ചയുടെ ക്രോസ് സ്വീകരിച്ച ഹൂപ്പറിന് മുന്നില് ഗോളി മാത്രമായിരുന്നു. പക്ഷേ ആറടി അകലെ നിന്ന് തൊടുത്ത ഷോട്ട് ക്രോസ് ബാറിന് മുകളില് പറന്നു. പിന്നാലെ നിഷുകുമാര് നെഞ്ച് കൊണ്ട് പന്ത് പുറത്താക്കി വലത് വിങിലൂടെയുള്ള നോര്‍ത്ത്് ഈസ്റ്റിന്റെ പ്രത്യാക്രമണവും തടഞ്ഞു. പന്തടക്കത്തിലെ ആധിപത്യം നിലനിര്‍ത്തി ഇടത് പാര്‍ശ്വത്തില് ബ്ലാസ്റ്റേഴ്സിന്റെ തന്ത്രങ്ങള് തുടര്‍ന്നു.\nനോര്‍ത്ത് ഈസ്റ്റ് മുന്നേറ്റ നിരയുടെ ചില ശ്രമങ്ങള് ആല്‍ബിനോ ഗോമസും പ്രതിരോധവും തടഞ്ഞിട്ടു. 45ാം മിനുറ്റില് ബ്ലാസ്റ്റേഴ്സിന് ആദ്യകോര്‍ണര് ലഭിച്ചു. സെയ്ത്യസെന് സിങിന്റെ കോര്‍ണര് കിക്ക് നോര്‍ത്ത് ഈസ്റ്റ് ബോക്സിനകത്ത് കൂട്ടപൊരിച്ചില് സൃഷ്ടിച്ചു. പന്ത് കണക്ട് ചെയ്യാനുള്ള ശ്രമത്തിനിടെ പിറകില് നിന്ന് രാകേഷ് പ്രധാന്, ലാല്‍താതാംഗ ഖാല്‍റിങിനെ വീഴ്ത്തിയതിന് റഫറി ബ്ലാസ്റ്റേഴ്സിന് അനുകൂലമായ പെനാല്‍റ്റി വിധിച്ചു. അനായാസമായിരുന്നു ഹൂപ്പറിന്റെ കിക്ക്. ഗോളി സുഭാശിഷ് ചൗധരിയുടെ കാലില് കൊണ്ടുവെങ്കിലും പന്ത് കൃത്യം വലയുടെ മധ്യത്തില് പതിച്ചു(2-0). ഹൂപ്പറിന്റെ ആദ്യ ഐഎസ്എല് ഗോളിലൂടെ കേരള ബ്ലാസ്റ്റേഴ്സ് ലീഡുയര്‍ത്തി. ആദ്യപകുതിക്ക് തൊട്ട് മുമ്പ് നോര്‍ത്ത് ഈസ്റ്റിന് ഒരു കോര്‍ണര് കിക്ക് ലഭിച്ചെങ്കിലും ഫലമുണ്ടാക്കാനായില്ല. കോസ്റ്റയുടെ സമയോചിത ഇടപെടല് അവരുടെ ഗോള് അകറ്റി.ആദ്യ പകുതിയില് ബ്ലാസ്റ്റേഴ്‌സിന്റെ രണ്ടു ഗോള് ലീഡോടെ അവസാനിച്ചു.\nഎന്നാല് രണ്ടാംപകുതിയുടെ തുടക്കത്തില് തന്നെ ബ്ലാസ്റ്റേഴ്സ് ഒരു ഗോള് വഴങ്ങി. തുടര്‍ച്ചയായ രണ്ടു കോര്‍ണറുകള്‍ക്കൊടുവിലാണ് നോര്‍ത്ത് ഈസ്റ്റ് ലക്ഷ്യം കണ്ടത്. അമ്പതാം മിനുറ്റില് ബ്ലാസ്റ്റേഴ്സ് താരങ്ങളിലെ ആശയകുഴപ്പം മുതലെടുത്ത് ക്വേസി അപിയ ആണ് ഗോള് നേടിയത്(2-1). നോര്‍ത്ത്് ഈസ്റ്റിന്റെ ആറാം കോര്‍ണര് കിക്കായിരുന്നു ഇത്. 58ാം മിനിറ്റില് ബ്ലാസ്റ്റേഴ്സിന്റെ ഒരു ശ്രമം സുഭാശിഷ് റോയ് തടഞ്ഞു. തൊട്ടടുത്ത മിനുറ്റില് പകരക്കാരനായി ഇറങ്ങിയ ബ്രിട്ടോയുടെ ഉജ്വലമായ ഒരു ഗോള് നീക്കം അതേ മികവോടെ ആല്‍ബിനോ ഗോമസ് കോര്‍ണറിന് വഴങ്ങി തട്ടിയകറ്റി. വലയുടെ ഇടത് കോര്‍ണര് ലക്ഷ്യമിട്ടായിരുന്നു ബ്രിട്ടോയുടെ ഷൂട്ട്. 64ാം മിനുറ്റില് ബ്ലാസ്റ്റേഴ്സ് കളിയിലെ ആദ്യമാറ്റം വരുത്തി. പ്രശാന്ത്, ലാല്‍താതാംഗയ്ക്ക് പകരക്കാരനായി എത്തി. ബോക്സിനകത്ത് ലാലെങ്മാവിയയെ, ജെസെല് വീഴ്ത്തിയെന്ന കാരണത്താല് റഫറി പെനാല്‍റ്റി സ്പോട്ടിലേക്ക് വിരല്‍ചൂണ്ടി. പക്ഷേ പരിചയ സമ്പന്നനായ അപിയയുടെ ഷോട്ട് ക്രോസ് ബാറില് തട്ടി പുറത്തായി.\nബ്ലാസ്റ്റേഴ്സ് തുടര്‍ച്ചയായ രണ്ടു മാറ്റങ്ങള് വരുത്തി. ക്യാപ്റ്റന് സിഡോഞ്ചയ്ക്ക് പകരം ഫാക്കുന്‍ഡോ പെരേരയും രോഹിത് കുമാറിന് പകരം ജീക്സണ് സിങും കളത്തിലിറങ്ങി. കോസ്റ്റ നായകന്റെ റോളിലായി. ലീഡുയര്‍ത്താനുള്ള ബ്ലാസ്റ്റേഴ്സിന്റെ ശ്രമങ്ങള് ആവേശമുണര്‍ത്തി, നോര്‍ത്ത് ഈസ്റ്റിന്റെ പ്രത്യാക്രമണങ്ങള് പ്രതിരോധ നിര സമര്‍ഥമായി തടഞ്ഞു. 81ാം മിനുറ്റില് ഗാരിഹൂപ്പറെ കോച്ച് പിന്‍വലിച്ച് പകരം ജോര്‍ദാന് മുറേയെ കളത്തില് ഇറക്കി. മികച്ചൊരു നീക്കത്തിനൊടുവില് നോര്‍ത്ത് ഈസ്റ്റിനായി ഇദ്രിസ സെല്ലയുടെ ഒരു ഹെഡര് ശ്രമമുണ്ടായി. വലയുരുമ്മി പന്ത് പുറത്തായി. ബ്ലാസ്റ്റേഴ്സ് പ്രതിരോധം കടുപ്പിച്ചെങ്കിലും അവസാന മിനുറ്റില് ഇദ്രിസ സെല്ലയിലൂടെ തന്നെ നോര്‍ത്ത ഈസ്റ്റ്് സമനില പിടിച്ചു. കോസ്റ്റയെയും ആല്‍ബിനോ ഗോമസിനെയും മറികടന്ന് ഇദ്രിസയുടെ ഇടങ്കാലന് ഷോട്ട് വലയുടെ ഇടതുഭാഗത്ത് പതിക്കുകയായിരുന്നു(2-2) 29ന് ഒഡീഷ എഫ്സിക്കെതിരെയാണ് കേരള ബ്ലാസ്റ്റേഴ്സിന്റെ അടുത്ത മല്‍സരം.\nISL -kerala blasters- north east united- match-draw


പിങ്ക് ബോള് ടെസ്റ്റ്: റെക്കോര്‍ഡ് പുസ്തകത്തില് ധോണിക്കൊപ്പം ഇനി സാഹയും - Malayalam MyKhel\n» പിങ്ക് ബോള് ടെസ്റ്റ്: റെക്കോര്‍ഡ് പുസ്തകത്തില് ധോണിക്കൊപ്പം ഇനി സാഹയും\nPublished: Friday, November 22, 2019, 17:27 [IST]\nകൊല്‍ക്കത്ത: പിങ്ക് ബോള് ടെസ്റ്റിന്റെ ആദ്യ ദിനം കളം നിറഞ്ഞ് വാഴുകയായിരുന്നു ഇന്ത്യന് പേസര്‍മാര്. ആദ്യ ടെസ്റ്റിലെന്ന പോലെ ഈഡന് ഗാര്‍ഡന്‍സിലും ബംഗ്ലാദേശ് ബാറ്റ്‌സ്മാന്‍മാര്‍ക്ക് സ്വതന്ത്രമായി ബാറ്റു വീശാന് ഇന്ത്യ അവസരം നല്‍കിയില്ല. ഇഷാന്ത് ശര്‍മ്മ, ഉമേഷ് യാദവ്, മുഹമ്മദ് ഷമി ത്രയം ബംഗ്ലാ കടുവകളെ ആദ്യ സെഷന് തൊട്ട് വരിഞ്ഞുമുറുക്കി. ഫലമോ, 31 ഓവര് പൂര്‍ത്തിയാകാന് മൂന്നു പന്തുകള് ബാക്കി നില്‍ക്കെ സന്ദര്‍ശകര്‍ക്ക് ഒന്നടങ്കം തിരിച്ചുകയറേണ്ടി വന്നു.\nഇന്‍ഡോറിലെക്കാളും പരിതാപകരമായി ഈഡനില് മോമിനുള് ഹഖ് നയിച്ച നിരയുടെ അവസ്ഥ. ടോസ് നേടി ബാറ്റിങ് തിരഞ്ഞെടുത്ത ബംഗ്ലാദേശിന് സ്‌കോര്‍ബോര്‍ഡില് 106 റണ്‍സ് ചേര്‍ക്കാനേ സാധിച്ചുള്ളൂ. സന്ദര്‍ശക ടീമില് അഞ്ചു മുന്‍നിര ബാറ്റ്‌സ്മാന്മാരാണ് ഇന്ന് ഒറ്റ സംഖ്യയില് ഒതുങ്ങിയത്. ഇതില് മൂന്നു 'ഡക്കുകളും' പെടും. ആദ്യ ഇന്നിങ്‌സില് ഇഷാന്ത് ശര്‍മ്മ അഞ്ചു വിക്കറ്റുകള് വീഴ്ത്തി. ആദ്യ രണ്ടു സെഷന് കൊണ്ട് ഉമേഷ് യാദവ് മൂന്നും മുഹമ്മദ് ഷമി രണ്ടും വിക്കറ്റുകള് കുറിച്ചു.\nഇതോടെയാണ് ബംഗ്ലാദേശിന്റെ ചെറുത്തുനില്‍പ്പിന് തിരശ്ശീല വീണത്. ആദ്യ ഇന്നിങ്‌സില് ബൗളര്‍മാര്‍ക്ക് നിര്‍ണായക പിന്തുണയേകാന് വിക്കറ്റ് കീപ്പര് വൃധിമാന് സാഹയ്ക്കും കഴിഞ്ഞു. രണ്ടു തകര്‍പ്പന് ക്യാച്ചുകളാണ് ആര്‍ത്തിരമ്പിയ ഈഡനെ സാക്ഷിയാക്കി സാഹയെടുത്തത്. ഇതോടെ ടെസ്റ്റ് കരിയറില് നൂറു പുറത്താക്കലുകളെന്ന നാഴികക്കല്ലും വൃധിമാന് സാഹ പിന്നിട്ടു.\nഇന്ത്യന് ടെസ്റ്റ് ക്രിക്കറ്റ് ചരിത്രത്തില് ആകെ നാലു വിക്കറ്റ് കീപ്പറുകള് മാത്രമാണ് ഇതിന് മുന്‍പു നൂറു പുറത്താക്കലുകള് നടത്തിയിരിക്കുന്നത്. 90 മത്സരങ്ങളില് നിന്നും 294 പുറത്താക്കലുകള് പൂര്‍ത്തിയാക്കിയ മഹേന്ദ്ര സിങ് ധോണിയാണ് പട്ടികയില് മുന്നില്. 256 ക്യാച്ചുകളും 38 സ്റ്റംപിങ്ങുകളും ഇതില്‍പ്പെടും. 88 മത്സരങ്ങളില് നിന്നും 198 പുറത്താക്കലുകള് നടത്തിയ സയ്യിദ് കിര്‍മാനി ധോണിക്ക് പിന്നില് രണ്ടാമനാണ്.\n130 പുറത്താക്കലുകളുമായി കിരണ് മോറും 107 പുറത്താക്കലുകളുമായി നയന് മോംഗിയയുമാണ് സാഹയ്ക്ക് മുന്‍പ് പട്ടികയില് കയറിയ മറ്റു രണ്ടുപേര്. 36 മത്സരങ്ങളില് നിന്നും 101 പുറത്താക്കലുകളാണ് സാഹ നടത്തിയിരിക്കുന്നത്. ഇതില് 90 ക്യാച്ചുകളും 11 സ്റ്റംപിങ്ങുകളും ഉള്‍പ്പെടും. നീണ്ട ഇടവേളയ്ക്ക് ശേഷമാണ് വൃധിമാന് സാഹ ഇന്ത്യന് ടെസ്റ്റ് ടീമില് സ്ഥിരസാന്നിധ്യമാവുന്നത്. മുന്‍പ്, ഓസ്‌ട്രേലിയന് പര്യടനത്തിനിടെയാണ് സാഹ പരുക്കേറ്റ് പുറത്തായത്. ഇതിനെത്തുടര്‍ന്ന് റിഷഭ് പന്ത് ഇന്ത്യയ്ക്കായി ഗ്ലൗസണിഞ്ഞു.\nടീമില് സഞ്ജുവിനെ തഴഞ്ഞ് പന്തിനെ നിലനിര്‍ത്തി, ബിസിസിഐക്ക് എതിരെ രോഷം\nഇംഗ്ലണ്ടിലും ഓസ്‌ട്രേലിയയിലും ഓരോ ടെസ്റ്റ് സെഞ്ചുറികള് പന്ത് കുറിച്ചതോടെ സാഹയുടെ ടീമിലേക്കുള്ള തിരിച്ചുവരവ് നീണ്ടു. കരീബിയന് പര്യടനത്തില് പന്ത് പൂര്‍ണമായും നിറംകെട്ടതോടെയാണ് സാഹയിലേക്ക് സെലക്ടര്‍മാര് വീണ്ടും കണ്ണെത്തിച്ചത്. ദക്ഷിണാഫ്രിക്കയ്ക്ക് എതിരെ നടത്തിയ മികച്ച പ്രകടനം ബംഗ്ലാദേശ് പരമ്പരയ്ക്കും സാഹയ്ക്ക് ടിക്കറ്റു വാങ്ങിക്കൊടുത്തു. നിലവില് ടെസ്റ്റില് ഇന്ത്യയുടെ ഒന്നാം നമ്പര് വിക്കറ്റ് കീപ്പറാണ് വൃധിമാന് സാഹ.\nഇന്ത്യ vs വിന്‍ഡീസ്: ടോസ് കൈവിട്ടു, ചെപ്പോക്കില് ഇന്ത്യ ആദ്യം ബാറ്റു ചെയ്യുന്നു\n26 min ago ഇന്ത്യ vs വിന്‍ഡീസ്: ടോസ് കൈവിട്ടു, ചെപ്പോക്കില് ഇന്ത്യ ആദ്യം ബാറ്റു ചെയ്യുന്നു\n2 hrs ago ദേശീയ സ്‌കൂള് കായികമേള, കേരളത്തിന് തുടര്‍ച്ചയായ 20-ാം കിരീടം; ആന്‍സിക്ക് നാല് സ്വര്‍ണം\n2 hrs ago ഐഎസ്എല്; ഒന്നാംസ്ഥാനത്തേക്ക് കുതിക്കാന് ചാമ്പ്യന്മാര്, എതിരാളി മുംബൈ\n4 hrs ago ഐ ലീഗില് തുടര്‍ച്ചയായ രണ്ടാം ജയവുമായി ഈസ്റ്റ് ബംഗാള് തലപ്പത്ത്\nAutomobiles നാല് ലക്ഷം യൂണിറ്റുകളുടെ വില്‍പ്പനയുമായി ടിവിഎസ് എന്‍ടോര്‍ഖ് 125\nRead more about: india test\nStory first published: Friday, November 22, 2019, 17:27 [IST]


മുത്തൂറ്റ് ഫിനാന്‍സ് സ്ഥാപനങ്ങളിലും അനുബന്ധ സ്ഥാപനങ്ങളിലും തൊഴില് വകുപ്പ് പരിശോധന; നിയമ ലംഘനം പരിഹരിക്കുവാന് നിര്‍ദേശം\nപരിശോധനയില് 354 സ്ഥാപനങ്ങളിലെ 1358 ജീവനക്കാരെ നേരില് കണ്ട് അന്വേഷണം നടത്തി. അന്വേഷണത്തില് 463 പേര്‍ക്ക് മിനിമം വേതനം ലഭിക്കുന്നില്ലെന്നും ചില സ്ഥാപനങ്ങള് വേതന സുരക്ഷാ പദ്ധതിയില് അംഗമായിട്ടില്ലെന്നും കണ്ടെത്തി.\n13 Oct 2020 9:19 AM GMT\nസംസ്ഥാനത്താകമാനമുള്ള മുത്തൂറ്റ് ഫിനാന്‍സ് സ്ഥാപനങ്ങളിലും അനുബന്ധ സ്ഥാപനങ്ങളിലും തൊഴില് വകുപ്പിന്റെ പരിശോധന. ലേബര് കമ്മീഷണറുടെ ഉത്തരവിന് പ്രകാരം അഡീഷണല് ലേബര് കമ്മീഷണര് (എന്‍ഫോഴ്‌സ്‌മെന്റ്)-ന്റെ നിയന്ത്രണത്തിലായിരുന്നു പരിശോധന നടത്തിയത്. റീജീയണല് ജോയിന്റ് ലേബര് കമ്മീഷണര്, ജില്ലാ ലേബര് ഓഫീസര് എന്നിവര്‍ക്കായിരുന്നു സ്‌ക്വാഡ് പരിശോധനയുടെ നേതൃത്വം.\nമെറ്റേണിറ്റി ബെനഫിറ്റ് നിയമം, നാഷണല് & ഫെസ്റ്റിവെല് ഹോളിഡെയ്‌സ് നിയമം എന്നിവ പ്രകാരമുള്ള നിയമ നിഷേധവും കണ്ടെത്തി. കേരള ഷോപ്‌സ് & കൊമേഴ്‌സ്യല് എസ്റ്റാബ്ലിഷ്‌മെന്റ് നിയമം, മോട്ടോര് ട്രാന്‍സ്‌പോര്‍ട്ട് വര്‍ക്കേഴ്‌സ് നിയമം എന്നിവയുടെ ലംഘനങ്ങളും പരിശോധനയില് നിന്ന് വ്യക്തമായിട്ടുണ്ട്.\nപരിശോധനയില് കണ്ടെത്തിയിട്ടുള്ള നിയമ ലംഘനങ്ങള് പരിഹരിക്കുന്നതിനായി നിയമാനുസൃതമായ നടപടികള് സ്വീകരിക്കുമെന്ന് ലേബര് കമ്മീഷണര് അറിയിച്ചു.


നാല് തവണ കൊവിഡ് ചട്ടങ്ങള് ലംഘിച്ചു; റസ്റ്റോറന്റ് ഉടമയ്‍ക്ക്6വര്‍ഷം ജയില് ശിക്ഷ നല്‍കണമെന്ന് പ്രോസിക്യൂഷന് - കണ്ണൂരാൻ വാർത്ത\nHome Unlabelled നാല് തവണ കൊവിഡ് ചട്ടങ്ങള് ലംഘിച്ചു; റസ്റ്റോറന്റ് ഉടമയ്‍ക്ക്6വര്‍ഷം ജയില് ശിക്ഷ നല്‍കണമെന്ന് പ്രോസിക്യൂഷന്\nനാല് തവണ കൊവിഡ് ചട്ടങ്ങള് ലംഘിച്ചു; റസ്റ്റോറന്റ് ഉടമയ്‍ക്ക്6വര്‍ഷം ജയില് ശിക്ഷ നല്‍കണമെന്ന് പ്രോസിക്യൂഷന്\nമനാമ: നാലാം തവണയും കൊവിഡ് സുരക്ഷാ നിയന്ത്രണങ്ങള് ലംഘിച്ച ഒരു റസ്റ്റോറന്റ് ഉടമയ്‍ക്ക് പരമാവധി ശിക്ഷ നല്‍കണമെന്ന ആവശ്യവുമായി ബഹ്റൈന് പ്രോസിക്യൂഷന്. ഇയാള്‍ക്ക് ആറ് വര്‍ഷം ജയില് ശിക്ഷയും 60,000 ബഹ്റൈന് ദിനാര് (5.85 ലക്ഷത്തിലധികം ഇന്ത്യന് രൂപ) പിഴയും വിധിക്കണമെന്നാണ് കോടതിയില് പ്രോസിക്യൂഷന് ആവശ്യപ്പെട്ടത്.\nതന്റെ ഉടമസ്ഥതയിലുള്ള റസ്റ്റോറന്റില് നിയന്ത്രണങ്ങള് ലംഘിച്ച് മുപ്പതിലധികം പേരെ പ്രവേശിപ്പിച്ചതാണ് നിയമനടപടിക്ക് കാരണമായത്. നാല് തവണ ഇയാള് നിയമലംഘനം ആവര്‍ത്തിക്കുകയും ചെയ്‍തു. തനിക്ക് ഉപഭോക്താക്കളെ നിയന്ത്രിക്കാന് സാധിച്ചില്ലെന്നായിരുന്നു ഇയാള് ഉദ്യോഗസ്ഥരോട് പറഞ്ഞത്. കേസില് വാദം കേട്ട കോടതി നടപടികള് ബുധനാഴ്‍ചത്തേക്ക് മാറ്റിവെച്ചിരിക്കുകയാണിപ്പോള്


പറവൂർ, ആലുവ, ആലങ്ങാട് ഏരിയ സമ്മേളനങ്ങൾക്ക് ഉജ്വല തുടക്കം | Ernakulam | Kerala | Deshabhimani | Thursday Oct 21, 2021\nആലുവ ഏരിയ സമ്മേളനം എടത്തല ടി ഐ ഇക്ബാൽ നഗറിൽ (രാജീവ്ഗാന്ധി സഹകരണ ഓഡിറ്റോറിയം) സംസ്ഥാന കമ്മിറ്റി അംഗം എം സ്വരാജ് ഉദ്ഘാടനം ചെയ്യുന്നു\nസിപിഐ എം പറവൂർ, ആലുവ, ആലങ്ങാട് ഏരിയ സമ്മേളനങ്ങൾക്ക് ആവേശോജ്വല തുടക്കം. സിപിഐ എം 23–-ാം പാർടി കോൺഗ്രസിനു മുന്നോടിയായുള്ള ജില്ലയിലെ ഏരിയ സമ്മേളനങ്ങൾക്ക് ഇതോടെ തുടക്കമായി.\nപറവൂരിൽ കെ ജി ഗിരീഷ്‌കുമാർ നഗറിൽ (എൻഎസ്‌എസ് ഓഡിറ്റോറിയം) ജില്ലാ സെക്രട്ടറി സി എൻ മോഹനൻ ഉദ്‌ഘാടനം ചെയ്‌തു. ആലങ്ങാട് പി കെ മനോജ് നഗറിൽ (ചിറയം വിശ്വദീപ്‌തി പബ്ലിക് സ്‌കൂൾ) സംസ്ഥാന കമ്മിറ്റി അംഗം സി എം ദിനേശ്‌മണി ഉദ്‌ഘാടനം ചെയ്‌തു. ആലുവ എടത്തല ടി ഐ ഇക്ബാൽ നഗറിൽ (രാജീവ്ഗാന്ധി സഹകരണ ഓഡിറ്റോറിയം) സംസ്ഥാന കമ്മിറ്റി അംഗം എം സ്വരാജ് ഉദ്ഘാടനം ചെയ്തു. കോവിഡ് മാനദണ്ഡങ്ങൾ പാലിച്ച് പ്രതിനിധി സമ്മേളനങ്ങൾ വ്യാഴാഴ്‌ചയും തുടരും.\nപറവൂർ ഏരിയ സമ്മേളനത്തിനു തുടക്കംകുറിച്ച് പഴയ കെഎസ്‌ആർടിസി ബസ് സ്‌റ്റാൻഡിനുസമീപം ഒരുക്കിയ രക്തസാക്ഷി സ്‌മാരകത്തിൽ കെ ഡി വേണുഗോപാൽ പതാക ഉയർത്തി. കെ ഡി വേണുഗോപാൽ, ടി ജി അശോകൻ, ലീന വിശ്വം എന്നിവരടങ്ങുന്ന പ്രസീഡിയമാണ് സമ്മേളനം നിയന്ത്രിക്കുന്നത്. ഏരിയ സെക്രട്ടറി ടി ആർ ബോസ് പ്രവർത്തനറിപ്പോർട്ട് അവതരിപ്പിച്ചു. സംസ്ഥാന കമ്മിറ്റി അംഗം എസ് ശർമ, ജില്ലാ സെക്രട്ടറിയറ്റ് അംഗം എം സി സുരേന്ദ്രൻ, മുതിർന്ന നേതാവ് കെ എം സുധാകരൻ എന്നിവർ പങ്കെടുത്തു. ടി വി നിഥിൻ സ്വാഗതം പറഞ്ഞു. കെ എ വിദ്യാനന്ദൻ രക്തസാക്ഷിപ്രമേയവും ടി ജി അശോകൻ അനുശോചനപ്രമേയവും അവതരിപ്പിച്ചു. റിപ്പോർട്ടിൻമേൽ പ്രതിനിധികൾ പൊതുചർച്ച ആരംഭിച്ചു. 135 പ്രതിനിധികൾ പങ്കെടുക്കുന്നു.\nആലങ്ങാട് ഏരിയ സമ്മേളന നഗറിൽ ഏരിയ കമ്മിറ്റി അംഗം എം കെ സിദ്ധാർഥൻ പതാക ഉയർത്തി. എം കെ സിദ്ധാർഥൻ, വി പി ഡെന്നി, ഐശ്വര്യ സാനു, യേശുദാസ് പറപ്പിള്ളി എന്നിവരടങ്ങുന്നതാണ് പ്രസീഡിയം. ഏരിയ സെക്രട്ടറി എം കെ ബാബു റിപ്പോർട്ട് അവതരിപ്പിച്ചു. ജില്ലാ സെക്രട്ടറിയറ്റ് അംഗങ്ങളായ പി ആർ മുരളീധരൻ, കെ എൻ ഉണ്ണിക്കൃഷ്‌ണൻ എന്നിവർ പങ്കെടുത്തു. സി ജെ ഷാജു സ്വാഗതം പറഞ്ഞു. പി ജെ ഡേവിസ് രക്തസാക്ഷിപ്രമേയവും എൽ ആദർശ് അനുശോചനപ്രമേയവും അവതരിപ്പിച്ചു. 133 പ്രതിനിധികളാണ് പങ്കെടുക്കുന്നത്. പൊതുചർച്ച ആരംഭിച്ചു.\nആലുവ ഏരിയ സമ്മേളന നഗറിൽ പി എം ബാലകൃഷ്ണൻ പതാക ഉയർത്തി. എം ജെ ടോമി, പി മോഹനൻ, ഡോ. വി രമാകുമാരി, ബീന അലി, എം യു പ്രമേഷ് എന്നിവരടങ്ങിയ പ്രസീഡിയമാണ് സമ്മേളനം നിയന്ത്രിക്കുന്നത്. ഏരിയ സെക്രട്ടറി എ പി ഉദയകുമാർ റിപ്പോർട്ട് അവതരിപ്പിച്ചു. ജില്ലാ സെക്രട്ടറിയറ്റ് അംഗങ്ങളായ ജോൺ ഫെർണാണ്ടസ്, പി എം ഇസ്മയിൽ, ടി കെ മോഹനൻ, ജില്ലാ കമ്മിറ്റി അംഗം വി സലിം എന്നിവർ പങ്കെടുത്തു. പ്രീജ കുഞ്ഞുമോൻ സ്വാഗതം പറഞ്ഞു. ടി കെ ഷാജഹാൻ രക്തസാക്ഷിപ്രമേയവും ടി ആർ അജിത് അനുശോചനപ്രമേയവും അവതരിപ്പിച്ചു. പൊതുചർച്ച ആരംഭിച്ചു. 128 പ്രതിനിധികൾ പങ്കെടുക്കുന്നു.


'പര്‍ദേശി*' എന്ന് തുടങ്ങുന്ന പാട്ട്\nഉടുക്ക് കൊട്ടി പാടുന്നവളെക്കുറിച്ച്\nശ്രുതി തെറ്റാതൊരു വരി പാടാന്\nചെവി പൊട്ടുന്നൊരൊച്ചയില് പാടിയിട്ടും\nവര്‍ഷങ്ങളായി അവളൊരേ പാട്ട് തന്നെ\nമുന്പ് കാണുമ്പോള് അവള്‍ക്കൊപ്പം\nഅവളുടെ പാത്രത്തില് വീഴുന്ന തുട്ടുകള്‍ക്ക്\nകണ്ണു പുളിക്കുന്ന വെയിലിലേക്കവള്\n'പര്‍ദേശി' യെന്ന പാട്ട്\nമധുര നാരങ്ങ വില്‍ക്കുന്നവരുടെയും\nസ്വയം ശ്രുതി ചേര്‍ത്ത്\nപാടിക്കൊണ്ട്, ഒരു ജനത\nഇരുള് വീണ് കിടക്കുന്ന തുരങ്കങ്ങളിലൂടെ\n* രാജഹിന്ദുസ്ഥാനി എന്ന ഹിന്ദി സിനിമയിലെ ഒരു ഗാനം\nPosted by ചിത്ര at 1:16 PM 12 comments:\nപാതി മാഞ്ഞ ഒരു ഉടല്\nപച്ച പുതച്ച് നില്‍ക്കുന്നു\nപാതി പൊളിഞ്ഞ വീട്\nകിടപ്പ് മുറിയില് ഒരാല്‍മരത്തൈ\nഉടല് പോയ മേല്‍ക്കൂരയില്\nഎല്ലാ നൊമ്പരങ്ങളുടെയും വെയില്.\nഓര്‍മ്മകളില് വാടി നില്‍ക്കുന്നു.\nധ്യാനം തുടരുന്നു; ഏത്\nമഴയും നനഞ്ഞ് നില്‍ക്കുന്നു.\nപാതി പൊളിഞ്ഞ വീട്ടില്\nPosted by ചിത്ര at 6:06 PM 10 comments:\nപല കാലങ്ങളില് ചില പെണ്‍കുട്ടികള്\nതകര്‍ന്ന് പോയ തെരുവുകളിലെ\nകായല്* എന്ന പെണ്‍കുട്ടി\nമലാല** എന്ന പെണ്‍കുട്ടിയോട്\nചൂളി, യുലഞ്ഞ് തെരുവ്\nആകാശത്തേക്ക് നോക്കി കിടക്കുന്നു.\nതെരുവില് കിടക്കുന്ന കബന്ധത്തിന്റെ\nതിരകളൊഴിഞ്ഞ തോക്കുമായ് നില്‍ക്കുന്ന\nമലാലയെന്ന പതിന്നാലുകാരി ചിരിച്ച് മറിയുന്നു.\nഒരു ലോകം മുഴുവന്\nകായല് അവളുടെ മുറിവുകളെ\nജലം അവളെ പുല്കിയുറക്കുന്നു.\nതുടിച്ച് പായുന്ന മീന്കൂട്ടമായും\nഇപ്പോഴവള് ജലത്തെ പുല്കിയുറക്കുന്നു.\nപുതിയ ഭൂമിയുടെ കവാടങ്ങളില്\nകാവല് നില്‍ക്കുന്നു മലാല.\nഭൂമിയെ ചുറ്റുന്ന കിടങ്ങുകളില്\nഒഴുകി നിറയുന്നു കായല്.\n*കായല് : സാറാ ജോസഫിന്റെ ആതി എന്ന നോവലിലെ കഥാപാത്രമായ പെണ്‍കുട്ടി. നഗരത്തില് വച്ച് പലരാല് പീഡിപ്പിക്കപ്പെട്ട കായല് ജലസാന്ത്വനം തേടി അമ്മയോടൊപ്പം ആതി എന്ന ജല സാമ്രാജ്യത്തിലേക്ക് എത്തുന്നത് ആതിയിലെ ഉപകഥകളിലൊന്ന്. ആതിയിലെ ജലത്തിന്റെ താളവും സൌന്ദര്യവുമാണ് മൌനത്തിന്റെയും വേദനയുടെയും ആഴങ്ങളില് നിന്ന് കായലിനെ ജീവിതത്തിലേക്ക് മടക്കി കൊണ്ട് വരുന്നത് . ഇവിടെ കായല് ഒരേ സമയം ഒരു പെണ്‍കുട്ടിയെയും പ്രകൃതിയെയും പ്രതിനിധാനം ചെയ്യുന്നു.\n**മലാല യൂസഫ്സായ് : താലിബാന്റെ വെടിവയ്പ്പില് പരുക്കേറ്റ് ഗുരുതരാവസ്ഥയില് കഴിയുന്ന പതിന്നാലുകാരി പെണ്‍കുട്ടി. താലിബാന് കേന്ദ്രമായ പാക്കിസ്ഥാനിലെ സ്വാത് താഴ്വരയില് പെണ്‍കുട്ടികളുടെ വിദ്യാഭ്യാസത്തിനു വേണ്ടിയുള്ള അവകാശ സമരത്തിലെ സജീവ പ്രവര്‍ത്തക. മലാല ജീവിതത്തിലേക്ക് തിരികെ വന്നാല് വീണ്ടും വധശ്രമം ഉണ്ടാവുമെന്ന് താലിബാന്റെ ഭീഷണി . പാകിസ്താന് മാത്രമല്ല ലോകം മുഴുവന് അവള് മടങ്ങി വരാന് പ്രാര്‍ഥിക്കുന്നു.\nPosted by ചിത്ര at 2:44 PM7comments:\nമൂന്ന് വയസ്സുകാരിയുടെ കവിത (Irish കവിത)\nഅയറിഷ് (Irish) കവിയായ ബ്രെണ്ടന് കെന്നെല്ലിയുടെ (Brendan Kennelly) കവിത (സ്വതന്ത്ര പരിഭാഷ - ചിത്ര )\nഓരോ ദിവസവും നമുക്ക് വയസ്സാകുമോ, എനിക്ക്\nവയസ്സാകുമോ, ഇല്ല, എനിക്കാവില്ല,\nപഴയ കളിപ്പാട്ടങ്ങള് പുറത്തേക്കെറിയുമോ?\nഒരു പൂവിനു വയസ്സായെന്ന് എങ്ങനെ അറിയും?\nഇതളുകളടരും, പൂവുകളില് നിന്നിതളുകളടരും\nആളുകളില് നിന്നടരുമോ ഇതളുകള്,\nഎല്ലാ ദിവസവും കൂടുതലിതളുകള്\nവീഴുന്നു ഞാന് കളിയ്ക്കാന് കൊതിക്കുന്ന\nതറ പഴയ പൂക്കളും മനുഷ്യരും കൊണ്ട്\nകിടക്കുന്നു ഇതളുകള് വീണ\nചെളിപിടിച്ച തറയില് ഞാന് കളിക്കാന് കൊതിക്കുന്ന\nതറയില് നീ വരുന്നു കൂറ്റന് ചൂലുമായി.\nനീ തൂത്ത് വരുന്ന അഴുക്ക്, എന്ത് പറ്റുമതിന്,\nപൂക്കളില് നിന്നും ആളുകളില് നിന്നും\nനീ തൂത്ത് വാരുന്ന അഴുക്കിനെന്ത് പറ്റും, എന്ത്\nപറ്റുമഴുക്കിന് ? പൂക്കളില് നിന്നും\nആളുകളില് നിന്നും ബാക്കിയാവുന്നതീയഴുക്കോ, ഇതോ\nഎല്ലാം തൂത്ത് കളയുന്ന ആ കൂറ്റന് ചൂലിന്\nതാഴെ കുന്നു കൂടിക്കിടക്കുന്നു?\nഎന്തിനിത്ര കഠിനമായി പണിയെടുക്കുന്നു, ഒരു\nകുന്നഴുക്കിനായെന്തിനിത്ര മിനക്കെട്ടു തൂത്ത് വാരുന്നു?\nപുതിയ പൂവുകള് ആര് കൊണ്ട് വരും?\nആര് കൊണ്ട് വരും പുതിയ മനുഷ്യരെ? ആര്\nകൊണ്ട് വരും വെള്ളത്തിലിടാന് പുതിയ പൂവുകള്\nഞാന് കളിക്കാന് കൊതിക്കുന്ന\nഇതളുകള് വീഴാത്ത തറയുള്ള മുറിയില്?\nക്ഷീണം കൊണ്ടുറങ്ങി വീഴുന്ന\nഅപ്പൂപ്പന്മാരെ പോലെ തല കുനിച്ച്\nനില്‍ക്കാത്ത പുതിയ പൂവുകള്\nആര് കൊണ്ട് വരും?\nഓരോ ദിവസവും തൊലിയുലഞ്ഞ് പോകാത്ത\nപുതിയ പൂവുകളുണ്ട് നമുക്കെങ്കില്,\nപുതിയ മനുഷ്യരും നമുക്കുണ്ടാവുമോ\nപുതിയ പൂവുകള് മരിക്കുമോ?\nPosted by ചിത്ര at 10:30 PM7comments:\nLabels: കവിത, പരിഭാഷ\nമുടിയഴിച്ചിട്ട ഒരു പെണ്ണ്,\nഅവളുടെ കണ്ണില് വെയില്.\nഒരു നോട്ടം മതി\nമീന് കൊത്താതൊരു പൊന്മാന്\nഇരുള് വീഴും മുന്നേ\nPosted by ചിത്ര at 9:33 AM 14 comments:\nതൊലിക്ക് പിന്നില് - ബംഗാളി കവിയായ പ്രബല് കുമാര് ബസുവിന്റെ ഒരു കവിത - വിവര്‍ത്തനം\nഓരോ ആഴ്ചയറുതിയിലും കുളിക്കും,\nപഞ്ഞിയും ക്രീമും കൊണ്ട്\nഹഹ..ഒരു ജീവിതം മുഴുവന്\nതൊലിക്ക് വേണ്ടി ചെലവഴിക്കുന്നു!\nതന്റെ തൊലിയില് നിന്ന് തന്നെ\nഅവള് പലതരം തുണികള് നെയ്യും.\nഅധികം വന്ന തൊലിയില് നിന്ന്\nഒരു ജോടി ചിറകുകളുണ്ടാക്കി.\nഅവള് പേരറിയാത്തിടങ്ങളിലേക്ക് പറക്കും.\nഞാനെന്റെ തൊലിയെ കുറിച്ച് ബോധവാനാകുന്നു.\nഎന്റെ തൊലിയെന്റെ ദേഹത്തെ വിട്ടു\nഞാനെന്റെ തൊലിക്ക് പുറകെ ഓടുന്നു.\nപൊതുസ്ഥലത്തെന്നെ നഗ്നനാക്കി നിര്‍ത്തി\nഎന്റെ തൊലി എങ്ങോ പോയ് മറയുന്നു.\nPosted by ചിത്ര at 12:41 PM 8 comments:\nമല കയറി വന്നു\nമാമല കയറി വന്നു.\nമലയില് മഴ നെയ്ത\nPosted by ചിത്ര at 1:45 AM7comments:\nവര മായ്ക്കുന്ന മേഘങ്ങള്.\nഅടഞ്ഞ ഒരു വാതില്.\nഒരാള്, മുട്ടി വിളിക്കാതെ\nPosted by ചിത്ര at 1:27 AM\nഉപ്പ് കൂനകള്; അവയ്ക്കുള്ളില്\nപ്രക്ഷുബ്ദമായ ഒരു കടല്.\nപച്ച വളയിട്ട കൈകളില്\nചങ്കിലെ നീരൂറ്റിത്തന്ന് ചാമ്പ\nനാവില് ചോരയിറ്റിച്ച് ഞാവല്\nചേര്‍ത്ത് പിടിച്ചിട്ടും വഴുതിപ്പോകുന്ന\nപ്രിയമുള്ള ഒരോര്‍മ്മ പോലെ നൊങ്ക്\nരസങ്ങളുടെ ഒരു മോക്ക്ടെയില്.\nവില്പന കഴിഞ്ഞ് വീട്ടിലേക്ക് മടങ്ങുന്ന\nവിയര്‍പ്പ്, മീന്മണം, ഉപ്പ് കാറ്റില്\nകാഴ്ചയായ് കൂടെ നടക്കുന്നു.\nആകെ നനഞ്ഞ ഒരു സൂര്യന്,\nകൊണ്ട് നാണം മറയ്ക്കുന്നു.\nകരയില് ലഹരി വില്‍ക്കുന്നവള്.\nകാറ്റില് മത്ത് പിടിച്ചുയരുന്നു.\nഅന്യന്റെ മുഖത്തേല്‍ക്കുന്ന വെട്ട്\nതൂവല് സ്പര്‍ശമാവുന്ന ചിന്തയിലേക്ക്;\nPosted by ചിത്ര at 1:25 AM 19 comments:\nLabels: Daman, കവിത\nPosted by ചിത്ര at 11:58 PM\nഅവ കണ്ട കാലങ്ങള്;\nഅപ്പോള് പൊടിഞ്ഞ മഴയില്\nPosted by ചിത്ര at 3:23 AM 10 comments:\nഉടല് ഞാനഴിച്ച് വയ്ക്കുന്നു.\nഉടല് എന്നെ അഴിച്ച് വയ്ക്കുന്നു.\nPosted by ചിത്ര at 2:53 AM 13 comments:\nPosted by ചിത്ര at 6:38 PM 8 comments:\nLabels: കവിത, മലയാളം വാരിക\nമഞ്ഞള് തേച്ച് കുളിക്കുന്നു\nമഞ്ഞള് തേച്ച് കുളിക്കുന്നു.\nPosted by ചിത്ര at 1:21 AM5comments:\nwrite-up in mathrubhumi\nPosted by ചിത്ര at 8:36 PM4comments:\nLabels: article, mathrubhumi daily, poetry\nഅലഞ്ഞ് തളര്‍ന്നൊരു കാറ്റ്;\nവേര് നീട്ടുന്ന മരങ്ങള്,\nഅവ പൊഴിക്കുന്ന ഇലകള്;\nനിന്നോട് പറയുന്ന വാക്കുകള്\nഉടല് മുറിഞ്ഞ് കിടക്കുന്നു.\nPosted by ചിത്ര at 1:48 AM 13 comments:\nവി.ടി.ഗോപാലകൃഷ്ണന് സ്മാരക അവാര്‍ഡ്\nമുംബൈ സാഹിത്യ വേദിയുടെ വി.ടി.ഗോപാലകൃഷ്ണന് സ്മാരക അവാര്‍ഡ് ലഭിച്ചതിലുള്ള സന്തോഷം പങ്കു വയ്ക്കുന്നു. വിളിക്കുകയും ആശംസകള് അറിയിക്കുകയും ചെയ്ത വി.ടി സ്മാരക ട്രസ്റ്റ് അംഗങ്ങള്, സാഹിത്യവേദിയിലെ സുഹൃത്തുക്കള്, FB കവിത കൂട്ടായ്മകളിലെ സുഹൃത്തുക്കള് എന്നിവര്‍ക്ക് നന്ദി. ശ്രീ വി. ടി. ദാമോദരന്, സന്തോഷ് പല്ലശ്ശന എന്നിവര്‍ക്ക് പ്രത്യേകിച്ചും. ബ്ലോഗിലെ എഴുത്താണ് ഈ കൂട്ടായ്മകളിലേക്ക് എത്തിച്ചത്. അഭിപ്രായങ്ങളിലൂടെയും വിമര്ശനങ്ങളിലൂടെയും എഴുത്തിനു ഊര്‍ജം പകരുന്ന ബ്ലോഗിലെ കൂട്ടുകാരെയും പ്രത്യേകിച്ച് ഓര്‍ക്കുന്നു. നന്ദി.\nPosted by ചിത്ര at 4:22 PM7comments:\nഇരുള് മറവില് തീപ്പിടിക്കുന്ന\nഒരു നീല ഹൃദയം.\nമുറിയിലേക്ക് തന്നെ മടങ്ങി.\nPosted by ചിത്ര at 1:54 AM 12 comments:\nകണ്‍പച്ചയെക്കുറിച്ചുള്ള കവിതകള് - 2\nകോഴി കൂകും മുന്‍പേ\nഒരു പച്ച ഇല.\nനിന്റെ കണ്ണുകളില് മാത്രം\nPosted by ചിത്ര at 2:51 AM 1 comment:\nഇല പൊഴിയും കാലത്തെ ഒപ്പീസ്\nപായുന്നു ഒരു വണ്ടി;\nവിളക്ക് കാലിലെ കനല്\nപച്ച കാത്ത് നില്‍ക്കുന്നു.\nപോളച്ച് കിടക്കുന്നു വാക്കുകള്;\nPosted by ചിത്ര at 5:10 AM 8 comments:\nതൊലിക്ക് പിന്നില് - ബംഗാളി കവിയായ പ്രബല് കുമാര്...


സംസ്ഥാനത്തെ ബാങ്ക് ഇതര ധനകാര്യ സ്ഥാപനങ്ങള് ഏപ്രില് 20 മുതല് തുറന്നു പ്രവര്‍ത്തിക്കും | www.vyganews.com\nസംസ്ഥാനത്തെ ബാങ്ക് ഇതര ധനകാര്യ സ്ഥാപനങ്ങള് ഏപ്രില് 20 മുതല് തുറന്നു പ്രവര്‍ത്തിക്കും\nതിരുവനന്തപുരം: സംസ്ഥാനത്തെ ബാങ്ക് ഇതര ധനകാര്യ സ്ഥാപനങ്ങള് ഏപ്രില് 20 മുതല് തുറന്നു പ്രവര്‍ത്തിക്കും. കേരള നോണ് ബാങ്കിങ് ഫിനാന്‍സ് കമ്...\nതിരുവനന്തപുരം: സംസ്ഥാനത്തെ ബാങ്ക് ഇതര ധനകാര്യ സ്ഥാപനങ്ങള് ഏപ്രില് 20 മുതല് തുറന്നു പ്രവര്‍ത്തിക്കും. കേരള നോണ് ബാങ്കിങ് ഫിനാന്‍സ് കമ്പനീസ് അസോസിയേഷനാണ് ഈ വിവരം അറിയിച്ചത്. കേന്ദ്ര ആഭ്യന്തര മന്ത്രാലയത്തിന്റെ ഉത്തരവ് പ്രകാരമാണ് നടപടി.\nസര്‍ക്കാരിന്റെ എല്ലാ നിര്‍ദ്ദേശങ്ങളും പാലിച്ചുകൊണ്ടാണ് സ്ഥാപനങ്ങള് തുറക്കുന്നതെന്നും മിനിമം ജീവനക്കാര് മാത്രമേ ഉണ്ടാവുകയുള്ളൂവെന്നും അസോസിയേഷന് വ്യക്തമാക്കി.\nലോക് ഡൗണ് കാരണം സ്ഥാപനങ്ങളുടെ പ്രവര്‍ത്തനം നിലച്ചത് സാധാരണക്കാരെ ബുദ്ധിമുട്ടിലാക്കിയിട്ടുള്ളതിനാല് അവര്‍ക്ക് ഈ വാര്‍ത്ത വലിയ ആശ്വാസമാകുമെന്ന് കരുതുന്നതായും അസോസിയേഷന് വ്യക്തമാക്കി.\nKeywords: NBFC, April 20, Lock down, Operations\nwww.vyganews.com: സംസ്ഥാനത്തെ ബാങ്ക് ഇതര ധനകാര്യ സ്ഥാപനങ്ങള് ഏപ്രില് 20 മുതല് തുറന്നു പ്രവര്‍ത്തിക്കും